text:
觀塘泊車一直都係個大問題,apm長期排隊,工業區入面咁多選擇又唔知邊個平,更加唔知有冇伏.今日泊邊好一次過列晒最抵泊既觀塘商業區停車場出黎比較吓,為咗方便溝通,本文以The Wave為中心點介紹.如需了解APM/裕民坊一帶泊車泊邊好,請參閱觀塘泊車泊邊好.
我哋睇咗上面個分析表先,以星期一至六計,時租價錢相差不大;星期日就必定選擇觀塘廣場或美興工業大廈,又平又多位.日泊方面,星期六最平竟然係榮昌工業大廈;而星期日就有較多選擇.以下會逐個停車場介紹.
1. 利寶時中心(按我導航)
要留匙,近碼頭嗰邊,視乎你近碼頭定去apm附近,否則可選擇泓富廣場或觀塘廣場,唯一優點係可以半小時計算.價錢詳情請參閱泊好先.
2. 泓富廣場(按我導航)
較近apm同地鐵站,由於佢對面就係觀塘廣場,價錢唔會貴得去邊.不過有得揀我寧願泊觀塘廣場.觀塘廣場多位又闊落,最多泊高啲,一定有位比你泊.價錢詳情請參閱泊好先.
3. 榮昌工業大廈(按我導航)
呢個場嘅優點係佢喺apm後面,apm爆滿時泊呢度經後門行番入apm都算近.特別係星期六11點後開始就有日泊,仲要$70咁平.如果你打算喺apm行街睇戲食飯而apm滿晒嘅話,諗都唔駛諗泊過黎榮昌工業大廈就無錯.但係閒日以時租計就要泊佢旁邊個巧明街107號,時租平好多.價錢詳情請參閱泊好先.
4. 皇廷廣場(按我導航)
呢個係遠距離嘅另一選擇,不過有食開華嫂冰室嘅朋友一定泊過呢個場.因為華嫂冰室就喺正佢門口.價錢詳情請參閱泊好先.
5. 觀塘廣場(按我導航)
其實講咁多個都不及觀塘廣場好,夠晒多位,又唔算貴.特別係星期日,無論時租定日泊都非常平,所以星期日如果apm排長龍嘅,過黎觀塘廣場好過啦,穿條天橋入番地鐵站再去apm,真係落雨都唔怕.價錢詳情請參閱泊好先.
6. 美興工業大廈(按我導航)
論距離計,美興工業大廈應該係最近The Wave,不過要留意佢開放時間,簡單講就係非Office Hour先開.詳情請睇下地圖,點選美興工業大廈個icon就可以睇到詳情.
7. 中美中心(按我導航)
喺正上面既美興工業中心正對面,依家做緊打對台優惠,時租$22.明係想同美興工業中心打過.唯一要小心既係,唔知佢呢個時租$22做到幾時.因為佢以前係一貫工廈場既計法,半小時開始計,每半小時越黎越貴,遞增式既計法.所以入場前睇清楚門口個牌先.
其他工業區既停車場選擇,請睇下面地圖,如需要考慮觀塘充電泊邊好的話,請參閱觀塘區充電泊邊好.
如果有喺觀塘返工嘅朋友,有其他更好嘅選擇,歡迎到泊邊好Facebook Page留言指教.
相關文章:
觀塘海濱公園 / 觀塘海濱音樂噴泉泊車泊邊好?
觀塘泊車泊邊好


c: text/html

text:
話咁快就一個學段結束;覺得自己仍然係未適應到「阿囡返左成個學段仲適應緊」既事實.學校咁啱攪左一個家長晚會請左學校社工同埋兩位較資深既家長(即係個仔,囡已經讀緊較高年級)同我地分享下佢地既經驗,於是放工就返左去學校度偷下師.
放工去到學校已經過左7:30,社工黎姑娘已經開始分享緊佢開學以來對一年級同學既觀察:可能因為今年有好多弟弟妹妹入學,大部分小一既同學都適應得好好,好似已經好熟間學校咁樣.不過,黎姑娘仍然勸勉家長們事不宜「早」 – 不宜過早完全放手,小朋友其實仲需要時間適應同埋家長既幫手.聽完有少少覺得正中要害.
之後就輪到兩位資深既家長同大家分享佢地既實戰經驗,內容生動貼地又攪笑(我發覺呢間學校無論校長,教職員以至啲家長都幾有幽默感…唔知各位同學仔家長同意嗎?).其中一位家長既分享更加令我印象深刻.
呢一位分享既家長有一個小朋友,今年已經啱啱上左中學部.佢既分享主要圍繞我地作為家長應該用咩心態面對子女既學習同適應問題 – 簡單啲講,就係「睇開啲」.
佢舉左一系列係小一同學身上會發生既事,大家不妨睇下你既小朋友中左幾多樣:
- 佢係咪個書包亂到七彩,啲工作紙啲角梅晒,書同作業好似垃圾一樣?
- 係咪一到測驗,你就要係WhatsApp度「尋找worksheet的故事」?
- 係咪默書測驗明明讀左,轉頭默完測完返黎又完全唔識?
- 係咪測驗果陣明明有提供答案,但佢照抄都抄錯?
我覺得自己好似去睇相果陣比個算命佬不斷講中我既心事一樣.
呢個時候呢位家長同大家講唔好氣餒同勞氣 – 因為個個小朋友都係咁.千祈唔好以為係因為佢地唔專心,又或者以為你不斷咁蛾佢check多十次佢就會識得做返啱.其實呢個可能同年紀比較有關係,以佢既經驗,小一比careless mistakes扣你10幾20分真係閒閒地,但上到三,四年級你會睇到佢有明顯地改善.
當然,當你發現佢身邊有同學仔做得到或者做得比佢好果時,你未必可以咁從容面對.例如呢位家長話佢有一次係學校lunch做義工果陣見到佢個仔,從佢個仔既嘴角能清楚分辦出佢果日係食茄汁飯 – 果一刻佢心諗:點解佢隔離位個同學咁乾淨又拎晒紙巾抺,但我個仔咁樣架…
只要你一開始比較,你就越睇佢越唔順眼.不過空談「唔好比較」又實在係無用,人之常情嘛.
於是呢位家長就提出一個我稱之為「生果論」既方法比大家平衡返個情緒.
「生果論」就係你要當所有小朋友都係生果.生果係一個種類,但每一種生果都唔一樣;你唔會拎個蘋果同個橙黎比較邊個好啲,所以同樣道理你唔應該拎你個小朋友同人地比較.
每當佢火遮眼睇自己小朋友唔順眼既時候,佢就同自己講:「我個仔係榴連……我個仔係榴連……」.講完諗完,個心多多少少舒服一點.
到底實質去到我火遮眼果陣我仲可唔可以咁冷靜咁將佢有如生果般對待我就不得而知.不過我倒係有認真思考:如果阿囡係一個生果,佢係咩生果呢?
就呢事我決定問返當事人.
我:你覺得自己似邊樣生果?
囡:提子囉.
我:點解呢?
囡:因為我好甜囉.
雖然自己做爸爸既心入面十二萬分支持呢個答案,不過把口都係講左句:女仔黎架矜持少少唔好咁講嘛……
photo credit: Kevin Lau @ Flickr

robotstxt: allowed

filter: keep


text:
話說早兩日新聞報,有班上網買加熱煙煙彈嘅而被人走數人嘅苦主,企出來集體報警.
睇到依件事,我即刻諗起月頭中同聚會時,Shawn哥同我呼吸時嘅一段對話.補充下背景資料先,Shawn哥人如其名,有幾分似Fishermanlok,兄弟之中佢算最醒目,由細到大識女仔都係靠佢做前鋒幫兄弟開路.而加係某大機構做工程師,都算得上人生勝利組.
「你話我食煙係咪就係抵死抵比人呃抵被人玩?」Shawn哥問.
「喂,亂講乜先,我都食喎.」我個心寒咗一寒,點解咁似啲人做傻事嘅前奏?
「我之前咪話搵到個農夫買加熱煙煙彈嘅,入左二千蚊數比佢,結果今日佢寄啲咁嘅嘢嚟.」佢喺公事包扔咗包嘉頓手指餅出來,仲要係橙味.
「你上啲網店買?仲要入數比人先?」「新聞都講唔少啦,要你比錢先再寄比你九成九都係伏.」估唔到好似Shawn哥咁Smart Ass 嘅人都會上當.
「我都知,但我上次去日本買嘅煙彈食哂,無彈急起上來咪⋯唉,一日最衰香港七仔無得買!」Shawn 哥手一啖清咗杯紅酒.
然後又幫自己斟返滿杯酒.「煙我就戒唔到架啦,女朋友唔鐘意煙味,我亦唔想影響到佢.難得依隻加熱煙冇二手煙冇味,我有我吸煙自由但又唔影響到人.點解日本韓國咁多地方都有得買,係偏偏香港無得買?點解明明有個對大家都好啲嘅選擇,但係我無得簡?點解香港人要呃香港人?係咪我食煙就唔配有抵死?」
講講下,佢又清左杯酒.其實Shawn哥嘅心情我都好明白,有啲人真係戒唔到煙,但又知道普通煙無論喺氣味同健康方面都會對身邊嘅人有好大影響,搞到每次食煙又要落樓又要搵風吹散自己啲煙味,
我默默咁打開自己個袋,將入面嗰兩包未開嘅煙彈獻比Shawn哥,叫佢食住先,唔好再信網上啲入數黨.
「我過兩個星期又飛日本,要幾多?到時幫你買埋.」
「盡多,我唔想為左無煙彈煩惱,記得全部幫我報關打稅,洗幾錢我比返你.」Shawn哥用堅定嘅眼神望住我講.
「我唔想為左無煙彈煩惱」唔止係Shawn哥,更加係香港咁位多加熱煙煙民嘅心願.
終有一日可以落七仔就買到煙彈,唔洗再收到手指餅,你可以話食煙嘅人抵死,早死早著,但加熱煙正正就係可以令非煙民免受二手煙之苦嘅一個方法,亦都係煙民喺戒唔到煙嘅情況下對大家最好嘅一個選擇.
食支煙,點解都要咁痛苦.


text:
今年八月,英之傑集團取得「長城汽車」嘅香港同澳門代理權.而喺今個月初,亦有網民拍攝到兩部喺中国國內稱為「歐拉好貓」嘅右軚版 ORA Funky Cat 純電動小車,已經靜雞雞咁到咗葵涌貨櫃碼頭.
ORA Funky Cat 呢款細車就睇下代理日後有無機會安排下試駕同介紹啦,而今次要講嘅係同廠喺上年發佈,今年底即將喺中国推出嘅新車-歐拉閃電貓!
国內「歐拉」呢個牌子嘅好貓同黑貓(R1)車系,都係以女性同年輕人作為主要銷售對象嘅小型車.但係品牌旗下嘅中型電動車系就一直懸空,「現在它來了!」
歐拉閃電貓係廠方寄予厚望嘅車型,喺外型上世襲咗歐拉好貓嘅「仿保時捷」式車頭,一對圓圓嘅頭燈的確係幾醒目同標誌性,但車頭外型加上對圓燈,實在太易令人諗起保時捷嘅青蛙外表.車身亦都採用圓潤飽滿嘅線條,斬尾嘅車尾設計更加令成部車睇落真係好似一部縮水版嘅 Panamera.係唔係抄,好唔好睇,就真係見仁見智喇~
歐拉閃電貓定位係中型電動房車,車身長闊高 4871 x 1862 x 1500mm,由車頭輪拱伸延到車身嘅腰線,令到佢圓潤嘅車身上斬有返少許線條.車窗窗邊同車身裙腳都使用咗電鍍飾條,搭配隱藏式嘅車門把手同多幅式嘅運動輪圈,令佢佢保時捷嘅高級行政感嘅同時,斬帶出一份跑格.
車內嘅相片就暫時久奉,但係據外電指歐拉閃電貓車廂內採用對稱嘅設計風格,儀錶板有三個炮筒式嘅儀錶設計(🤡保時捷係用五圈儀錶板⋯),中控台上方嘅顯示屏就係懸浮式設計.
摩打最大功率有150kW,電池提供 500 同 600 公里兩款續航版本,国內售價預估大約 20 萬人民幣左右.唔知日後佢會唔會推出供港嘅右軑版本呢?


text:
香港最出名係維港夜景,平日係維港兩岸睇得多.如果換一個角度去睇,又會有另一種味道.而家既夏天,實在太曬同太熱.所以港女就黎一次,夜訪西高山.
起點同終點一樣都係太平山山頂廣場.
全長4.7 公里,屬於短程路段.
地圖:
起點會由太平山山頂廣場出發.
沿路都係車路,所以相對平緩,吾會有太多上高落低.所以十分適合晚上上黎睇景.而且呢一類既路程亦都十分適合新手.
沿路行既時候,會見到山頂廣場係自己既右手邊.
呢一條路線係經盧吉道上西高山.而盧吉道係香港八大景之一.建於1913-14年,用左第14任港督盧吉所命名.而呢一個工程係當時係屬於十分困難既工程.20世紀初,要係峭壁上面起條橋,都真係無而家甘容易.
而且呢到既欄杆屬於英式建築,係十分之有拍攝價值.影出黎既相,都特別有80年代既風味.港女個人就十分滿意呢一張.
沿路行既時候,都會見到維港景色 .平日係獅子山或者係尖沙咀望太平山就多.比較少由呢一個角度睇香港.所以都幾新奇.
絕對係大地在我腳下既感覺.所以港女仲意行山既地方,係可以睇到好多好靚既景色.但係每一個吾同既季節,都會有好吾同既景色.
而呢一路行既時候就會望到尖沙咀,旺角,葵涌貨櫃碼頭等等
沿路望出去,每一個位置都係一道絕美既風景.係屬於香港既味道.
行大約30分鐘,就會黎到呢個位置.
呢到會見到一個涼亭.係港女打卡最愛.傳統英式建築係香港越來越少.經過呢個涼亭轉左就會見到下面既呢牌.
呢到 沿指示牌行就會到西高山.
呢到除左睇到香港仔,港島,仲會見到大帽山,獅子山. 絕對係一個值得黎既地方.
呢一日,就比較大霧.但係睇既景色都一樣甘靚.
雖然呢條路係比較易.但係切勿因為覺得易行就大意.
一定要帶齊裝備,例如水.
如果晚上行一定要帶電筒,以及吾好一個人行山.


text:
援助交際女郎改善你交際(邀約篇) | 地方的蕩婦
2017-03-25
生活平靜日子自然過得好快,原來踏入性行業已經有七個月.
咁耐以嚟唔少人話我「扮咩,咪又係雞」,對此我一向直認不諱,我的確係左手收錢右手提供性服務.但個Page畢竟叫得援膠手記,總唔可以掛羊頭賣狗肉;今日我決定真‧援助吓大家交際,講吓點樣洗四位數嚟搵援交妹先唔會浪費.
先小人後君子,我嘅大前提係,性從來係兩個人嘅事,一場好波係要情投意合先打得成嘅.你畀咗錢,箇然買到囡囡除衫同你做全套,甚至買佢嘅溫柔嗲聲,即係所謂「女朋友Feel」;但你要喺囡囡身上換到好服務,甚至令佢慾火焚身心甘情願比多你,你唯一要做嘅就係取悅囡囡,甚至留個好印象吸引囡囡.
唔好硬住 – 你個拳頭.咁樣講聽落可能會好刁蠻,「喂,大佬,我畀得錢,重要我Serve你?呀姐你無嘢啊」.呀姐我份人就會無乜嘢嘅性服務同其他行業最唔同嘅點係,身體好誠實;專業嘅援交妹同專業嘅七仔收銀一樣,對住任何客都可以保持熱情微笑,但慾火焚身流水潺潺秘道抽搐,唔係一句「態度專業」就扮到.
一,講嘢清晰有內容唔好單字Hi
首先講樣好多人都做唔好嘅基本嘢,約會援交妹,最重要唔係你有錢有樣(陽具)有六呎長,而嘅係你拎到佢個Service Plan.無論你用咩通訊工具,同援交妹講嘢一定要清晰簡潔,一句講表明來意.禮貌啲可以話「Hi,我喺XX見到你個Post,想問你個Plan係點,服務包咩啊.」,簡潔啲咪一句「Hi. Any service package?」.
好多人都會單字Send句「Hi」過嚟,我見多Message,就未必覆,唔知佢係問價定問其他嘢,見佢無特別嘢問,就隨手「Hi」返佢,佢問我「做緊咩」,我忙緊又唔識佢,就緊係唔覆佢;到第二朝佢又彈個面紅公仔畀我,到夜晚我再笑喊返佢;試過好多次,如是者斷斷續續一個月,佢都唔會成功問到我個Plan係咩.
實情係援交市場上供少求多,如果Keep住有做宣傳嘅女仔,一日四十個Messages係閒事,唔覆你句Hi唔係因為有心待慢,而係佢知未來十日日程都就快滿,覆咗都唔會得閒約;與其覆你句意義不明又未必係問價嘅「Hi」,倒不如同其他師兄短訊來往夾時間好過.
你Send得Message都想人快啲覆.當市面上七成人都只係會劈頭一句「Trade?/Plan?/Hi!」嘅時候,你花多三十秒打多兩行字,加句「早晨,我想約你呀」,其實已經有誠意好多,囡囡對你第一印象好之餘又會覆你先,何樂而不為?
二,唔好死纏爛打講價
講開房禮儀前,先講問價嘅事.儘管你覺得對方未必值,但每個人心目中都會為自己標個價.囡囡覺得自己值千八就係千八,如果你負擔唔起或者覺得唔值,頂多還價一次禮禮貌貌試佢底價:「唔好意思,千六蚊出唔出得呀?」若然對方真係唔得,你就另謀高就喇.再纏繞落去講數,只會嘥大家時間,令人覺你煩;最差嘅情況係,你講一輪價不果,纏咗人五分鐘最後又係用原價約返出嚟,你一個崩都無畀少到,但囡囡見你唔俐落,對你第一印象大減,呢啲印象分會喺身體反映返出嚟,師兄你就蝕曬底喇.
三,傾好價錢服務,唔好臨時講數
有啲囡囡嘅Package可能好簡潔,可能得價錢同Q數,請你不厭其煩問清楚少少,到底可以玩幾多個鐘,錫唔錫得,口交洗唔洗套,一齊沖涼又得唔得,問清楚,唔洗入房先講數咁無癮.
我知好多人都鍾意中出,但如果傾價錢傾服務傾好咗要戴套,見面時就唔好存饒幸之心,諗住臨場可以「側側膊」叫囡囡除套.我試過幾次喺Message講好咗全程要用套,但情到濃時時師兄每三分鐘就哄我一次:「唔係呢,不如除套喇.」可能佢只係搏好彩咁問一問我,但咁講一講,我真係好不安,所以全程都要望實,摸住個套套係咪重在位,手眼都無得放鬆,加上覺得對方無乜口齒個心唔係幾順氣,帶住咁重戒心同負面情緒,又點全心將身體交畀你呢?
(再提多次,除非對手係你固定嘅性伴侶,否則都應該落力為細佬,笠返個膠套.畢竟大家唔知對方背景,對方話自己乾乾淨淨無性病,你真係咁信佢?至於囡囡呢,為咗多嗰幾千蚊而換一個有排先斷到尾甚至跟你一世嘅病,條數點計都唔抵.出嚟玩最緊要安全,出嚟玩最緊要安全,出嚟玩最緊要安全啊!)
四,打開話題同查家宅係兩回事
問價同真正約會日子,中間通常隔兩日至一個月不等.呢段期間雙方總會嗲兩句認識多少少,我發現好多師兄見面談吐正常,但最初WeChat嗰陣真係完全唔識同人傾計.
好多人問完價劈頭第一句就問:「做緊咩?做邊行?住邊?波幾大?」呀大佬,填問卷咩.我有我嘅私人生活,我做邊行關唔關你事呢?你可能會覺得:「咁現實㗎交個朋友啫,吹兩句水都唔得?」唔係話唔得,但要交朋友,就記得用返同新朋友講嘢嘅語氣:「咦係喎,你做邊行㗎」,又話者先講自己嘢:「我做IT㗎,你正職返咩㗎?」.一抽問號片埋嚟好似查人家宅緊,朋友唔係咁做㗎喎.
如果傾兩句又搵到話題對方主動接落去,傾出友誼緊係大家都好彩喇,否則人地個幾鐘先覆你一次機你又堅持一問一答咁落去,都只會磨光對方耐性.想搵話題嘅方法都唔係無嘅,有啲用Instagram嘅女仔會Upload自己同師兄睇過戲嘅戲飛,或者影吓食物呢類生活小片段,你可以用嚟打開話題.或者大路啲問佢「你覺得你起機叻啲定葉劉叻啲睇咗Beauty and the Beast未呀」,呢啲都係你搵嘢講嘅小幫手.
不過無論你幾努力搵話題,係Trade過見過真人前,你只係個女仔五百呎長WeChat friend list上其中一個潛在客仔,連朋友都談唔上,對方無咁多時間應付你情有可原 – 畢竟全職賣肉嘅太多客應接不暇,兼職賣肉嘅日頭亦工作繁忙,大家都要搵食㗎嘛.
五:傾計目的只為調情 唔啱傾唔好勉強
怕唔怕唔認識到時會Dead Air好尷尬?無事嘅.諗清楚你搵囡囡嘅目的係咩先,如果你只係為咗買春宵一刻嘅歡愉,你絕對唔應該冒住對方覺得你煩嘅危險為吹水而R水吹.
相反,你要做嘅只係為咗未來一次約會熱身,製造期待,你可以試吓約會前一晚,或者重有三四個鐘Trade前,Send個Message話畀佢聽你好心急(或者直接啲:諗起你就硬硬地),調情挑逗兩句,讚佢幾句令你,畀對方知道你對佢身體有渴求,點到即止,已經好夠.
的確唔少女仔都對自己身體欠自信(唔好幻想每個出嚟做嘅女仔都天生淫底,囡囡搵餐飯食啫,唔係個個見仔都會飛擒大咬),你嘅幾句(睇落)衷心嘅讚美,可能係令佢放開懷抱同你投懷送抱嘅最佳催化劑.至於深入傾計呢,唔洗急住Trade前傾,如果真係啱傾,見過面落咗床自然會有計傾 – 呢篇嘢嘅內容都係三四個師兄陪我手傾出嚟㗎咋;唔啱傾就無謂勉強喇,你真係咁需要搵人吹水甚至談心嘅話,認真喺日常生活交吓朋友喇.
我當然明白知唔係個個人搵囡淨係為咗體液交流,如果你搵囡嘅目的係想有人陪你傾計,與其等人成三個鐘先覆你一次,重要怪人勢利陪你傾多兩句計都唔得,倒不如你行主動一步,問吓佢有無傾計Plan,按月畀返錢人.
「同你傾計」同「陪你傾計」嘅分別好大,前者係大家有共同話題,個波拋嚟拋去拋唔完,雙方喺工餘時間吹吓閒計,大家都開心;但「陪你傾計」只係你一廂情願想同囡囡傾,但你講嘅嘢挑唔起對方興趣,你要佢同你講嘢,其實係使用緊佢時間服務,唔可以要人奉旨Free畀你呀(Cam Sex都要買點數喇,隔Mon服務都係服務呀).
六,性愛新手唔好介意事前虛心問多幾句
做愛唔係表演鬥叻,唔係要你喺囡囡面前顯示自己識幾多嘢,而係要搵方法令對方爽,從而令到自己更爽.如果你唔識令對方爽,麻煩開口問,唔好死撐.儘管人人興奮帶各異,但身體結構雷同,點樣愛撫同點樣幫人美容揼骨一樣,令人舒服嘅方法總有個譜,你無得唔識扮識.有啲男仔會為咗面子,唔好意思開口同囡囡講自己經驗淺;但經驗嘅嘢呃唔到人,你一味用自己喺網上睇返嚟好似Work嘅方法狂咀猛摷,錫我錫到成塊個咀壓落塊面去好似狗仔食嘢咁,將我個唇強行壓返落我排牙度捽嚟捽去,真係好痛.但我總不能喺你意興大發時開補習老師Mode,停止你動作再示範一次,唯有忍住痛忍住唔舒服畀你錫,顧住痛,投入唔到,後果又會喺身體度反映返出嚟.
但無喇喇要點開口同對方講自己其實好多嘢都唔識呢?我覺得最好一開始喺Message講定「其實我無乜經驗㗎,可能好多嘢都要你教/你要話畀我聽點整你先整得舒服呀」,再加上埋牙時耐唔耐問句:「咁樣錫舒唔舒服啊?/不如你錫我先(再偷師)」就可以.禮禮貌貌講定自己情況,都總好過入到去亂衝,或者緊張到瞓喺度死魚咁,令人覺得你大懶爺要人服侍好無癮.唔洗怕醜驚個囡囡會喺心中批判你,誠實總係對你有好處;我自己就唔太揀客嘅(搵日交代吓咩人我唔接,搵日),但的確聽講過有囡囡會唔鍾意接啲太青澀嘅師兄,驚嗰兩個鐘玩得唔開心.但我啱啱都講過,有無經驗一埋身就無所遁形,你喺Message呃得佢一時,唔會呃到佢兩個鐘.
要留意嘅係,唔係話人生搞嘢次數多就會變性愛老手.同打波一樣,人人性愛天分唔同,醒目嘅,多性伴侶嘅人可以靠觀察,喺唔同對手身上左抄右抄,抄夠十零廿個人,再將自己覺得舒服嘅技用巧返落下個對手度,你自然會識錫識愛撫.但如果你性伴侶少,以往嘅愛人從來無認真同你做過檢討,又或者你食足十條女都唔覺自己有咩進步的話,你就真係要喺援交妹身上學吓嘢喇.
上篇講住咁多先,下篇會講吓點樣先可以換到拍拖Feel嘅約會,點樣令唔滿足於溫馨性愛嘅你做Dom(主導者)嘅慾望,點樣調整自己同囡囡對約會嘅期望落差.其實下篇我一粒字都未落筆寫,大家有嘢想瘋狂小組討論就INBOX 「地方的蕩婦(的不專業援膠手記)」同我講聲喇.老實講,出嚟做嘅囡囡唔志在多一次少一次高潮,囡囡身體好誠實,今次唔夠濕佢咪等下次囉;但畀錢嘅係閣下,打唔打得開呢個誠實嘅身體,就睇師兄你造化喇.
註:我習慣將「援交妹/私鐘妹」當同義字咁用,至於 #PTGF 則指賣吓拍拖感覺,外加少少攬少少摷嘅女仔.
編案:在找援交之前,請自行衡量風險.


text:
登記活動已經係今日12:00正式截止啦.
首先多謝咁多位嘅支持,Simply Mask登記人數超過200,000人,不過當中一定會有部份人重複登記,因為我收到你地唔少嘅inbox,都話自己入錯名啦,入錯email啦,入錯電話啦,訂錯顏色啦,入錯數量啦⋯⋯無奇不有😅😅😅!都係果句,大家可唔可以俾心機爬下文,減輕下我嘅負擔呀?🙏🏻🙏🏻🙏🏻
由於我又收到海量嘅inbox問我,點解我登記左收唔到SMS?收唔到email confirm?點解我仲未收到通知去付款?實在太多點解🤣,等我喺呢度講多少少資料,希望你哋真係真係真係細心D睇.
首先你登記完之後,Simply Mask係會將所有嘅資料重整一次,剷除重複登記嘅資料!如果同一個電話號碼登記多個一次,Simply Mask會以最新登記時間嗰一個輸入為最後! 重組所有資料之後,會用內部抽籤形式決定發貨嘅先後次序! 初步Simply Mask係唔會公開抽籤後嘅結果,等到Simply Mask完成一大批貨之後,可以出貨時,Simply Mask就會發SMS比可以第一批收貨嘅朋友!嗰陣時你哋就可以收到SMS去Simply Mask網頁俾錢!比完錢之後,大約七個工作天你哋就可以收到貨品!
有啲人可能問:收到訊息嘅時候可唔可放棄購買? 絕對可以!你哋可以放棄!只要喺指定日期你哋冇上去website俾錢嘅話,你哋嘅貨將會比下一位!
有啲人又問我: 之前入少咗數量或者入錯咗顏色,可唔可以改? 可以,你哋俾錢時,係系統再改!
所以你哋真係唔好再send inbox問我呢啲問題,我依家喺呢度一次過搭晒你地啦🤣🙏🏻🙏🏻🙏🏻
希望大家體諒吓Simply Mask,呢一個人人有份,永不落空,鬥長命嘅購買制度,都係為你地而諗多於Simply Mask公司自身利益!
可能係等耐啲,但係唔使預繳亦都少一份擔心! 而且之後你哋真係等得太耐唔想買嘅時候,你哋又可以自己決定放棄,收到sms唔俾錢就OK 㗎!
多多包涵,世上冇制度係完美嘅,真係已經盡力!


text:
水牙線係乜嘢?可以代替牙線,牙刷嗎?用咗可以唔去醫院洗牙嗎?牙線洗牙係正嘅嗎?唔洗急,今日珠海口腔專家就嚟同大家傾下水牙線.
牙線洗牙
一,水牙線係乜嘢?
水牙線,亦可以叫沖牙器.佢嘅原理係利用脈衝水流衝擊的方式嚟清潔牙齒,牙縫的一種清潔口腔的輔助性工具.主要有可擕式同臺式兩種.江湖上傳水牙線係一種「手動式洗牙」,方便又慳錢!好似好犀利,究竟系咪咁掂水呢?請繼續向下睇.
二,水牙線可以代替牙線,牙刷嗎?
首先,牙刷係無可替代嘅一種通過簡單物理摩擦就可以清除口腔大部分汙糟嘢嘅方法.
而用過牙線嘅朋友應該知道,用牙線清理過嘅牙楋,會感覺兩個牙齒「分開」咗.
水牙線水流嘅清潔,喺兩個牙齒緊密接觸嘅位置係發揮唔到作用嘅!始終比唔過用牙線!
——如果哩三個搭配使用,對牙齒嘅清潔作用做個排名如下:
牙線 + 牙刷 > 水牙線 + 牙刷 > 牙刷
不過水牙線對於箍牙嘅朋友就係一種清潔神器!因為佢地用普通牙線唔方便.但係對於牙齒本身就比較整齊嘅人,牙線絕對係最平最好嘅口腔護理搭配.
——用咗水牙線可以唔去洗牙嗎?
唔可以!用水牙線唔等於洗牙!水牙線講到底就係牙線嘅一種類型.牙結石系食物殘渣經唾液反應鈣化後形成嘅,十分硬固,已經存在嘅牙菌斑,牙結石單單憑水牙線系清除唔走的!清除牙石一定要喺專業醫生嘅操作下進行.水牙線可以延緩牙結石的生成時間,但系絕不能代替洗牙.如果可以,醫院仲洗設置洗牙項目?有牙石就要去正規口腔醫院洗牙!一年一次洗牙亦都係為咗順便同牙齒做個檢查~
如有疑問,可以通過WeChat&WhatsApp+85365585927進行咨詢,提前book位,可以節約排隊時間,報銷來回的士車費,仲可以享受牙醫9折優惠.


text:
就算佢令到你啲尿係會鹼性咗咁尿係鹼性啲會唔會就防到呢個病毒呢絕對唔會如果你真係想飲檸檬水 為咗身體健康係有根據既但係呢唔係因為飲咗佢令到你pH鹼性左 係尿入面唔係血入面啲血鹼性唔得掂㗎 會有事傢係佢維持着身體
點解你呼吸同埋一唔個肺裏面嗰啲1號細胞幫你去製造啲血既PH係一路維持住係嗰個位置唔會因為你飲左檸檬水就變咗鹼性呀如果唔係就死人啦所以你唔會係咁嘅 呢個圖好重要 你明白咗嗰啲肺係會影響到成個身體好多樣野既如果你個肺一出事 肝又會出事
腎又會出事因為流血佢係假佢唔夠氧氣去各器官好多唔同器官嘅身體裏面都可以開始叫做Shut down但係完全開始呢減低情形 咁好唔掂啦我有盤水畀大家睇係度 我帶咗盤水係度呢個係海綿
睇1唔睇到呀咁你摙佢 咁大家都知道呢啲海綿啦可以買到既 佢裏而有呢啲小窿 呢啲就係肺泡如果真係個肺積左水咁你而家諗嚇如果我要摙既時候
下下都有水墜住佢咁好辛苦傢嘛人地呼吸一次你要呼吸10次愈積多水你就要呼吸一百次咁嗰啲肌肉會攰嘛所以點解佢地會話病人唔得嘞 一定要用呼吸機因為攰過頭為咗攞同一個份量嘅氧氣呢佢要呼吸到自己根本攰到放棄咁所以就要靠呼吸機所以呢個病毒簡單嚟講大家唔好見新冠狀病毒我同你河水不犯井水我行呢邊 你行嗰邊點樣可以又簡單又唔需要用好貴既野去處理佢就係 你諗下你日日留係屋企貴唔貴呀日日唔出街
好貴傢嘛 因為無辦法去生存去搵到收入㗎嘛所以變咗咪貴囉但係番梘pH10可以剝除佢啲尖如果大家可以用呢樣野 唔係自己用就可以自己好宜家個問題係人哋唔好 越多病人係出面呢世界就愈多問題而家唔係淨疫情既問題係講疫情跟住經濟跟住其他樣嘢成個食物鏈成件事成個經濟鏈都比佢影響左仲有點解要咁驚呀東京同埋印度東京有機會變到下一個紐約有機會因為佢而家開始宣佈佢有啲問題係度啦就係咁樣
人傳人咁樣有啲問題但係印度都有嘅問題就係佢嗰個佢個生活指數唔係好似香港 唔係好似美國 唔係好似中國咁但係佢就多人人多 一諗起人多就係印度
巴基斯坦個啲地方咁佢曾幾何時 講就話紅色底褲嗰個概念佢哋因為食咖喱就冇人有呢樣嘢咁佢就講咁出嚟 咁就話因為大家要食多啲咖喱啲人係咁食咖喱 宜家中哂招唔係因為食咖喱會搞到你有問題係因為食唔食咖喱都無關係我肯定話比大家知你飲檸檬水跟住你話唔緊要
我飲左檸檬水我去接觸呢隻病毒有好大機會會中招千祈唔好以為呢樣嘢係會幫到最後一樣野 我想同你一齊穿越穿越九千萬年前呀好嗎就係大家最呢個想最知道一樣嘢就係南極州發現咗9000萬年前既一個雨林係咪呀係呀 無錯登左出黎傢啦係啦係啦 無錯呢個有乜嘢嘢係即係影響到會唔會又有另外一次你上次講到好得人驚㗎嘛
係入面搵咗啲即係9000萬年前嘅細菌你都唔知點搞㗎嘛我識佢地既 佢亦都識我既 因為大家係Scientist咁Scientist 會大家溝通咁所以嗰份報告我上次同你做訪問呢嗰個日期同呢個報告既日期
係之前傢嘛所以無可能就會知道佢登出黎除非你已經同佢有一個溝通呀 你知道好多嘢咁喺2017年 我都已經好熟悉佢呢啲報告因為究竟啲菌係點黎傢呢點解會不停會有爆發因為我哋人類為咗用啲iphone ipad
嗰啲野呢都係電腦啦 都係要用稀土螢幕啦 你而家個螢幕都要用稀土啦稀土係邊度搵黎呢叫做稀土係因為地球嘅表面就唔多但個地球深啲就會多 所以要掘窿要鑽窿去搵電油係邊度黎呢
電油又係要鑽窿咁所以你過嚟美國紐約市鑽窿唔得㗎嘛上面全部有啲地產係上面㗎嘛香港都係架嘛 唔可以鑽野傢嘛咁但係邊啲地方係冇人又你用佢啲野又冇人會干涉你 咪就係北極同南極所以一路融解緊大家就會去個兩邊 地球既上面同下面咁就係針對呢啲成分係裏面啦稀土既追求電油既追求
咁宜家電油多啦 咁就話唔洗鑽啦電油都無人用傢啦但稀土唔係 稀土好多人用因為一唔夠稀土 就所有Internet都停哂Device
你用完都就掉你會唔會用返3代之前個啲iPhoneiPhone1你唔會拎返黎用所以變咗點解人哋會即係叫你話攞返以前個電話我哋會比返啲錢你因為佢嘗試攞返啲啲零件呀 啲稀土呀 嗰啲物料呀嘛 咁嚟做但係唔多唔少都會有啲叫做有啲唔係完全環保都得唔可以攞返曬佢返嚟咁大家就去掘呢啲嘢嘞去掘個時期佢哋唔認識病毒細菌嗰啲專家係叫geology或者Engineering既專家工程嗰方面
掘野個方面 叻但係問題係佢攞左啲野上黎既時候鑽到個恐龍啲骨同埋可能以前啲豹 幾千年既豹佢哋已經含有啲病毒抽咗上嚟 有啲血跡由得佢溶解去咗空氣裏面
佢又搭飛機去返歐洲呀 去唔同既地方總之去返佢個研究所啦本身如果係北極南極嗰度係慢慢溶解呢我哋遲早都要面對呢啲問題既不過而家係講緊係可能2536年先遇到呢樣嘢如果提早咗500年咁係2020年遇到呢啲咁嘅嘢咁點算所以我哋要隔離囉原來你個方法500年後啲人睇到呢班人佢地啲科技就係隔離啦同埋仲有一樣嘢因為阿旦同埋慧儀原來用埋pH10嘅番梘 即係佢哋會話原來因為呢啲人開始明白呢樣嘢但係我哋根本個武器我哋又唔係2536年我哋係2020年分分鐘有啲國家用返1918年嗰啲方法就話等個個感染曬又點其實有機會如果我哋唔平息 同大家講全部要睇曬美國同埋第2個爆發就係東京同印度如果我哋能夠大家係用呢樣嘢pH10嘅番梘所以我希望你啲節目好出名因為如果能夠7.7
billion人全部都知道曬呢樣嘢呢咁就有機會喇甚至一半都好呀總之有機會就好過少啲機會大家就唔係講呢啲嘢反而掉返轉行梗紅色底褲就食下啲乜嘢感染佢無問題咁樣係你唔洗食啦慳返啲錢因為你全部唔食喇照食蕃茄你唔感染咪得囉咁你咩叫點解唔感染呢係因為你要有個知識就係佢點樣先會傳個RNA落個身體度更多人混開咗閂咗佢呢閂曬出面嘅嘢等佢落雨呢等佢等佢天氣去過呢就無事但只要有一個人感染咗呢樣嘢喺裏面唔聽話走去散播啲出嚟1個就會變1百 1百就會1萬如果你諗住食健康嘢 好但問題你仍然都要針對呢個病毒我哋人體係無免疫力對於呢隻嘢咁所以我今日呢就上咗一堂課 好正咁就係我知啦即係其實你所謂嘅ph值呀要係食嘢飲咩飲咩其實最主要都係嗰個番梘嗰個口罩啫係你自己保持住自己嘅嘅所有細菌埋唔到身係咪咁你跟住你鍾意你鍾意咪食菠蘿囉你鍾意咪飲普洱囉冇問題但係你其實係一定要保持住自己嗰個口罩同埋嗰個番梘係咁簡單其實係好簡單嘅一樣嘢嚟係咪喺簡單嘅嘢就非常之唔簡單因為個個諗住就話可以做啲乜嘢而唔洗做呢樣嘢呢可以做啲乜嘢可以點樣呢但我做呢啲唔使例如我做石墨烯呀都好簡單㗎唔掂佢呢就會有觸電仲會快過銅唔掂喎石墨烯只要掂石墨烯呢就變咗廢物好多人就會諗咗十年呀我哋啲專家政府用咗一兆落去做投資呀都冇任何嘢走出嚟嗱我係其中一個專家裏面呀我就製造咗就係用塑膠同石墨烯呢等佢唔會黐埋一齊呀嗰時點解會無人理呢100%入面呢得1%成功但只要你繼續轉啲塑膠同石墨烯呢繼續轉落去咁唔成功嗰啲99唔成功嗰啲咪擺開佢咁繼續轉由1%變2%2%就變4%一路升上去同呢個病毒個概念一樣佢只會入咗一個細胞呀佢就會令好多細胞會出現唔好睇少1個%人生入面呢你得百分之一個機會成功呢你只要做100次已經係百分百啦所以你唔可以靠一個數目就話唔係好成功喎第一
一樣嘢唔成功係無人理嘅無人理就有機會出名係咁嘛 你亦都可以咁睇嘛睇你點樣去扭轉例如你睇我讀咗咁多呢啲書做科學家平時好冷門嘅 依家忽然而間呢你就嚟問慧儀問我我大家問我問我呢好多人我諗影響嚟講50萬個人喺美國啦呢啲全部高層佢哋知道咗佢哋打畀我連份工都唔要直情取消唔要份工已經匿埋咗唔知邊度問我仲有咩要攞因為要隔離嘛但係你要夠咁嘅你要搵夠錢先可以咁做咁如果一般人點解我要做啲慈善呢點解同你做呢個show因為好慘有啲人根本個setup唔係咁人生裏面大多數99.9唔係咁嘛而世界玩完唔係靠嗰0.1%成功係另外嗰99.9點樣去反應就係影響個世界行條咩路而你阿旦同慧儀嗰啲呢就係直接喺藝人去影響佢哋因為佢哋會睇你多過睇我都唔識我但識你哋咁然後講咗啲嘢畀佢聽救咗佢條命估唔到啲咁簡單嘅嘢呢有時最簡單就係最好嘅嘢因為你救咗佢荷包同埋佢條命OK今日同你講到咁多先係 真係你又儲下啲嘢話畀我知啦到時我又搵你喇喎兩個禮拜之後都唔知個世界會係點希望係愈好
希望係愈好唔該曬 多謝我希望大家會喜歡健康旦一直以嚟畀大家嘅一啲健康嘅資訊呀咁如果你喜歡嘅咁你話咦我想睇多啲喎咁啱喇 咁就請訂閱健康旦撳鐘仔
相關推薦:
シワの奔放な腐食に対処するためにはどうすればいいのでしょうか? 人は年齢を重ねるごとに,35歳を過ぎたあたりから徐々に皮膚が老化し,体脂肪の蓄積がゆるみ,顔のコリがぼやけてきます. コラーゲンが流出し, 三八 のライン(涙袋のライン,鼻の...
年齢の向上に伴い,その女性の友人に発生した肌の水分量の低下や紫外線による肌の日焼け状態により,肌のシワも大幅に増えていきます. このようなシワは,女性が老けて見える原因となり,女性の全体的な美しさや寛大さを脅かす深刻なものであり,女性にとっ...


text:
晚上训唔着,決定寫下一些点解今日会问ig同初恋既事情.記得好耐前我同你講過搵到你個ig,當時你既反應係吓左我一跳,唔係好想承認果個係你.當時我諗,每個人都有過去,你唔想我知,我都係唔會點開去follow,免得你難做.
後來我就一直默默咁睇你update,發現你一直冇update post,但係有 update wechat既moment.所以我果時以為,你可能唔再用ig,ig已經唔係果active account,而係用WeChat去紀錄.
直到2019年既last day,你update 左咁post 到284個.我先知,原來唔係唔用ig,而係我唔屬於過度.你WeChat到既任何野,都冇係ig出現過.可能我一直未行入過你真正既生活.
跟著成個遊輪我都係度諗依樣嘢,直至今天問你點解得10個followers.你答左句,因為全部都係close fd.依句野我真係唔識點接,因為close fd, 所以我唔屬於果度?但係十個入邊,你初戀又係其中之一?(你以前同我講過,你話佢加翻你account,跟著like左啲耶)如果真係唔在乎,點解佢就係其中之一?所以先會有後來晚上既問話.
講真既,我真係唔介意你答我你冇忘記,話者仲愛著.好過,有啲小事加加埋解釋唔到我留意既野.我寧願你同我講,我唔屬於你隱私既空間,仲好過 自己估下估下.
畢竟愛情唔可以勉強,但係我有時間去等你忘記,而唔係我一直好似蒙在鼓裡.
唔需要解釋,我唔想去諗依樣野.我淨係想講俾你知我既感覺!


text:
最近我開始覺得班大帝嘅伙食費大咗好多~最主要原因,係因為過往我都係貪方便嘅上班族,多數貓狗主食都係乾糧,幾百蚊一大包,一個月先買得一包…感覺當然覺得好EASY!
而家因為我唔可以再返全職,要照顧隻患有分離焦慮症兼曼島貓症候群嘅貓(嗌聲雞哥),同時佢又唔可以食乾糧,唯有大家一齊餐餐主食轉做濕糧…支出大大提高.半年後,即係而家,我真係入不敷支了.我都向現實低頭,加入埋做寵物保姆…
當主人離港,留喺家中嘅主子冇人照顧冇人餵食冇人鏟屎,就由寵物保姆一日上門一至數次打理陪玩.以前我去旅行時,都有諗過不如請個寵物保姆上門啦,因為貓去寵物酒店嘅話,有可能因為陌生地方引起佢哋不安焦慮.但係我個人比較麻煩,唔鍾意俾陌生人入屋…唔鍾意俾陌生人掂我啲私人物品,所以我過往出外爽爽都係靠豬爸豬媽幫手.真係估唔到我都有今日.
而家做寵物保姆,其實都幾開心,一嚟我可以離開屋企數小時,唔駛日日屈喺屋企,二嚟我又可以去摸吓其他毛孩撩吓佢哋玩.三嚟大家都真係好錫我,可能大家都知我屋企班化骨龍係只應天上有,俾錢請我做埋啲輕鬆嘢之餘,仲會收到利是同零食,最離譜係咩呀?居然會有人同我講『我屋企所有嘢任你食』…咩嘢叫又食又拎?我咪係呢啲賤人囉.


text:
先黎睇睇細 size,大概係 3.5" x 5".
又同女朋友仔 Ruby 一齊喇!今次 Pekkle 變身做 cameraman,而 Ruby 就負責採訪.
世界難撈,連 cameraman 都要『粉墨登場』...
內頁一共有八款唔同既設計,每款各有七張,一本一共有五十六張 memo 紙,設計都係圍繞番拍電視 / 電影既主題,真係靚到唔捨得用呀!
跟住就係睇下大 size,呢本約係 4" x 6".
大,細 size 都係一樣靠膠封面上既『彩光』營造出閃粉既效果,係唔係令到平平無奇既 memo pad 即刻『閃耀,高貴』哂呢?
既然我鍾意既係 Pekkle,咁佢既產品梗係出現得越多 Pekkle 就梗係越好嫁喇!呢款大 size 既 memo pad,無論係封面或內頁,都有好多 Pekkle 做 backdrop 嫁,好正呀~~
大 size 一樣係八款設計,每款七張,一本一共五十六張.雖然呢款 memo pad 冇主題,但係見到咁多 Pekkle 都已經好滿足!
呢款紙又係有 Pekkle 做『佈景版』嫁!
影得唔係好清楚,呢款紙 backdrop 個 outline,其實都係 Pekkle 黎嫁!
呢兩款 memo pad 真係又靚又平又實用,唯一可以彈既地方就係紙質比較粗劣,有少少似再造紙,不過每張 memo 紙上面都已經印有七彩繽紛既公仔,所以偏黃左既紙質其實都唔係好覺眼,再加上賣得咁平,我覺得已經係物超所值喇!


text:
磷
性狀改
磷係一種易起化學反應嘅,有毒嘅氮族非金屬元素.佢嘅化學反應活性同埋毒性取決於形態嘅唔同而有所區別.
單質磷嘅同素異形體改
- 黑磷(金屬磷)
- 化學結構類似石墨,所以可以導電.
- 化學式一般寫成P.
- 深黑色粉末
- 紫磷
- 化學結構係層狀,但同黑磷不同.
- 化學式一般寫成P.
發現改
喺化學史上第一個發現磷元素嘅人,要推返去十七世紀嘅一個德國漢堡商人波蘭特(Henning·Brand,約1630年~約1710年).佢係一個相信煉金術嘅人,由於佢曾經聽過傳說中從尿入面可以整到「金屬之王」黃金,於是抱住圖謀發財嘅目的,用尿做咗大量實驗.1669年,佢喺一次實驗入面,將砂,木炭,石灰等同尿溝埋,加熱蒸餾,雖然冇得到黃金,但竟然意外咁得到一種好靚嘅物質,佢色白質軟,可以喺黑暗嘅地方放出閃爍嘅亮光,於是波蘭特就起咗個名畀佢,叫「冷光」,呢個就係今日稱之為白磷嘅物質.波蘭特對於製造嘅方法,起初收收埋埋,不過,佢發現呢種新物質嘅消息就即刻傳滿成個德國.
德國化學家孔克爾曾經用盡種種方法想搵出呢一個秘密嘅製法,終於搵倒呢種所謂嘅發光嘅物質,係由尿入面提取出嚟嘅,於是佢亦開始用尿嚟做試驗,經過千辛萬苦,終於喺1678年成功.佢係將新鮮嘅尿蒸餾,等佢蒸餾到水分就快乾嘅時候,拎出黑色嘅殘渣,放喺地窯入面,等佢腐爛,經過幾日之後,佢將黑色殘渣拎出嚟,同兩倍嘅「尿渣」入面嘅細砂混合.一齊放喺曲頸瓶入面,加熱蒸餾,樽頸就連接住裝水嘅收容器.起初用微火加熱,然後用大火乾餾,直至尿入面嘅揮發性物質完全蒸發之後,磷喺收容器入面凝結成白色蠟狀嘅固體.後來,佢為咗介紹磷,寫咗一本書,個名叫《論奇異嘅磷質同埋佢嘅發光丸》.
喺磷元素嘅發現上,英國化學家波義爾差唔多同孔克爾同時,用咗同佢相近嘅方法都整倒磷.波義爾嘅學生漢克維茨(Codfrey·Hanckwitz)曾經用過呢種方法喺英國整倒較多嘅磷,成為商品運到去歐洲其他國家賣.佢喺1733年曾經發表過論文,介紹整磷嘅方法,不過講得好含糊,之後,又有人喺動物嘅骨質入面發現倒磷.
名點嚟改
由於單質磷喺空氣入面會自燃發光,喺英文入面,磷個名嚟自希臘文嘅 Phosphoros,原本指「啟明星」,好「光」咁解.而喺中文,磷本來係指薄石.
分佈改
磷喺地殼入面嘅含量係0.09%.磷唔單止以單質存在,通常會喺磷酸鹽中天然存在,尤其係磷灰石.磷亦存在喺生物體入面,係原生質嘅基本成分.
制備改
磷嘅現代製法係將磷酸鈣同砂(主要成分係二氧化硅)同埋焦炭一齊放入電爐加熱.為咗條反應式易啲理解,可以寫成兩步,如下:
- Ca3(PO4)2+3SiO2=3CaSiO3+P2O5
- P2O5+5C=2P+5CO
同位素改
含氧酸改
磷有5種比較重要嘅含氧酸:
用途改
磷可以用喺安全火柴,煙花,燃燒彈同埋化肥,仲可以保護金屬表面唔會生鏽.
磷酸嘅用途亦好廣泛.
對人體嘅影響改
磷係人體入面含量較多嘅元素之一,只係比鈣少啲.磷係骨骼同牙齒嘅構成材料之一.正常成年人骨入面嘅含磷總量大約有600~900克,人體每100毫升全血入面含磷35-45毫克.磷可以保持人體內代謝平衡,喺調節能量代謝過程入面發揮重要嘅作用.佢係生命物質核苷酸嘅基本成分.佢參與體內嘅酸堿平衡嘅調節,參與體內嘅脂肪嘅代謝.
磷缺乏會出現喺低磷血症,引起紅細胞,白細胞,血小板嘅異常,軟骨病.磷過多會導致高磷血症,令血液入面血鈣降低導致骨質疏鬆.


text:
自從小小豬返學之後,我嘅可用時間真係少左好多.平日一早就同小小豬係屋企玩,玩到夠鐘就食飯就帶返學,之後接放學,跟住就返屋企煮飯等等.雖然有大肥豬幫我手湊小小豬,又會幫我手做家務,不過自己私人時間真係少左啲啲,連帶行街SHOPPING都少左,所以我都好耐冇行街街啦!
之前冇時間SHOPPING都會去睇淘寶,不過買左幾次有貨不對辦經驗之後,就少左淘淘SHOPPING.雖然依家冇乜時間行街街,不過好在依家都有好多唔同公司係FACEBOOK開左啲專頁,好多都係日本...外國咁入貨,所以依家我又可以係屋企網購啦!(即係又方便我去敗家啦...不過我都好節制,所以暫時出事率都唔算高....哈哈哈)
不過,隨著小小豬開始大個仔,有自己嘅主意,佢對舊有嘅睡袍開始唔肯著.佢唔鐘意係因為舊有嘅睡袍係包晒成身,就連腳仔都係包住晒,所以小小豬就唔鐘意啦!
佢唔肯著我又唔想太迫佢,所以都好想快啲搵到件可以露腳嘅睡袍,終於搵左好耐,就好似早前係某個FACEBOOK,見到依一款睡袍,所以就即刻訂左俾小小豬啦~
係一件睡袍嚟呀~
睇吓個睡寶寶~
依件睡袍係類似藍球衫質地,都比較透氣,所以著住都唔會好焗,但又可以保護都小小豬啦!有左依一件睡袍,咁就唔洗擔心小小豬冷親啦!
我地嘅FACEBOOK專頁,你LIKE左未呀~
記得關注埋我地個微博呀~
仲可以電郵俾我地添~


text:
平日想同男/女朋友拍拖又諗唔到可以去邊?
其實唔一定要消費嘅,可以浪漫地去睇下日落散步
香港都唔有唔少靚景位睇日落㗎
睇下喺邊之後帶伴侶去拍下拖啦!
五大浪漫睇日落靚景位
1. 堅尼地城新海旁
相信大家聽到呢個地方都諗起颱風嘅時候有唔少人專程去睇浪感受颱風威力
事實上,天朗氣清嘅時候,呢到喺可以望到汀九橋及青馬橋,日落景色亦非常動人
有唔少人都會嚟呢到欣賞景色同打卡影相,仲有唔少人會帶寵物嚟散步添
情侶們仲可以喺卑路乍灣巴士站旁邊嘅海濱長廊漫步,觀賞日落
另外,溫馨提示一下大家,附近有非常多具質素餐廳及Café,大家可以享受一個悠閒下午/晚上
地址:香港西環堅尼地城新海旁(顯示地圖)
2. 西九龍海濱長廊
西九龍海濱長廊位於九龍站對開,呢到比起尖沙咀海傍更加靠近維港,更加近距離
呢到除咗睇日落仲好適合野餐添,同另一半瞓係草地睇日落再加上野餐,真係好浪漫!
順便仲可以欣賞埋維港景色
地址:九龍西九龍文化區內(顯示地圖)
3. 觀塘海濱長廊
平時喺觀塘海濱都會見到唔少人做運動,坐喺草地傾偈
節目嘅時候更會有音樂表演,可以話係好熱鬧嘅地方
觀塘海濱長廊都係另一個易達度滿分嘅日落景點
由觀塘或牛頭角地鐵站步行至海濱長廊只需要約10分鐘
對岸就係啟德郵輪碼頭,風景不錯,之後可以同另一半喺觀塘食埋晚餐
地址:九龍觀塘海濱道(顯示地圖)
4. 赤鱲角機場維修區日落
機場維修區係一個好熱門嘅影相打卡位,鍾意睇飛機衝上雲霄呢個地點絕對適合你
位於香港機場兩條跑道的末端,經常會見到飛機起飛
日落時份,看著跑道顯示燈一閃一閃,飛機徐徐降落,非常浪漫
地址:香港赤臘角機場南環路(顯示地圖)
5. 尖沙咀中港城
尖沙咀除咗多美食又可以行街,原來仲有日落睇
要去尖沙咀睇日落景,絕大部分人都被天星碼頭旁邊嘅觀景台吸引
再加上中港城「海豚雕塑」嘅襯托下,配埋咁靚日落,絕對係拍拖睇日落嘅好去處
地址:尖沙咀廣東道33號中港城平台(顯示地圖)


text:
仲有幾日就到聖誕Party喇!大家諗到交換禮物送咩未呢?諗到頭都大埋?推介幾款可以
Show到你獨特心意嘅禮物俾大家啦!
肌美精超滲透面膜
要數女仔日常保養,其中一款消耗品一定係面膜,而且依家好多男仔都有敷面膜嘅習慣.
推介大家肌美精高滲透面膜,性價比勁高,自用或者做禮物一樣可以.全系列仲有齊美白
,保濕,抗皺,緊緻功能,仲有特別照顧敏感肌用家嘅肌美精低敏高效保濕面膜,安全亮白保濕,總有一款適合想送嘅對象!一齊過試齊幾款,真係靚到去2019年丫 ~~
萌爆充電配飾
同大熱嘅杯緣子性質差唔多,同樣係人氣之選!依家個個都係手機控,機不離手,電話長
期都要差電,如果差電線上面住咗隻個樣傻傻地嘅可愛動物,每次望到都一定勁舒壓.揀
一款你覺得代表到對方或對方鍾意嘅動物,女仔收到一定覺得萌爆啊.
迷你香薰
細瓶裝嘅香薰,價錢唔貴又得體,放喺屋企或者Office枱頭都啱用,男仔女仔都用得!又
可以選擇唔同香味,令人心情愉快,等對方過一個Merry Christmas.
眼鏡清洗機
男神有冇戴眼鏡呢?唔講唔知,其實眼鏡入面呢埋好多細菌!雖然好多人都有戴眼鏡,不
過屋企有眼鏡清洗機嘅少之又少,市面上好多有質素嘅清洗機都只需要幾百蚊之內,送呢
份禮物俾男神,一定覺得你好貼心!
運動手錶
喺呢個全民運動嘅年代,點可以冇一隻運動手錶架?留意下邊個Friend最落力做Gym,對
佢2018嘅努力作出肯定,鼓勵佢來年繼續俾心機!


text:
婆媳關係呢個自古以來嘅問題都影響住好多夫妻,相見好同住難,三個人相處得唔好會好易影響到一段婚姻~以下幾招就幫到你避開奶奶地雷,減少磨擦!
口頭舌滑有禮貌
無論面對住開放定傳統啲嘅奶奶,以禮待人好重要!身為新抱,見到長輩時都應該先打招呼.而且,有時係屋企做緊自己野,奶奶嗌你都要比啲回應,就算忙緊敷mask都唔好當聽唔到!有禮貌,令對方覺得受尊重,自然可以慢慢拉近關係啦!
嘗試幫手做家務
好多女性結咗婚之後都唔會放低工作做全職主婦,冇咩時間又或者唔係好擅長做家務,而奶奶就會幫手做家務.但係始終家務都係兩公婆嘅責任,唔可以依賴曬奶奶.每次都係奶奶做,耐咗梗係會有不滿啦!所以就算忙或者唔擅長,都要嘗試落手做,幫奶奶分擔下,佢都實會感到窩心~
唔好借老公把口
老公呢個角色係呢個三角關係裹面絕對係舉足輕重!不過,有時同奶奶有啲衝突時,老公呢個和事佬未必能夠完全能夠幫你表達不滿,又或者不加修飾照直講,反而搞到婆媳關係仲差添!有啲情況都要嘗試自己同奶奶直接溝通,慢慢解決問題.
生活習慣唔同,始終都要時間慢慢適應.經過咗磨合期就會少啲紛爭,婆媳關係急唔嚟嘅,敷個mask抖下啦!肌美精超滲透抗皺保濕立體面膜,濃厚精華為肌膚即時補水,抗皺有彈力!皮膚靚曬心情都好啲,同奶奶傾計都冇咁易燥啦~


text:
「數據」
要善用數據,首先管理層應該問自己有一個自動化流程去解決一啲浪費大量資金同阻礙運營嘅問題.公司需要自動化一啲重複嘅流程,就一定會涉及到大量嘅數據,尤其係一啲需要通過分析同速度取勝嘅智慧.如果無咗嚟啲數據,好有可能當公司採用人工智能嘅時候,就會出現錯誤嘅分析同結論!原因係佢哋分析緊一啲過期嘅數據!例如,網店可以每日調整產品價格,原因係佢哋自動收集競爭對手嘅價格而作出調整!
「癱瘓」
啱啱睇到一份哈佛商業評論嘅文章用咗一個標題,如果你間公司唔擅長分析數據,咁你就咪準備好去用人工智能!文章入面提及到管理團隊經常假設佢哋可以通過直接採用人工智能和同其他先進技術就可以跨越基礎數據分析.但係,係達到大量自動化流程同結構化分析之前,急於採用複雜嘅人工智能會有可能癱瘓公司嘅業務.因為佢哋有可能要用更高嘅成本先至可以得到最大嘅經濟效益同準成度.
「有效」
要有效率咁利用數據,首先係雖然有一個結構性嘅分析,與此同時亦都需要一個統一收集同分析嘅數據,以便統一化同標準化,因為好多數據只可以收集一次!當所有數據集中埋一齊嘅時候,其實先至可以發揮最大嘅經濟效益,回歸到真理嘅源頭!結構性分析可以為管理層提供一個完整嘅客戶歷史嘅數據圖,顯示邊啲產品會受到乜嘢嘅客戶歡迎?係邊度買?邊個係忠實客戶!掌握嚟啲信息,可以令公司有更好嘅資源分配,做出正確嘅策略!
Also published on Medium.


text:
都市小说174 万字 连载
相关推荐: 呢喃诗章八一 呢喃诗章露薏莎和公主的关系 呢喃诗章百度网盘下载 呢喃诗章下载 呢喃诗章力量体系 呢喃诗章无防盗最新章节 呢喃诗章女主有几个 呢喃诗章精校版下载 呢喃诗章无错精校版 呢喃诗章 笔趣阁 呢喃诗章无错 呢喃诗章在线看 呢喃诗章女主什么时候推到 呢喃诗章选书网 呢喃诗章小米娅 呢喃诗章主角听到的女声是谁 呢喃诗章主角能力 呢喃诗章主角身份 呢喃诗章作者全部小说 呢喃诗章米娅 呢喃诗章 选书 呢喃诗章txt笔趣阁 呢喃诗章主角实力 呢喃诗章txt八零 呢喃诗章最新 呢喃诗章遗物等级 呢喃诗章TXT 呢喃诗章 精校 呢喃诗章爱尚小说 呢喃诗章有女主吗 呢喃诗章升华之语 呢喃诗章笔趣阁无弹窗 呢喃诗章精校 呢喃诗章小说为什么盗版禁了 呢喃诗章主角 呢喃诗章新笔趣阁 呢喃诗章为什么看不了 呢喃诗章番外 呢喃诗章免费阅读 呢喃诗章为什么进度落后那么多 呢喃诗章米娅身份 呢喃诗章女主 呢喃诗章无弹窗 呢喃诗章主角几环 呢喃诗章主角的猫 呢喃诗章好看吗 呢喃诗章精校版 呢喃诗章类似的 呢喃诗章txt下载 百度网盘 呢喃诗章主角听到的女声 呢喃诗章小说 呢喃诗章百度网盘 呢喃诗章起点 呢喃诗章txt下载精校版 呢喃诗章txt精校 呢喃诗章无防盗 呢喃诗章txt下载八零电子书 呢喃诗章十三古神 呢喃诗章 顶点 呢喃诗章nga 呢喃诗章作者上一本书 呢喃诗章精校txt 呢喃诗章起点中文网 呢喃诗章笔趣阁 呢喃诗章有几个女主 呢喃诗章百度百科 呢喃诗章txt下载
在蒸汽与神秘的时代,成为函授的奇术学院学生,这是夏德没想过的事情.耳边呢喃的声音奏响,谁人在朗诵异乡人的诗章——旧日的神与异界的人,当黄铜色的命环轮转,黄金符文在闪烁.蒸汽跃动,炉火闪烁,遗物回响,旧神复苏.浓雾后伸出的手,拨开疯狂时代的朦...


text:
- at October 26, 2021
一期一會 | 金朝陽中心 | Midtown
所謂「一期一會」,有睇開日劇就知道一期一會其實意思就係一班朋友舉行茶會,而且依班人都好重視同珍惜相聚嘅每一刻,所以佢地都會竭盡誠意看待每一刻嘅相遇.而「一期一會」依四字後來衍伸為人與人,事,物相遇嘅珍貴.亦都因為疫情,大家都好耐無見朋友仔,咁又係時候「一期一會」啦喎! 咁耐無見面,咁就緊係食餐好啲以示誠意,諗唔到食咩就不如試下 「浪‧居酒屋」啦!正因為係一期一會,所以先要以最佳姿態去人.既然咁耐無見,就咁食個飯就走,會晤會唔捨得返屋企啊~ 咁不如就同班好姊妹做埋個 Facial先啦,一黎可以延續雞啄唔斷嘅故事,二黎可以見耐啲,三黎做Facial又可以變靚自己,一擧三得!
首先,等我講下介紹下浪‧居酒屋比大家啦~ 先唔講食物,裏面嘅裝修豪華,再加埋天花吊落嘅燈,閃令令.餐廳係以東京大街小巷嘅傳統居酒屋為設計藍本,所以一路望住餐廳嘅設計,再咀嚼住咁高水準嘅日本菜,你唔講,以為自己去咗日本添啊... 環境咁高級,食物固之然都拍得住依個水準啦.Nami浪‧居酒屋推出過百款傳統,地道嘅日本美食,刺身,壽司,卷物,串燒,涮涮鍋,壽喜燒...... 你諗得出嘅日本美食都有!Nami採用嘅係新鮮食材,再加上日式烹調方法,除咗唔會有多餘調味,仲會呈現返食材嘅原汁原味.而浪‧居酒屋又點會少得酒呢!依間餐廳提供多款美酒,有唔少得嘅日本清酒,米酒,梅酒,啤酒,一啖酒,一啖壽司,正!而Nami原來仲出咗自家品牌嘅特別純米酒—— 「浪酒」,味道微甜,口感清徹,真係好吸引啊!而特別介紹嘅就係每晚8點時段,店員都會揮起鼓棒擊鼓,向每位食客贈送清酒助興,目的就係要營造日本祭典嘅熱鬧氣氛.浪‧居酒屋真係一間值得一試嘅餐廳~
精選餐廳:浪‧居酒屋
地址:銅鑼灣登龍街1-29號金朝陽中心2期Midtown1樓
電話:23834038
食完野就去做個Facial先啦,又或者做完先再去Nami食都得,咁究竟去邊到做好?不如就G2 Beauty Group 時尚美容集團啦,依家G2 Beauty搞緊個8月優惠,只要係逆齡V-Shape嘅新客戶,可以以體驗價$288做依個V-shape treatment , 而且仲送你full Set 臉部保濕facial療程,$288兩個treatment,真係抵到爛啦!!其實人越大皮膚就會越來越多瑕疵,皮膚暗啞,乾燥,細紋,粗大毛孔等等其實都係初老先兆,嚴重起黎仲會臉部輪廓開始走樣......咁唯有就係膠原蛋白流失之前搞搞佢啦,依個逆齡V-Shape療程係用新一代嘅射頻技術,促使膠原蛋白增生,細胞新陳代謝.做到改善皮膚初老問題,令肌膚回復緊緻,提升臉部輪廓,而重點係做完即時見效添啊!可以同一班姊妹靚住走,仲可以瘋狂自拍upload 返去 social media到添!襯住仲係8月就即刻book黎做啦~~~


text:
「正常」
今日去立法會開會,如常揸車去到中信大廈對面嘅一個小小停車場.其實運動期間,個停車場除咗係傳媒泊車嘅地方之外,我每次落去都會泊係個度.好似已經習慣咗唔行「夏慤道」,又或者我選擇避開唔行.無論係點,經過一日嘅清場,人去留空,你已為回覆正常,但係當你見到我哋留低嘅痕跡,你個心會有啲唔舒服.一個難以形容嘅心情.
「清場」
當然政府急不及待想抹走一切,搵人清理兩個多月嚟我哋留低嘅痕跡.但係都唔係一時三刻可以.眼見公作人員慢慢將政總牆上面嘅貼紙清理,雖然唔捨得,但係心裡面諗,你慢慢清吧!因為你清得啲表面嘢,你清唔到我哋嘅記憶!再行到「連儂牆」嘅時候,心情更加沉重,因為你仲見到零碎香港人嘅心聲仍然係牆上面.人不在,心在!心不在,念在!
「傘下」
當然我點會唔行上去海富天橋睇呢?每次影相一定會去嘅地方!點知一上去就見到木工伯伯.當然打咗個招呼,問候吓佢,但係大家都知我哋唔捨得.雖然馬路開通咗,下面再唔係一個個帳蓬,同一個個村民而係巴士,的士,貨車同私家車.但係我哋留低嘅痕跡隨處可見,差啲連眼淚都出嚟,唔係因為人去留空,而係知道我哋仲有好多嘢要做.每一處嘅痕跡都提醒我哋要繼續堅持我哋嘅信念!所以決定今晚銅鑼灣見!


text:
原本唸住影埋 d 縮骨遮,先寫一篇〝Pekkle 雨具巡禮〞既 ,不過可能因為 d 縮骨遮實在太易於收藏,我記得係用一個盒裝住哂 d 縮骨遮,依家搵極都搵唔番個盒,相信好大機會呢個盒已經係入左〝倉〞,所以唯有 post 左 d 直遮上黎,同一眾 Pekkle fans 分享下先啦!
2002 年 Sanrio Gift Gate 出既塑膠遮,呢款遮既 size 比較細小,應該係比小朋友用既,同一款兩種顏色,分別係白〔即係透明〕同藍色.
睇下個遮柄幾靚!係個水晶膠立體 Pekkle 黎嫁!我就係因為呢個公仔而買,仲買左兩把,唸住一把儲,一把用.... 點知後來又有一位舊同事送多左一把比我,所以依家我有三把呢 d 遮....
都係 2002 年既出品,不過就係 Ellon 出既!
2003 年 Ellon 都出左一把小童用既膠遮.
都係 2003 年 Ellon 既出品.不過呢把就係大人用既木柄遮...
2004 年 Sanrio Gift Gate 既出品,呢把遮好記得係又一城既 Gift Gate 買既,佢地發售時,專程將把遮打開,再掛起係天花板既位置,離遠已經見到成把都係 Pekkle 公仔既遮,靚到真係唔買唔得,我果次真係即刻衝入舖頭買嫁!唯一美中不足既地方就係有閃粉囉!如果拎黎用,係有少少浮誇既,不過我依家都用緊嫁喎....
見唔見到個手柄位同扣鈕位都做得好仔細呢?手柄就印滿 Pekkle 公仔,個扣鈕係一個立體 Pekkle 頭黎嫁!
2005 年 Sanrio Gift Gate 既出品,個 style 有 d 似上面 2004 年藍色果一把,個手柄位一樣係印滿 Pekkle 既公仔,分別在於變左粉紫色之外,亦都係唯一一把,係八瓣既遮布之中,一共有五個唔同既 pattern,工序應該會比造一般同 pattern 既遮款多囉,所以應該都幾須要手工嫁!而且,仲有一個 Pekkle 吊飾隨遮附送添呀!係稍嫌隻顏色 fancy 左 d,不過都係一樣咁正!
2007 年 Ellon 既出品,係目前最新既 Pekkle 雨具,唔知遲 d 會唔會再繼續出呢
以顏色同圖案而論,Ellon 既設計係比較低調同沉實,會較適合大人用;而 Gift Gate 既 design 就比較粉色同花巧,適合一 d 童心未泯既人用..... 不過可能係因為設計較為實用,所以 Ellon 既直遮一路以黎,都係比 Gift Gate 既賣得貴少少既.不過有兩個唔同既 style 都好呃,咁樣大家就可以隨住自己既喜好,各取所需囉.至於我,我係 Pekkle 既 fans,只要唔係超貴既話,當然係一概都買左先算啦!
遲 d 等我搵番盒縮骨遮出黎時,再 upload 埋上黎同大家分享啦!


text:
帶著SP去旅行2022~西澳篇 Part 2
Monday, 14 November 2022 by spidey
Day 3 朝頭早天氣麻麻地,係附近望住條swan river,食個light breakfast就算喇 雖然light,但D seagull都虎視眈眈,見你一走就會沖曬過黎搵野食. 由於路程有D遠,無咩車直到跟住落黎會去果個動物園,所以就call uber~ 點知真係預到個uber爸爸,仲要係PHD,成程聽佢分享下kenya同wa既教育制度等等等等topic 轉眼就到左目的地 都幾多野睇,同埋最緊要好多動物你都係有得摸既,又可以餵佢地食野 呢樣真係同香港好唔同 而呢到D袋鼠主要有3款,我諗目測都有接近100隻?無fact check,但應該差唔多,D粒粒屎屙到周圍都係,真係夠晒raw 鍾意動物既人同埋一家大細都幾建議黎呢到. Day 4 唔知點解佢好想去ikea,呢邊就得1001間,都鬼死咁遠 😂😂😂 但又比佢搵到個rainbow bag,咁就買左幾個 好似佢話會送D比 fans?自己問佢喇呢D 當我地以為香港都應該有呀麻..朕就走去check一下 呀屌,原來好多地方都有,係香港無 🙃 anyway,食埋個肉丸,雪糕 咁就趁有陽光,出發去海邊lu~ 一落車就覺得唔對路,係陽光普照 但D風大到呢,吹到頭都甩🤓 放低D野就嗱嗱臨去海邊走走 果然,平地未放drone都應該5級風起跳🤣🤣🤣 強行放飛就係咁 所以都係真係欣賞下大自然,睇下人地玩下kiteboard,hea左個下晝,再慢慢行返返去酒店 呢間野就係一個叫”私家菠蘿”既地方,間隔麻麻地啦 貴在係海邊,呢間房型就唔係直對個海,但有個露台仔 一打開窗台到門!個view係靚既,再加上日落呢個時間,你係會諗起呢句歌詞 天色已漸沉,落日如雾灯 咁就要 扑得 深,深,深! 正當大家除晒衫之際,準備扑嘢果陣 屌呀...對面個屋主好chill地浸住個私人jacuzzi,再加杯啤酒.... 由於個距離都算係近,真係𩓥高個頭就見到果隻,所以我地都唔能夠太猖狂,當佢透明... 咁等下等下,男屋主都幾多男朋友,浸下又一個加入,浸下又一個加入.... 於是我地都唔L等喇 比佢地聽下D聲算喇~😂😂😂 至於大戰完之後就係返附近,食個柬埔寨野就算 呢間呢,麻麻 因為D野偏鹹,特別係條魚 所以野食今日就都無咩好介紹喇 Day
帶著SP去旅行2022~西澳篇 Part 1
Wednesday, 09 November 2022 by spidey
Day 1 其實都無咩野特別,夜機到都無咩地方好去 都係係市中心Book間靚小小既酒店休息下 望住個夜景,打下飛機就完左一晚 詳細D Jable video就去macy onlyfans睇啦. Day 2 訓醒就食個早餐,醫飽個肚,有氣有力先去下一個地方 但由於酒店都真係幾靚 (之後應該會補返個room tour) 個泳池又無人,唔拍下D露出,游下水真係嘥晒 所以又係果到燒左D時間 之後就趁Check out前,玩下玩具,用盡每一個角落,B下J先開始呢日既行程. 簡單解釋少少呢次點解話唔去旅行而係修行 就係每人有1x~2x kg行李,基本上係不停轉酒店,務求介紹多D,分享多D野比大家睇 而由於好多野都要跟身,無得放酒店關係,所以基本上係一個重力訓練+Cardio,日日真係行到做到力竭. 返返黎C/O後既活動,都係參觀下D 市內景色,感受下D自由既空氣,周圍睇下 試下D本地gin酒 又睇下個聖母原罪大教堂 中間有段插曲就去左間無咩人既”劈場”?,食左個burget tea,飲左杯啤酒 即係唔好睇個burger好似黑黑地燶燶地,真係幾juicy肉味又濃,估佢唔到 😍😍😍 其間見到呢到既劈場福利原來都來得輕易 只要你夠膽同啤酒妹妹/姐姐直接表達訴求,佢地都非常專業,使命必達 而我地既trip又點會少得參觀當地toyshop 睇下人地有咩新奇好玩既野係香港無 衫 made in china就預左,所以主要睇下D款,都有幾多款幾特別 最緊要有個試身室比你試😍😍😍 亦都有board game有D得意野 但我地最鍾意都係呢個bell 有時係party見到大家掛住吹水,野都唔得扑,咁就可以叮叮叮,提下佢地,夠鐘blow job喇😂😂😂 至於價錢呀?同款果D貴香港50%左右咁啦 所以係澳洲既member,除非急用,或香港無,可以搵我地搞啦😆😆😆 去到夜晚,就去返呢邊個中心點,Forrest Place,一個大廣場兼大空地,周不時都會有D event係到 咁啱呢邊就有D 美食嘉年華類物體啦,D美食車泊晒係到,咁就真係唔洗煩,係到食埋. 即係放心,美食嘉年華/展覽呢,係唔洗帶住口罩架😂😂😂 夜晚D光唔夠,D野食相hea影,將就下


text:
去完影相,之後我地返小豬媽屋企休息一陣,就同埋小豬爸&LULU妹一齊出發再去玩啦!
其實係因為大肥豬見今日影相都係用一個上午時間,下午都仲可以繼續去玩(唔好浪費一日假期咁話),所以就提意入石澳等小小豬玩吓沙,之後就係石澳食埋我嘅生日晚餐啦!
為左逃避個太陽,所以我地五點幾先入到去,原本以為咁晏加上又平日,就唔會太多人.點知可能係暑假關係,一入到去到已經勁多人,幾經辛苦先搵到個靚位呀!
搵左個靚位,小小豬當然要即刻開始玩啦~
玩左一陣沙,大家都決定為小小豬戒除左個心魔,就係怕水.
其實自從小小豬上幾次係泳池玩水玩得好開心之後,我地都認為小小豬其實唔係怕水,只係細膽唔肯試新嘢.所以趁今日比較多人同佢玩,希望可以戒左依個心魔啦!
準備向水邊出發啦~
當然第一吓小小豬都係唔肯,仲企定定係海邊唔肯行呀~
小豬爸幾有心機氹小小豬~
經小豬爸努力,小小豬終於肯行前一步,係淺水位置玩吓先~
玩一陣又再繼續踏前一步,行去海邊啦~
試左好幾次,小小豬終於都肯企係水度,仲開始行幾步添~
WARM-UP一輪,終於都解除左心魔,小豬爸仲教小小豬玩浪,玩得好開心呀~
睇吓佢地兩公孫幾開心~
除左小小豬之外,睇吓小豬爸佢幾開心,真係好耐(或者係話....未見過)佢玩得咁開心呀!我地細細個時,小豬爸因為工作關係,都冇同過我地去沙灘玩,依家同小小豬玩得咁興奮,所以話呢.....小小豬真係佢嘅寶貝嚟呀~
同小豬爸玩左一輪,個傻豬仔已經開始大膽到冇朋友,自己一個人玩浪呀~
小小豬真係玩得好投入,成個人跌落水都唔驚呀~
哈哈哈...其實當初都係預今日小小豬都係玩吓沙同係海邊行吓,所以都冇預佢啲泳衣.但真係諗過小小豬可以咁快落水玩,所以玩到成身都濕晒,唔止小小豬就連我地個個都濕晒(除左小豬媽,因為佢責任重大,幫我地保管啲重要財物呀)
經過今次,相信小小豬已經唔再怕水,咁下次再去沙灘時,就可以著泳衣大玩特玩啦!
你今日LIKE左未呀?


text:
(電訊數碼)Sun Mobile電話轉台大法!
(電訊數碼)Sun Mobile電話轉台大法!
咁今日我哋就講下究竟點樣攜號轉台至Sun Mobile呢.咁大家應該都知㗎啦,唔同台呢都有唔同嘅轉台方法,同埋需要唔同嘅文件嘅.有啲可以喺電話度安排轉台,有啲喺網上就可以搞到轉台㗎啦.咁所以一個台有或者係Sun Mobile嘅轉台方法,其實就未必適用於其他台嘅.咁Sun Mobile究竟係點樣安排電話轉台呢?
如果大家係想喺你現有合約完結嘅嗰一日就轉到落去Sun Mobile嘅話呢,最好就事先查詢咗你原有合約到期日同埋截數日.咁就可以避免出現有幾日冇得用電話嘅情況.咁而家轉台至新mobile呢暫時就未見到可以用電話又或者喺網上辦理轉台嘅.咁用戶呢係需要攜帶你嘅身份證同埋住址證明前往門市辦理轉台嘅.咁如果有人係擔心近排都冇信寄嚟我屋企,咁我咪冇住址證明囉.咁唔緊要㗎呢係可以喺網上下載你嘅信用卡月結單,然後喺門市度傳送畀Sun mobile職員提供畀你嘅電郵地址,咁一樣係可以作為住址證明嘅.咁同埋如果你係想做埋自動轉帳繳交月費嘅話呢,可以帶埋你嘅信用卡.咁你一前往門市揀好你想要嘅服務計劃之後呢,職員就會幫你安排轉台㗎.過程大概就係10-15分鐘.
另外有一點要注意嘅呢就係,要確保你轉台嘅時候填寫嘅資料係冇錯嘅.因為資料出錯呢有機會係會導致轉台失敗.咁如果你係轉台失敗,而你原有份合約又繼續收你錢嘅話呢,可能就會造成一啲不必要嘅損失.如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我地嘅頻道,我哋下集再同大家分享其他資訊,拜拜!


text:
其實我本身係另一間婚攝公司影左第一輯相,影完覺得唔係好滿意,只係一啲好普通嘅傳統婚紗相.咁後來睇過Hyehwa Korean Wedding相嘅style,覺得都幾韓式,簡約,所以睇完sample就直接上去簽約.🤝咁簽約當日佢哋嘅staff service同禮貌方面都好好,contract條款解釋得好鉅細無遺,亦都冇隱藏收費.😇我個Package入面係包2婚紗1禮服,全日化妝師,翻譯等等.唔知係咪因為攝影師係韓國人,韓風嘅感覺更加強烈,好似連studio都更專業更有韻味.😎
影相果日朝早係studio影咗唔少相,都用咗2-3個場景.晏晝就去咗獅子會同埋東壩.攝影師同翻譯兩個都好專業,佢哋會教我哋點笑,叫我唔好笑得太勁🙈,feel到佢哋係好在乎細節位,對相嘅要求真係好嚴格.😆如果攝影師唔滿意就會再影過,一啲hea嘅感覺都冇.至於pose方面就冇對比冇傷害,之前間攝影公司嘅pose好簡單,來來去去都係兩三個,😪但佢哋就會教好多個pose唔同擺法.👫🏻至於化妝師,雖然係冇得試妝直接由公司安排,但佢都令我好滿意.妝容係清新feel,同埋會就住新娘子外貌嘅特色去修飾輪廓,😚而且我每換唔同嘅衫佢都會主動幫我轉髮型.😊
最令我印象深刻嘅係離開東壩嘅時候,由於我哋一行5人,但的士得4個位,司機就要我哋分車.咁攝影師同翻譯為咗唔想我浪費錢比多架的士錢,寧願陪我係度等,睇下call唔call到5人的士.仲要到後來係攝影師搵到其他人肯幫手車返出去,當時已經overrun咗一段時間,但佢哋都冇黑面,真係好好人.😚
至於售後服務方面,佢哋都係完勝第一間.因為佢會比我係屋企慢慢揀相,之後叫我上去公司同佢哋一齊睇排版,期間完全唔會慫恿我加相.👍🏼不過可能佢哋質素高,開始多客,人手都唔係好夠,回相嘅時間耐咗少少,但係都冇話超時嘅.😬就連我另一半對佢哋嘅評價同感覺都好正面,就知道佢哋有幾好.要一個大男人影兩輯相可能本身都唔係十分願意,由此可見佢哋整體質素真係好高.🥰


text:
「新手」
前晚就因為緊張瞓唔到,雖然預咗頂到返屋企就會斷片,但係點知返到屋企瞓咗陣之後就無啦啦彈咗起身.所以都係繼續做嘢,清下啲公司嘢,然後就準備去醫院睇老婆同個仔.點知老婆話佢已經起咗身,而去到醫院嘅時候老婆已經餵緊個仔食奶.最好笑就係食完奶之後佢好開心,擘大眼對住我哋笑.不過今日就扭計要人抱.老婆一抱就笑,真係唔可以種壞佢!
「一日」
好啦今日郭大少出世咗一日啦,雖然一啲人話佢似阿媽,一啲話佢似我.其實使乜話似邊個多啲,事關一定有啲嘢係似我哋.不過佢就真係好得意,有時同你笑.得閒就皺下個眉頭,發炆憎!其實最辛苦嘅都仲係老婆,因為我哋堅持餵全人奶.雖然個仔都好醒目,自己識得食,當然未係好好啦.不過因為佢未係好識得個技巧,所以老婆已經有少少損咗.
「身心」
新手即係新手,拿手唔成世.成日好似有啲嘢未做咁,唔知係唔係心理作用.但係最少而家個仔同老婆仲係醫院,搞晒所有嘢就可以靜靜地做番公司嘢.幾個鐘頭都會見到佢一次,但係每次個樣都好似有少少唔同咁.自己就搞下呢樣搞下個樣,照顧老婆,唔經唔覺都搞到好鬼夜.好彩佢仲係醫院,如果唔係就更大鑊!哈哈!返到屋企就梗係照顧返個大仔,安頓佢嘅起居飮食,真係比多幾個鐘我都唔夠.


text:
泰國性感廚娘 甜入心
2022年11月23日 23:00
東網電視更多新聞短片
見到Manita Akair呢位「甜品師」,未食已令男士心思思.(互聯網)
性學家話食甜品可以提升性慾,最啱對性愛提唔起興趣嘅男女,只係男士面前如果出現呢位嚟自泰國嘅美女甜品師Manita Akair的話,相信未食就已經㷫合合喇!
甜得有理
有乜嘢可以提升男女嘅性趣?朱古力係個相當唔錯嘅選擇,因為朱古力嘅主要材料可可豆中,所含有嘅精胺酸,色胺酸,成分苯乙胺醇等成分,能令男士兵器更易進入硬直狀態,又因當中嘅色胺酸能刺激大腦產生喜悅感,女士會變得更易動情.如果想食中式嘅甜品,芝麻糊原來都係個唔錯嘅選擇.而呢位嚟自泰國嘅性感女郎Manita Akair,其實並非甜品師,佢本身係一位網紅,呢個性感甜品師造型只係佢嘅寫真照嚟,但有唔少網民都話,如果佢真係去做甜品師,縱使唔係着得咁性感,仍然可以客似雲來.唔知Manita Akair睇到網民嘅留言後,有冇諗住開番間甜品店呢?
真空圍裙
事實上,Manita Akair唔使做甜品師,喺網上嘅人氣已經夠勁,原因好簡單,只要睇吓佢喺社交平台上分享嘅福利相,就知道佢點解會咁紅.擁有玲瓏浮凸身材,以及迷人美貌嘅佢,經常派性感寫真福利照益粉絲,上半身真空加圍裙可謂指定動作,美乳側露加埋激細比堅尼,迷人身段一覽無遺,呢種至係視覺震撼呀!
此外,要欣賞到佢迷人身材嘅話,除咗比堅尼外,其實Manita Akair仲有其他方法,好似透視睡衣,緊身運動服,甚至係性感Cosplay等,無論任何造型都能輕易吸引大家嘅目光.可能有人覺得只係喺社交平台發送福利相,吸金力唔夠高,其實Manita Akair仲喺OnlyFans上有會員帳號,而當中嘅火辣寫真更激更吸睛,邊個話佢吸金力唔勁?
Manita Akair嘅社交網有逾11萬粉絲,當中大家可以欣賞到佢好多唔同造型嘅火辣寫真照同短片,其性感魔力輕易令男士心郁!


text:
警畜知法犯法,已經係人所共知嘅事實.
鬧警畜一句就拉,但明明香港冇辱警罪;
捉完人去警署再用私刑,但冇一條法例容許咁做;
打到傷重不治就拎條屍去被自殺,最漠視法律嘅偏偏係執法部隊.
基本上而家警察做嘢,法律對佢地嚟講只係一件工具:你係示威者,咪同你講係集會係犯法,蒙面係犯法;你係黑社會,砍完示威者都可以冇事,警察唔會同你講法律,只會講一句辛苦哂.明明最唔放法律在眼內嘅係警察,偏偏佢地開人埋口就叫人守法.我真係唔知個說服力喺邊.
警察成日話自己係正義,出嚟反抗嘅只係小數,其實有好多市民撐佢地.但點解每次佢地出嚟,唔理係太子定太古,九龍塘定九龍灣,我地都只會見到由示威者到市民清一色用粗口屌柒班警察?點解去到邊都冇人歡迎佢地?點解少數我就每個鏡頭都見到,多數就從未出現過?愈嚟愈多警察要靠FB上面一啲唔敢公開嘅撐警專頁,認定嗰一千幾百個中坑就係所謂嘅主流,然後唔去面對公開出嚟反對佢地,超過二百萬人嘅聲音.要自欺欺人到依個地步嘅警察仲可以挨幾耐?我會一直睇落去.
比人睇唔起嘅仲有佢地嘅下一代.唔好以為政府同教育局比哂壓力就可以冇事,因為一兩個警察後代而影響到嗰班,甚至全校學生自由?啊啊,佢地更加唔會好過.到最後一係就比人恰足幾年,一係就醒覺點解警察咁克人憎然後討厭自己老豆老母——你可以視作黃絲子女藍絲父母嘅家庭矛盾加強版.
香港往後會點係未知之數,但警畜嘅結局基本上定咗落嚟:香港市民憎嘅憎,驚嘅驚;想移民都會因為警察依個身份而受影響,最後要揀大灣區生活;港女仲會揀警畜嘅愈嚟愈少,甚至有警嫂3P玩出真感情而離開警畜,最後警畜又係要北上搵班北姑過人世,仲要冒住可能比人呃哂啲OT錢嘅風險.當然啦,如果香港真係可以光復,我諗有八成以上警察會坐返一段時間,咁佢地就唔洗煩依個問題.
佢地嘅將來得兩個字,仆街.所以各位一定要留返條命,睇住依班契弟往後嘅日子食返自己種出嚟嘅惡果,好嘛?
大道之行也,天下為公,選賢與能,講信修睦.──《禮運.大同》


text:
我是鏡粉會長(一)|Anson Lo神教主席辛苦過返工:老公反我眼!
「呢個星期好感觸,甚至連感動都不足以去形容,因為一直以來做咁多嘢,都係想多啲人認識佢,而我係無諗過巨型billboard會咁曯目,6位數真係抵到爛.」身為巨型生日廣告的「幕後推手」,Annie的其中一個身份是MIRROR成員Anson Lo(盧瀚霆)後援會負責人.看著她為一系列生日應援,新歌宣傳而廢寢忘餐,甚至訪問期間仍在處理後援會事宜,都不禁要問一句「呢份工冇錢,咁辛苦為乜?」
Annie的正職是朝9晚6寫字樓工,但接手後援會之後,她猶如一天24小時都在工作.「之前開放了加入fan club的機會,啲人交會費後我要遂條數去核對,有啲人會attach錯嘅入數紙,亦有人過完數被銀行reject,好多嘢要跟進,我整整一個星期都未核對完.」Anson Lo的生日有神徒為他鋪天式慶祝,而Annie的生日卻因為要準備「Stand By You」的展覽,而整日留在排舞室做搬運工人,直到深夜「收工」以一個杯麵了事.
不過,這些對Annie來說,好像並不值得一提,因為做粉絲,永遠都是沒有最癲只有更癲.「試過有次Anson一日之內喺香港同澳門有活動,我哋去完銅鑼灣之後拎住燈牌趕船,點知去到澳門之後有雷暴警告,好記得個活動係戶外,草地.AK(江熚生)都係咁叫我哋走,但因為大家霸位霸得好辛苦,所以冇人願意走,最後我哋成班女仔係由面濕到底,坐船返香港時蹹到勁辛苦.但如果要講最癲……應該係Anson第一次solo,因為當時fans數量唔算好多,所以自己同埋其他helpers各自拎咗5位數出嚟.」
Anson Lo在2020年首次推出個人單曲《一所懸命》,後援會為他租下Sogo大電視以及紅館旁的巨型廣告牌造勢.「因為係Anson 第一次solo,佢自己投放咗好多心機,心血,同埋都知道呢個機會真係好難得,所以大家都好緊張.同埋當時都仲幾多人用『姜濤隊友』形容佢,所以真係好想多啲人認識Anson Lo呢個男仔,就算自己揞錢都一定要做.」
對於「追星」這回事,Annie說當初爸爸只笑她「幾廿歲人仲去追星」,而媽媽則認為「你結埋婚,我仲管你咩?」無錯,Annie其實是一名已婚人妻,近來幾次活動,都見到她老公穿上後援會的粉紅色制服,默默在旁為她打點一切.「老公初初係反眼,佢以為我出去玩,點知玩玩吓做埋呢個位.其實都真係少咗時間陪佢,二來我成日因為要處理fan club事宜而唔夠瞓,同埋佢唔明我點解要幫個唔識嘅人.」
之所以會引發出Annie的追星癮,就要由三年前的《全民造星》講起,她說當初純粹抱著「睇騎呢」的心勢觀賞這個節目,直到開始分組比賽,她被一名跳舞好型的男生所吸引,然後就開始了這條不歸路.「當時已經有Anson嘅跳舞學生幫佢開咗IG Page,我慢慢接觸到對方後開始幫手.同埋當時入十強有得去美國同星級排舞師Travis Payne進行特訓,呢啲機會人生有幾可?就更想盡力去幫佢,因為Anson真係好努力去完成每一件事,所以後來見到佢被foul時喊真係好心痛,亦覺得好唔抵,當時ViuTV FB比人瘋狂洗版『還我Anson Lo』我自己都係一分子,哈哈!就係因為呢個戥佢好唔抵嘅心所以好想幫佢.決賽時佢雖然唔係十強,但因為係表現嘉賓,所以我哋都有拎晒燈牌去打氣.本身真係諗住have fun,如果唔係睇咗呢個節目,我可能係喺屋企過緊小確幸生活,得閒玩吓香薰,整吓蜜蠟花,哈哈!」
Annie透露近一個月加入後援會的人數以幾何級暴增,雖然工作量因而大增,但也認為值得.「當然有做到灰心,譬如有時好畀心機去做,但有啲人會覺得你別有用心,又或者係之前有人話我中飽私囊,不過有人嘅地方就有是非,唯有做好自己本分.」
點擊下圖睇埋後援會有幾能人所不能
同場加映:Anson Lo粉絲斥巨資為偶像慶生 尖沙咀現巨型廣告只係序幕


text:
成日聽見老一輩話:「唔好咁快畀小朋友『掂』錢呀,如果唔係大個咗會亂使錢!」不過隨住時代進步,電子貨幣已經成為生活一部分,小朋友要接觸金錢亦係無可避免,所以不如儘早向佢哋灌輸正確嘅理財觀念.至於點樣培養小朋友學識儲錢同正確使錢,可以參考以下3個攻略!
而家唔少家長都會選擇畀電子貨幣仔囡,作為零用錢或者應付日常開支,方便之餘,亦都可以避免小朋友袋住過多現金;但「嘟」一「嘟」就買到嘢,好易令小朋友覺得原來畀錢係咁容易,從而過度消費.所以畀電子貨幣仔囡用之前,最好約法三章:電子貨幣只可以作有限度消費,例如只可以用嚟搭車,買嘢就要用返現金,等小朋友知道電子貨幣唔係任「嘟」;當小朋友大個啲,可以試吓畀佢哋自己分配返每個月嘅交通費 (電子貨幣)同零用錢 (現金),從而學識管理日常開支,咁就唔怕會亂使錢.
小朋友未必識得分清楚咩係「需要」同「想要」,所以喺日常生活中,爸爸媽媽可以以身作則,教識小朋友「冷靜」消費,例如喺超級市場買一啲平時唔會用嘅嘢,示範一次「亂使錢」會造成浪費嘅後果,畀小朋友知道有需要時先可以買;而如果小朋友堅持要買佢「想要」嘅嘢,爸爸媽媽可以帶佢哋「貨比三家」格吓價,避免即時滿足小朋友之餘,亦都可以畀時間佢哋諗清楚係咪非買不可.
出街食飯或者買嘢嗰陣,如果家長係畀現金埋單,可以將現金交畀小朋友,試吓由佢哋嚟畀錢,親手接觸「金錢」,增加佢哋對金錢嘅認識,同埋了解日常生活使費 —— 原來出街食一餐飯,或者買一樣日常用品係要用到呢個金額,從而培養佢哋正確消費嘅觀念.
想小朋友將來理財有道,作為爸爸媽媽當然自己都要識得理財!不過平日忙住湊小朋友,擔心未必有時間好好鑽研?Citi Plus就有一系列由投資達人設計嘅理財攻略*,幾分鐘就完成一個module,由淺入深咁Level Up您嘅理財知識;睇完攻略,仲可以用低至HK$100買到專家推薦嘅基金組合,分分鐘平過買玩具俾小朋友!仲可以一眼睇哂基金嘅過往表現同預期回報,慳返去分行或者約agent出嚟傾嘅時間,夠晒方便,等您有更多時間陪小朋友!
*Citi Plus理財攻略部分內容會由以下基金公司提供:安本標準投資管理,安聯投資同富蘭克林普頓


text:
Kämpft für Freiheit. Kämpft mit Hongkong.
為自由奮力而戰,與香港齊上齊落.
今日中共建國七十週年,唔好意思,我自己唔認為有啲咩值得慶祝.
正常香港人,都唔會有心情過呢一日.
早前G20團隊以『十一國慶,賀佢老母』為題,再次推出眾籌,毫無懸念,又再成功達標.雖然眾籌嘅時候以『賀佢老母』做賣點,但係大家都知道,G20團隊同每個有份參與登報嘅朋友,都好清楚眾籌得嚟嘅資金,係來自每一個熱心支持呢個運動嘅香港人,每一分每一毫,我地都唔會浪費.雖然真係好想賀佢老母,但係我地真係要考慮清楚,到底呢一筆錢,點樣可以發揮到最大嘅功效.
我同其他德國呢邊嘅香港朋友都認為,通過之前嘅登報行動,我地已經成功喚起咗德國人對香港民主運動嘅關注,如果我地要再喺媒體上創造到影響力的話,唔可以再走大方向,一定要深耕細作,深入咁探討一啲非常重要嘅資訊同觀點,等德國人更加全面咁理解香港呢一場民主運動.
德國新聞香港頻道
好彩,我七月嘅時候,就預計到德國媒體嘅報導,對於往後嘅工作,都有一定嘅重要性.所以我就開咗『德國新聞香港頻道』呢個Facebook Page同Telegram Channel,主要係想有一個資訊匯聚點,等我可以好快咁睇到德國媒體有關香港嘅報導.一開始我都係自己攞曬全部德語媒體嘅Feed,然後不斷咁手動轉,後來就Setup咗個Monitor自動轉,雖然效果未必話好好,但係起碼都可以起到一個少少嘅參考作用(另:寰雨膠事錄依家有提供國際媒體新聞Digest,有人幫手做,我課金都課得心甘命抵).如果大家想知道德國媒體對於香港嘅報導的話,歡迎Subscribe我呢個頻道.
話說回來,自從有咗呢個頻道之後,我開始注意多啲德語媒體嘅報導...我已經睇少咗好多香港新聞,一開始係好唔習慣,但係如果我可以兩邊都關注,咁我可能可以起到一個橋樑嘅作用.等香港嘅朋友,可以了解多啲德國人嘅諗法,而當我有機會同德國媒體講香港人嘅諗法嘅時候,我亦都可以俾到一啲入肉少少嘅觀點.
所以我花咗好多時間,睇返近呢幾個禮拜嘅德國媒體報導,比較返香港同德國嘅媒體,到底點樣睇今次嘅運動,而當中又有咩差異.
我從中選擇咗兩個話題,分成兩份報導,登喺兩份比較細嘅報紙度,務求可以做到最入肉嘅衝擊.總體嚟講,德國媒體嘅報導,有時候雖然都好深入(例如話南德意志報嘅週日特刊),但係有兩個觀點,實在煲得唔夠盡,我好想掌握機會,將兩個我自己覺得好重要嘅議題,再講多一次俾德國人聽.好好彩,我搵到兩個文采飛揚嘅德國人做寫手,幫我將呢啲論點化成紮實嘅文字,喺呢度,我好多謝佢地嘅幫助.
第一點係有關香港人道危機嘅報導
呢一篇文,會喺德國嘅die Tageszeitung《日報》出現,佢地報館之前見到我地嘅報導,特意聯絡我地,話可以用優惠價俾我地登廣告.TAZ本身政治立場好鮮明,讀者有好大嘅政治能量.睇返佢地對香港嘅報導,亦都好貼地,有報導埋國際特赦針對香港人權問題嘅報告...種種原因,都令我覺得TAZ係一個好選擇.
好多德國人都唔相信,香港會出現警察施行酷刑嘅情況,佢地因為見到電視畫面同報導,覺得警察暴力,就算過火,示威者都有責任.
我自己堅信,核彈都唔割,唔係一個口號,而係運動成功嘅先決條件.雖然我唔割,但係德國媒體有中立潔癖,好鐘意扮中立,只要有暴力嘅場景,無論警民之間暴力嘅比例有幾懸殊,我見親嘅報導都一定會出返啲掟磚,掟汽油彈嘅片段出嚟中和返下,務求做到打和啦Super嘅效果.
所以,講街頭上嘅警暴,其實效果已經唔係好大,呢篇文,就係要講醫院閉路電視影到警魔對一個動彈不得嘅老伯施行酷刑,就係要講831速龍無差別打市民加埋太子站傷者人數有問題,就係要講國際特赦都確定咗嘅新屋嶺折磨.
香港警察,連Kicking a yellow object都講得出,呢位阿Sir,真係連禽獸都不如,香港警隊,已經完全腐化成外國人無法想象嘅罪惡集團.
撕破香港警察嘅偽裝面具,話俾德國人知,香港已經唔再係大家心目中先進,繁華,安全嘅國際大都會.
第二點係有關中德貿易關係入面嘅盲點
呢一篇文,我選擇咗喺《每日鏡報》der Tagesspiegel度刊登.呢一篇正正經經講政經嘅文,點都一定要放落柏林度推.Tagesspiegel亦都係有主動聯絡我地,話可以傾落廣告嘅事宜.翻查返啲資料,佢地喺柏林嘅讀者人數,的確係最多,而且好多柏林嘅政治人物,睇報紙都係睇Tagesspiegel先.喺呢度,我當然好希望呢幾個重要嘅觀點,可以直擊首都.
你話政經呢一個範疇,其實好多報紙都有講過,依家已經有政治人物開始食住呢條水,但係我覺得值得講多一次,再深入啲,再大聲啲.
呢度可能大家會有啲寄望,睇完可能有啲失望.
有寄望嘅地方:我地當然好想德國幫手『賀佢老母』.失望嘅地方係:『賀佢老母』嘅形式,可能未必好入肉.
我講過,德國有好多好天真嘅人,覺得中國唔係咩洪水猛獸,如果我地一嚟就妖魔化中國,必定會引起好多德國人嘅質疑,所以呢篇文,真係針對一啲對中德政治經濟關係有注意,但係未必深入了解中國經濟版圖擴張所帶嚟潛在壞處嘅德國人.
我地希望德國人都可以『賀佢老母』,但要據理力爭,講出香港嘅重要性,德國對中國過份依賴嘅問題,回歸返德國嘅外交政策,希望德國唔好再矮化自己嘅角色…尤其係,當王毅同全世界講中國係發展中國家嘅時候…我地希望德國確切考慮一下,有咩政治上嘅決定,係可以協助到香港同中國嘅民主進程.
今次呢個『深耕細作版』登報行動,德國組所需要動用嘅腦汁,比起之前嘅行動,真係有天淵之別.喺度我再次感激G20團隊每一個成員,同埋喺德國嘅外國勢力寫手,設計師同其他有份幫手嘅人.我好希望大家可以繼續向前看,望住遙遠但美好嘅結局,繼續齊上齊落.
最後,一個最精彩嘅結尾:原來今日十一,北京又喺《商報》賣廣告,大玩Happy birthday to me!
圖就唔出啦,一如以往,質素奇差,有時間先再俾大家觀賞一下.
P.S. 呢幾日收到大量德國人負皮,唔明白點解香港人硬要用『赤納粹』比喻中共.
我只係提出自己觀察,呼籲大家停用呢個十分之有爭議性嘅比喻.言論一出,有好多人原來都唔滿意.有人話我似TVB審查香港言論,有人話德國都幫唔到手,更有人話我係分化撚.
嗱,我係好樂意接受大家批評,但係質疑我立場,我覺得真係好可笑,我喺德國呢邊做得幾多得幾多,大家有眼見,成果都未有,就見到赤納粹呢個講法,幫我倒緊米.話德國無L用嘅講法仲好笑,唔通你大叫中共係赤納粹就好L有用?EU Parl出Resolution嘅議員,係德國人;同中國貿易最多嘅歐洲國家,係德國.無用就唔做?咁我又應該做咩呢大佬?
延伸閱讀:
此為石賈墨之原創文章,轉載前請事先徵求授權並註明出處 www.stegermatt.de
有嘢想講?可以喺下面留低你嘅意見.
歡迎隨時聯絡我了解更多
WhatsApp: +4917695274920
Signal: +4917695274920
Telegram: @Stegermatt


text:
By 搵腳
POSTED ON 18:57 15-12-2020
疫情之下,政府決定封閉所有足球籃球場.為咗令市民唔好違反禁令,康文署可以話係無所不用其極,網上更流傳層出不窮嘅「封框」方法. 康文署嘅效率喺疫情之下竟然可以咁高(喺封場方面).其實如果係平時正常情況下嘅效率都可以咁好嘅話,香港足球大概唔會落得如斯田地. 淨係講點樣阻止炒場,都講咗10幾年,炒場黨一樣咁猖狂.有啲比較熱門嘅時段,喺網上面居然可以俾人炒到成千蚊不等.但係康文署都係完全阻止唔到佢哋. 另外喺球場保養方面,康文署嘅效率又係奇差.有啲球場長期處於爛蓉蓉狀態,但係康文署只係僅以強力膠布接駁損壞位置,又或者只係更換受損部份,其他部份就由得佢,得過且過. 康文署嘅員工質素亦都係一個問題.記得小弟當年晏晝時間進行球隊訓練,球場夠鐘之後領隊希望我哋可以喺球場場邊做體能,但係康文署啲姐姐喺明明冇下一隊嘅時候就已經急不及待咁趕我哋走.其實都冇下一隊,又使乜咁急急腳趕我哋走啊? 場地問題一向都係令香港足球無法進步嘅其中一個大問題.如果康文署可以喺平時打擊黃牛黨/場地保養都發揮到封球場時嘅效率,我相信香港足球一定可以更進一步. Ff下好喇,佢哋根本理撚得你🥱
©2020 搵腳, 保留所有權利


text:
珠海種植牙成功率有幾多?而家嘅種植牙技術受到咗好多人士.嘅追捧,嗰啲植牙掂率由咩保證?目前有多種種植訂系統掂用於臨床,種植牙喺國際上畀視為牙缺失嘅首選修復架手段.
珠海牙醫院介紹,一般情況下,種植牙手術系一個較小嘅牙槽外科手術,類似掹牙,采用局部麻醉,傷細,系屬於微創外科手術,術後即可食嘢,痛苦好細.一般種植訂植入術只要幾分鍾至一個鍾即可以完成.由於選用嘅系與人體相容性極好嘅生物資料,種植牙對人體唔會惹任何嘅唔良反應.就算種植訂嘅骨整郃失敗,拎出後可以等傷口愈合後改進方法再種植,抑或改咗做普通義齒.就算種植義齒失敗,後果都唔系好驚.
——珠海種植牙成功率有幾多
人工種植牙手術嘅成敗受制於多種因素,其中,可唔可以喺3-6個月呢一「過渡期」逃過牙出現創傷性走趲抑或可以承受一定嘅扽手踭力而唔致賀走趲系好關鍵嘅.
種植技術自1950年開展你嘅應用以嚟,由於醫學同資料學嘅進步,掂率都喺不斷嘅提高.目前以五年掂率為臨床評價標准,種植牙掂率可以去到94%甚至更高,而且,相信今後會唔會進一步提高.喺外國同國內經濟發達一區崩牙後鑲牙都系首選種植牙.
相關推薦:
《種植牙使用壽命有多長?》
《兒童適唔適合做種植牙?》


text:
難得舅父幫小小豬搵到勁優惠嘅酒店等佢可以去跳床,所以我地就偷雞放多兩日去渡假啦!(我地返左四年學都係第一次,所以都唔係好過分啫...哈哈哈)~
我地一落船就即刻去我地第一個目的地,就係好多朋友仔都話會玩到唔願走嘅澳門科學館~
成人票價$25,小朋友就$15,我覺得票價都合理,幾十蚊就可以玩餐飽...哈哈哈~
拎住啲行李玩會好唔方便?其實係展覽廳入口旁有一個自助行李寄存,可以俾大家存放行李,最重要就係....費用全免呀~
未正式進入展覽廳之前,旁邊有一個親子互動區,其實就即係一個兒童遊戲區,可以話未出發就可以先放電~
一見到依個遊戲區,小小豬當然又嚟心心眼,就俾佢玩一陣啦~
好啦....我地嘅戲肉嚟啦,終於入各展覽區玩啦~
原來整個展覽館都有好多層,好多唔同嘅題材,唔怪之得朋友仔話要留係度玩大半日先得呀~
由於第一及二館進行維修,所以小小豬一嚟就係去最啱佢玩嘅兒童樂園廳,睇個名就知入面係專俾小朋友玩啦.
其實入面係分左兩部分,首先就係一啲小遊戲等小朋友學習一啲簡單日常生活中都會面對嘅科學智識~
另一部分就好似一個模疑地盤工作,所以大人同小朋友都要著上安全套裝呀~
係依個小地盤入面,小朋友就可以利用一啲棉膠做成嘅小磚頭嚟起屋..運送..等等.其實當中都包含一啲科學原理,不過小小豬都一於好少理,好忙咁不停周圍玩呀~
離開兒童樂園廳之後,原來仲有一個更加好玩嘅地方,就係先童科學廳.其實依個可以話係一個玩水樂園,因為係以水為主題,利用水嘅唔同特性等小朋友寓學習於娛樂~
有得玩水小小豬當然係極度興奮,佢仲投入到玩到兩隻手袖濕晒,真係攪到我唔知好嬲定好笑呀~
之後我地就去科學快車廳~
其實依個就係一個小小嘅科學啟發區,有啲小遊戲可以加深小朋友嘅科學認知.雖然啲小遊戲冇之前兩區咁刺激好玩,不過小小都一樣玩得好投入呀~
之後我地就去到機械人廳,初時都以為冇嘢啱小小豬玩,但原來都係好吸引,先嚟同機械人比賽砌圖~
之後就俾啲指示機械人拎行李~
仲可以同機械人一齊捉圍棋,我地都玩左唔知好幾十次,每一次都係機械人嬴,所以真係人腦不及電腦呀~
接住我地就去聲學廳,小小豬一向都幾鐘意音樂,所以佢係依度見到好多唔同種類嘅發聲樂器,所以佢都玩得不知幾興奮呀~
之後我地都路經地球廳,DNA廳同環保廳,其實依啲題目唔好話小小豬,就連我都覺得有啲深(哈哈哈),所以我地都只係簡單行一轉啦~
嚟到運動健康廳,原來又係一個好好玩嘅地方,入面有好幾個唔同嘅測試區,等我地可以了解自己身體體質,估唔到平日都少正式運動嘅小小豬係啲評估都合格哦~
原來仲有一個運動競技廳可以俾小小豬玩,入面有好幾個唔同種類嘅模疑電腦運動~
仲有一個籃球場可以隨便打籃球添~
最後一個展廳就係食物科學廳,依度展廳主要係講解食物營養,食品安全及煮食的科學原理.唔好睇少依度只係電腦遊戲多,好幾個電腦程式都拎左獎,易明又好玩呀~
唔覺唔覺我地玩晒十四個展廳,都用左約唔多四個幾鐘,唔怪之得好多朋友仔話嚟要行大半日,經過今次之旅.....我真係信啦!
其實又真係幾好玩,一次過可以接觸到唔同類型嘅小遊戲,雖然小小豬都可能未必明白當中與科學嘅關係,但佢每一項遊戲都係玩得好投入,又嚟問題BB上身咁每事問,我想佢都應該有少少得著.所以都幾值得向各朋友仔推介依個咁好玩嘅地方呀!
臨離開時,當然唔少得我嚟科學館嘅其中一個目的,就係嚟影心心樹啦~
哈哈哈....雖然明知係依靠人手修飾做成,但見到心心機嗰一刻又真係嘩...嘩...嘩左幾聲,因為真係好靚好特別呀!
大家一齊嚟交流下煮飯仔及去玩嘅親子樂啦!


text:
雙魚座的WIFI 原先打算出年第一個post先正式介紹佢 不過佢嘅出現有D特別,而佢帶黎嘅衝擊又係特別中嘅特別 所以提早介紹下呢位新加盟嘅師兄 我地都數唔清我地有幾多條魚係個會到 男男女女😂😂 上個post先講緊澳門個雙魚baby 寫信比我地 雙魚寶貝總是甜 有時候比佢地笑返轉頭我地係米做緊一個魚缸,養住咁多魚游黎游去 🤣 🤣 我地一向相信緣份 前年就係沙律~ 2019尾班車Caesar 上年幾乎接近一樣嘅時間,就係風師兄加入我地嘅時間 趕上尾班車的風師兄初見event 又係一條浪漫溫柔體貼的魚 今年呢段時間,就係WIFI 高個子嘅新型,清秀嘅外表,唔係重點 重點係佢係一個藝術家 interview嘅時候,據說80%時間係大家交流對藝術嘅睇法 同展示佢嘅作品 眾所鳩知,Marygor係一個愛才嘅人士,有能者,惜之.未有能者,養之.過客者,隨之.搞事者,淡淡然之. 聞說大家講到2019年嘅作品,有人差D感觸落淚 亦大談文藝復興 最輝煌的藝術時代/作品就正正係誕生係最腐敗紛亂不堪的時代 有人interview會關住自身權益,好合理,唔可以話佢地錯 但呢位仁兄,著重靈性嘅交流多於其他 完全係發自內心嘅一種Sharing,感受到佢對”藝術”嘅果種熱情同執著 點解話佢係發自內心,唔係D門面野? 好簡單,做實事嘅人,好快就見真章 話說佢參加緊,同參加完第一次event嘅時候,佢都係好雀躍地分享佢嘅作品同藝術嘅睇法 ,唔係單純想搏我地好感 而最重要,佢真係好快融入到我地嘅氛圍,仲好好發揮到我地internal platform嘅意義 去Share一D藝術資訊同埋一D佢睇野嘅角度,拋出一D話題令大家一齊去brain storm ~~~~ ~~~~~~~ 咁由於實在太多喇 都係節錄,2)同3)就skip左先 特別係3)就真係太沉重喇~ 我地只能夠話成件事,好有養分 大家一齊去input>digest完又創立左一D新嘅野 就算未必每個discussion都有一個好明確嘅答案/結果,中間溝通果個過程都係好healthy 而沉重嘅例子亦不忘佢地sweet sweet嘅特性 所以話Wifi,能文能武 吹得又屌得(應該係 🤣 🤣 ) 絕對係2022重點發展(約)對象之一 師姐師妹準囡囡們,真係試下
2021 雙魚越洋 zoom/wechat/whatsapp/tg call 生日birthday event
Wednesday, 17 March 2021 by spidey
2021 雙魚越洋 zoom/wechat/whatsapp/tg call 生日birthday event 呢個event又係cls 打call打到手軟 成見事應該由水瓶水逆未段開始籌備,出左個story問下大家有咩提議 跟住就聯絡下d相關人士 去到活動當星期,當然疫情都仍然好反覆 所以d 大壇野都係hold住先 雖然話hold住,但有d心意,還是應該要表達 之前準備左嘅野,都係想係呢個event 用 其中第一樣就係呢舊野 呢家開估 就係一個天秤座嘅youtuber自家品牌嘅香熏蠟燭 仲係Jasmine味 氣味+個packing+香港本土自家品牌+呢個咁少女pink ge顏色 combine埋一齊真係不得了 好早,就已經比我地鎖定左做呢個birthday event 嘅其中一樣product 😍 但入手方式比較棘手 就係要去饒宗頤文化館個犇墟年宵市場到購買 咁無啦..睇中左嘅..都係要去買... 因為好有預感都係會好快比人掃晒... 所以揀左係烈日當空嘅時間...去.... 呀...真係曬到仆街..😂😂 (題外話,個人好鐘意瘌痢,可能鐘意佢夠癲夠真😂😂😂) Ok~蠟燭準備好,就緊係有彈糕有 ballon 因為當晚有人唔吃朱古力,所以都買左兩個唔同款 而Ballon....還好 無咩野嘅..辛苦風師兄大街大巷咁揸住個波過黎🙈 Tiger就幫我地手打點下酒水同小食~ 咁最9得閒果個marygor做緊咩呢? 嗯..佢去左花墟親自揀花❤ 不過好日唔買花,一想買先發現d花墟d藍店仲多過街市d基圍蝦🤷♂ 終於幾經辛苦,先搵到間啱心水 個sales 又係咁sell佢玫瑰 Er...大家可能熟天秤嘅人都應該知,佢地最L憎就係抄人,成日都想懶特別咁🤣🤣🤣 所以,就算有紫玫瑰,佢都係想揀洋桔梗 就係咁,就係買左呢紮紫白色嘅洋桔梗返返會場 下閂數萬字 飛到tommy姐姐到場,比左個人肉版三文字嘅小驚喜佢 餘下嘅時間就交返比tiger+風師兄招待佢 但Tommy姐姐真係姐姐,一睇就識得桔梗呢隻花~~ 感受到mary 嘅心意
hkhotelsexparty 桔梗~直線良心宣傳 一直都無特別FC係藍定黃店 只係知係台灣過江龍,啱啱開張果陣D侍應落單果陣都操台灣腔 並表示聽唔明廣東話🤣🤣 但直至琴日,POPO搞佢地,又係借捉人為名,強行闖入私人地方,仲出現速龍”疑似推人”落街 詳細自己睇返佢地 fb post 今日主要講返佢D食物,真心唔錯 可能大家會覺得食個risotto 238,168呢D價錢唔係平 但食過幾次,整體食物質素係高嘅(一班staff覺得) 而且佢地嘅裝修都好文青Feel,所以我地平時係MK果頭搞event,都會同D女仔係到食飯,打下卡咁 印象中仲記得呢家係有好多唔同味道嘅水煙食 而大部份食物都係有D Fusion,Fu番一D台灣出名嘅ingredient 好似呢個溫泉蛋台灣牛肉燉飯 雖然我地影到好似成劈屎咁,但真心好食🙈🙈🙈 少少辣,香口,而且牛肉非常淋,再溝埋溫泉蛋個蛋汁 真係不得了~ 而帶子,外邊煎得金黃脆脆,內裡就非常juicy,肉質實淨 大大粒,無乜偷工減料 但印象最最最深刻都係佢地個Brunch時段 話說Mary gor呢期減脂增少少肌咁啦,係某日搞event前,路過 諗住食個brunch,食小小野 叫左個雙魚座三文治 原先諗住真係頂下個肚仔 點L知..... 大份到仆街...... .... ... Mary gor 非常欣賞改呢個名嘅人 而個chef亦都好對得住呢個名 滿滿嘅吞拿魚,三文魚,又蛋又花生醬.. 完美演繹雙魚座果種滿滿的愛🤣🤣 小D生命力都承受唔住😏😏 成個人進食嘅過程中都loop住呢個cycle “又好食,又好飽,又好辛苦,又想繼續食,又想放棄,但又真心好食唔捨得放棄” Well,明嘅人會明我地講咩😂😂😂😂😂 唔...最後經過一論肉體上同靈魂上嘅搏鬥 係食晒成份嘅.. 但係就真係飽到嘔咁濟...真係名符其實嘅”中伏” 😂😂 所以一pair pair couple去,或者幾個女仔去嘅時候 小心佢地呢個portion,避免浪費食物😘 address: 旺角砵蘭街160號地下至2樓G/F-2/F, 160 Portland Street, Mong


text:
全世界都有騙子,唔一定只有中國有,香港都有,嚟到英國你都會遇到,所以外國月亮唔係一定圓嘅.
今次我遇到第二次詐騙電話. 第一次係啲詐騙電話錄音,一聽就係嗰啲乜嘢速遞包裹被扣留,叫我按 1 字轉駁去畀海關. 長期喺香港經過訓練,對呢類電話已經麻木到會自己作出反應,就係收線. 估唔到嚟到英國都收到呢啲咁嘅電話. 不過之後我又真係有啲擔心,因為咁啱真係上星期我有速遞嘢過嚟香港,呢個電話會唔會係堅嘅呢? 諗心一層,件貨真係有事,佢應該會再打畀我嘅,都收咗線,唔理啦! 一星期後我順利收到件貨,證明咗嗰個係詐騙電話嚟…
第二次詐騙電話就係銀行打嚟話我有筆數出現問題,問我有無碌過一筆 £32 左右嘅數? 當時一聽就下意識覺得呢個電話無問題. 點解我會咁諗? 事緣呢個電話之前大約兩星期左右,我收到過 HSBC Card Center 打嚟嘅電話,原因一樣係有筆古怪嘅數目要求扣數,所以 Card Center 打嚟問我係咪而家碌緊咭,當然我話無啦,咁佢就即時幫我停咗張咭,然後再補返張新咭畀我. 期間佢當然有問啲個人資料,生日日期,姓名咁啦.
今次呢個詐騙電話打嚟嘅時候我沖緊涼,老婆幫我接咗,叫佢轉頭再打嚟,估唔到佢真係半個鐘後再打嚟喎. 一打嚟就話自己係 Frauds team,話我有筆數有可疑,問我係咪有碌過,當時真係無懷疑過呢個係咪詐騙電話. 今次打嚟嗰個人嘅英文真係好難聽,成日都叫佢講多次. 起初佢一嚟就問我姓名,話要核對返資料先,又問我地址. 不過佢啲英文同我嘅英文都真係九唔搭八,我就話不如你畀個 case number 我,我之後再打畀佢哋搵第二個同事跟啦. 佢又用咗唔同理由推搪或者唔理我嘅要求,繼續 keep 住話要我啲資料. 講多咗陣佢又話不如咁,你同我 online chat,不過你要去網上銀行過一筆數先,咁我哋就可以核實到你資料,就可以同你 online chat. 咁樣佢講一講,我就即刻知道呢個一定唔係 HSBC 打嚟嘅電話,而係詐騙電話. 最後我當然話我聽唔明佢講乜,叫佢等等,佢又話你聽唔明不如搵你老婆嚟講,當然我話好,你等等,然後 mute 咗電話,等到佢自己覺得事敗就收咗線.
其實詐騙電話就遇過兩次,詐騙 SMS 就收到幾個,都係話啲 parcel 有問題,叫我 click 條link 去 check 下乜事. 呢啲一睇條 link 就知道唔係好嘢,所以實唔會 click 啦! 最新詐騙 SMS 係話英國有津貼能源,叫你 click 去網站 apply. 呢啲詐騙行為真係會隨住時間而有所唔同,所以大家要提高警覺.
大家無論去到邊度都要打醒十二分精神,一涉及金錢就要多加留意.
另外畀啲 tips 你哋,大部分一接聽就係電話錄音,要求你按 1 / 2 呢啲,九成都會係詐騙電話居多,可以即時收線.


text:
好聲好戲真係好好睇!如果可以有第二季就好喇
-
sisibb last edited by
我自己覺得好聲好戲真係一套好高質既節目,希望佢可以出第2季!你地又點睇?
-
Yanies last edited by
@sisibb 真心唔錯,第二季可以再揾阿姐做評判
-
芳芳 last edited by
如果開都會支持呀:)
-
Rachel last edited by
希望下次都有阿姐做就好
-
jjkk112 last edited by
第一次睇呢類型節目, 好有新鮮感, 真係好好睇
希望快D有下一季啦
-
sisibb last edited by
係丫係丫,我都好鐘意阿姐,佢係一個好好既榜樣
-
Anonymous last edited by
我自己都好鐘意哩套,題材好新鮮
-
BOBO last edited by
我都鐘意睇多D哩D, 未必係講幕前, 講幕後其實都好吸引
-
mandy last edited by
因為小人知
好奇心都大d
好似我咁好鐘意睇幕後ge野
未做呢套之前會上yt睇
所以tvb 做呢d節目真係好o岩我
-
xy34704 last edited by


text:
台灣直送│地道 台式火鍋 配罕見台菜 @Dining娜
有時經常打邊爐難免燥熱,如果好似我Dining娜咁係個火鍋控又怕熱氣,食 台式火鍋 就啱晒喇!因為佢主要用唔同嘅藥材炮製成台式藥膳火鍋,養生得嚟,最重要係補而不燥,喺呢個準備入秋嘅季節食就最啱!
我講嘅就係養心殿台式養生鍋,佢哋專供6款健康養生湯底.除咗旺角,佢哋上個月剛剛喺銅鑼灣開新店,我班港島區工作嘅朋友即刻拉隊去食,個個都話味道夠晒正宗,而且唔少配料都好地道,就連多款新鮮蔬菜都係台灣直送,當中幾款喺香港仲幾少見添!
台式火鍋 地道罕有靚菜
我班閨密個個都話食火鍋要食得健康,先無罪咎感,大家都盛讚養心殿有多款台灣靚菜選擇!而且每日由台灣空運直送,新鮮之餘,又夠特別,喺香港唔容易食到.例如原條珍珠筍,台灣水耕菜,兩者都可以生食或者灼熟食,清爽帶少少甜味.9至10月,店主就推介大家食台灣時令嘅翠絲水蓮菜,佢纖維高,含豐富維他命B12,亦有排油作用,質感係菠菜同韮菜花之間,口感唔錯,係今期食 台式火鍋 嘅必點靚菜.四季都有嘅台灣A菜,青江菜,好有菜味,都係熱賣蔬菜,店主強調,台灣A菜並非油麥菜,係正宗來自台灣嘅.
店主推介必食:牛胸爽,炸豆皮
養心殿有唔少台灣直送嘅火鍋配料,好似鴨血,台灣控必食!另外,店主大力推介牛胸爽,由於部位刁鑽,所以限量供應.牛胸爽口感似軟骨,爽口有嚼頭,放湯灼3秒至剛剛熟就食得.台灣空運嘅炸豆皮一定要試,灼完都唔會散,有咬口兼夾豆味濃;而炸響鈴係深水埗公和出品,柯打後即叫即炸,熱辣辣奉上,兩者都係店主推介!
白肉苦瓜係台灣特產,養心殿嘅蜂蜜白苦瓜汁可以話係落重本,用上1斤(大約2/3個)台灣大白肉苦瓜榨汁,超足料;再加蜂蜜減少苦澀,平衡甜味,食住火鍋飲最正!
店主透露,位於大鴻輝中心嘅荃灣新店會喺11月開業,屆時又多一個聚腳點喇!


text:
我份人好懶.
喺懶依方面我諗我係世界頂尖.由小二三到中五,每年家長日唔同班主住都會對我有相同評價:佢係幾叻架,份人又醒目,不過就真係懶咗啲,如果勤力返小小讀書一定唔成問題.而家諗返,如果唔懶何止讀到書,而家我應該發咗達.
至於我懶成點?細個放假喺屋企如果冇嘢食同時又肚餓,我寧願等到夜晚有得開飯為止,但明明最近嘅餐廳只要行三分鐘;而家出咗門口落咗樓先發現冇帶加熱煙煙機冇戴錶嘅我寧願唔戴唔食都唔會返上去拎;如果放假冇嘢做,我可以喺床上面瞓足半日,日瞓十二三個鐘絕對冇問題.不過講到最懶嘅一次,而家諗返起連我自己都可以嚇一跳,點解自己可以懶到咁.
話說我仲讀緊IVE嗰陣,我個女朋友就住喺粉嶺.因為佢係自己一個住嘅關係,所以有時我都會上去佢度過夜,順便一齊做啲愛做的事.有次臨近考試,我為咗可以擺脫喺屋企一打開份Notes就覺眼瞓嘅死症,我就去咗佢度過一晚夜,準備好第二朝起身好好溫下書——因為佢第二日要返兼職,所以我可以一個人好好溫吓書.一個寒冷嘅夜晚,一男一女喺同一個被窩入面互相纏綿,慾火同不斷升高嘅體溫令我地一啲都唔覺得凍,仲有啲出汗嘅感覺.完事之後,我地兩個赤裸裸相擁而睡,非常滿足.
去到第二朝,睡意仍濃嘅我比一股熟悉又溫暖嘅感覺包圍住我嘅下半身.我撐開隻眼,發現我女朋友已經騎咗我喺身上面不斷搖動,將床比佢搖到發出嘎吱嘎吱嘅聲響.正常人起身見到一個咁香艷嘅畫面一定會好好享受,甚至嚟一個反客為主變返做男上女下.但我喺嗰刻只係覺得我未瞓夠,身體亦處於一個唔想郁嘅狀態,所以當時我做咗一個好不可思議嘅舉動:我冇配合到佢,而係繼續瞓,仲要真係好快就瞓著咗.
到我瞓醒起身已經係十一點幾嘅事,而佢亦一早去咗返工.我冇諗過WhatsApp去解釋嗰朝點解唔主動啲去回應佢嘅渴求,因為我知只要我再提起一定要用唔少時間去氹返佢,懶成噉嘅我當然唔會做,所以我只係乖乖地去溫書,然後等佢返嚟嘅時候,未嚟得切開口就比我抱佢上床,滿足佢今朝未滿足嘅事.
適當時候都要勤力啲,如果唔係之後你仲有排煩.


text:
公司最鍾意開會,久唔久就十幾條友坐埋一齊,有齊唔同部門,唔關事嘅嘢都要聽一大輪,嘥晒啲時間,話說我地開會有時會將電腦駁落投映機,大家一齊睇下啲相或者係文件,然後經理話佢電腦無電,借我部電腦用住先,本來一直都相安無事…
「我WhatsApp send咗張相畀你,你而家開嚟畀大家睇.」經理Matt說.
「等等,我forward去email度.」我說.
「唔使啦,你開WhatsApp web咪得.」Matt說.
「駁緊projector喎,WhatsApp好私隱.」我說.
「而家又唔係睇你啲對話,定你有嘢收收埋埋唔見得人?」Matt說.
「呢個唔係公司電話喎,係我私人電話.」我說.
「得啦得啦,而家個個唔好望projector,你開啦.」Matt說.
有用過WhatsApp web嘅都知,一開出嚟就會睇到晒所有人同你對話嘅最後一句嘢,而你一開出嚟,阿豬阿狗都一定會望下,我而家打份工啫,contract無寫明要將私隱嘢放出嚟畀人睇㗎喎,可能你話人哋又唔係特登睇你啲嘢,但你係永遠唔知邊個八公八婆會將呢啲成為佢茶餘飯後嘅話題.
唔係個個人都咁著重私隱,我另一個同事Kenji佢就完全無所謂,有好多次佢都直接開個WhatsApp出嚟比大家任睇,仲要碌啲對話喺度搵相,所以其他同事同佢嘅對話都畀老闆睇到晒,咁好彩大家都好醒目唔會喺WhatsApp講人壞話,同埋佢自己啲私人相又係放晒出嚟任睇.
同事間閒聊吹水總有,但係呢個經理梗係好鍾意問私人嘢問到好深入,問同事點解離婚啦,有無搵新男朋友啦,呢個年紀係咪好難搵另一半,又問我有無去男朋友度瞓啦,我心諗關你鬼事咩!又唔識睇人面識,人地都話唔方便講咁多,佢仲追問,令到啲同事好尷尬都唔收口,仲要聽完周圍講,不過因為佢係經理,所以大家都唯有hea答唔敢黑佢面.我懷疑佢喺屋企係無人同佢傾計,所以佢返到公司係咁捉人傾計.
我覺得同事間都應該互相尊重,吹水當然可以,但人地唔想講就唔好逼人啦,咁樣唔係叫關心下屬呀大佬,會令人有種無形壓力㗎,對付呢啲人最好就係hea答或亂答,有時間就同佢鬥吹,無時間就話好忙,要趕嘢畀老闆,唔好浪費時間喺呢啲人度.幾時都話,返工最難處理嘅都係人事,唔係工作.


text:
(香港) Tiffany & Chun
“Join package之後,staff就會好落力幫我哋跟進,幫手check韓國方面會唔會做到理想嘅效果,之後又開咗個
whatsapp group 話比我哋知道成個過程會點進行.我覺得佢哋係服務得好周到,好多嘢都係自動自覺處理.”
我同先生本身想去外國影,所以一開始嘅目標就係一啲可以有海外攝影(特別係韓國)而且口碑又好好
嘅公司.睇過覺得SA Wedding好多方面都符合我哋嘅要求,其他人嘅評價都高,所以就決定join
package.咁join package之後,staff就會好落力幫我哋跟進,幫手check韓國方面會唔會做到理想
嘅效果,之後又開咗個whatsapp group話比我哋知道成個過程會點進行.我覺得佢哋係服務得好周
到,好多嘢都係自動自覺處理.由於SA Wedding係一站式嘅婚禮公司,我嘅禮服都係佢哋度租.我
自己唔係一個好心大心細嘅人,最初只係揀咗2-3件婚紗試.反而係佢哋嘅staff見到問我點解唔揀多幾
件,試清楚啲,依度可以反映出佢哋係唔介意客人不斷試,只係想客人滿意同開心!甚至佢哋係唔
介意攞全新嘅裙比我試,我最後租嘅其中一條就係之前都冇比其他人試過嘅裙!佢哋嘅化妝師,攝影
師全部都係好nice,好貼心嘅人.我哋影相嘅地點都有其他人係附近,佢哋會幫手問攝鏡嘅途人可唔可
以借一借.我知道都係因為攝影師好希望攞到一個靚嘅角度,好希望有好嘅成品,更加係希望客人之後
睇返相會開心!


text:
依個世上冇咩係絕對,除咗男人一定係咸濕之外:靚女出街一定有一望,日本AV一定有人睇,而靠樣靠身材上位嘅女神都一定有人丁.上轉連登討論區,依頭有人話同邊個扑嘢短十年命都制,嗰頭有人覆扑得嘅馬上風都肯.做女神背負嘅除咗名氣,仲有唔知幾多白色嘅液體.
同女神拍拖好爽?諗深一層其實未必.
如果你女朋友算係靚女,我諗你都有試過對付狗公嘅經驗:明知條女有男朋友(即係你),但仲唔知醜咁一直搵機會埋身,說算女朋友已經拒絕到出哂面都「不離不棄」,直到你出現屌哂鬼先可能會避一避風頭.靚少少都搞到咁,如果你女朋友係出名少少嘅女神,即係FB或者YouTube有幾千過萬Follower的話情況只會更差,甚至會痴線到有人影丁丁圖同埋白色液體圖比自己嘅女神都時有所聞.做到咁出面嘅大有人在,而暗地裡對住你女朋友打丁亦自然大有人在.
咁就叫可怕?如果你女朋友再出名啲仲死.
如果有廣告要拍,或者有宣傳活動,靚女都係一個不可缺少嘅元素.試想像下你女朋友要著低胸短裙遊走於動漫節同行人專用區之上,而一眾龍友就用專業級相機作出多方面拍攝,而你女朋友唔單止唔可以走開,仲要笑住揮手任佢影,真係一啲都唔想發生.至於早前有個女優咀一個支持者硼爆牙,又或者嘉欣錫的神額頭依啲就更加唔好提⋯⋯
人總係自私,有邊個男人想女朋友咁樣蝕底比人?就算係工作需要都好,每次經過啲活動見到班女仔比人咁影法,我都會諗班龍友會唔會哂出嚟再作特別用途.所以話同女神拍拖都未必係好事,因為你未必接受到女朋友無時無刻比人丁嘅壓力.
好彩⋯⋯我並冇女朋友.


text:
上星期介紹名古屋酒店嘅時候,賣咗個小小嘅關子,同大家講過今次旅途嘅主要目的就係去立山黑部睇雪~所以今次除咗喺名古屋住幾晚之外,亦喺富山住咗兩晚.我覺得由富山市區往返立山比信濃大町嗰邊方便啲,而且酒店選擇亦都比較多,所以就決定以富山為據點,展開今次立山黑部之旅啦~
為咗方便搭火車,選擇酒店嘅時候都盡量以靠近富山站為基礎.電鐵富山站同JR富山站拍住一齊喺左右,咁樣就無論係搭車往返名古屋定係去立山,都一樣咁方便.富山站週邊近嚟有唔少新酒店開幕,例如今次住宿嘅富山站前大和ROYNET 酒店就係其中之一~距離車站大約兩個街口嘅佢哋,今年四月初先開張,所以六月初住嘅時候都仲係新簇簇㗎!
由富山站南口行過嚟好容易就會搵到酒店~一樓係餐廳同24小時營業嘅便利店,搭????上到2樓先係大堂,拍房卡再上就係客房嘅層數.據升降機內嘅說明,因應當地條例所限,不論上落嘅時候有無人撳掣停喺2樓,升降機每次都會喺大堂層打開????門.相信咁樣嘅要求可以保障到住客嘅安全,等大堂職員能夠盡早提供協助.可能會有人覺得麻煩,但我又覺得咁樣嘅安排都唔錯.大堂設有閒坐區,有電視同一啲雜誌.等辦手續嘅時候,都留意到酒店有招待旅行團入住,所以大堂同升降機偶然會比較繁忙,但就未至於會構成不便~
今次住標準房型-Standard Double,面積已經有226呎起,以商務酒店嚟講都真係算幾大~活動空間唔算太多,因為洗手間嘅 Size 都比較大~就算係咁,房裡面都仲有枱櫈可以坐吓同做嘢,甚至乎連熨褲板都有,設備好齊全!
酒店唔算高,所以窗外景觀相對有限,例如今次嘅房就對住後街嘅多層停車場.另一邊嘅房會望返車站對出嘅大街,可以睇到電車駛過~酒店隔音方面做得唔錯,所以喺房裡面唔多覺有車輛經過嘅聲音,又或者係走廊其他住客嘅聲音.
房內嘅洗手間非常大,嚴格嚟講佢嘅間隔唔算係乾濕分離,只可以分為浴室同廁所兩個部分.浴室部份有浴缸亦都有淋浴設施,而且仲係 Rain Shower 嚟添!浴室部分可以另外上鎖,唔介意嘅話,其實洗手間都可以同時 Share 用嘅~以商務酒店級數同價錢,佢嘅洗手間可以話係做得好好,無挑剔嘅地方.
今次房價仲包咗自助早餐,所以可以同大家分享下佢哋嘅早餐~早餐喺地下嘅壽司店供應~朝早就無壽司食啦,取而代之係各式各樣嘅小菜同單品!佢哋有一部份嘅食材都係當地美食嚟,例如係螢光魷魚,魚板,魚卵等等~想食西式早餐亦都有唔少選擇,即使我略嫌做得唔夠和式咁出色,其實都算唔錯㗎~若果大家安排到嘅話,就喺呢度食完早餐先展開一日嘅行程啦!
總括而言,富山站前大和ROYNET 酒店嘅位置係佢哋最大嘅賣點!而且價錢唔貴,係一個抵住嘅選擇~如果大家都係同我一樣計劃去立山玩嘅話,咁就不妨選擇住喺呢度,嘆個靚早餐吖~下星期再同大家分享立山黑部嘅行程,大家記得留意~
大家如果你有任何關於旅遊嘅問題,歡迎您留言或者Inbox問㗎~
富山站前大和ROYNET 酒店官網 (日文):www.daiwaroynet.jp
電話:+81 076-471-6422
參考價錢:連稅每晚約港幣 919 元 (包兩位自助早餐)
地址:富山県富山市桜町1-3-1
交通:由 JR 富山站南口步行約3分鐘即達.


text:
1600人仔就可以去深圳杜牙根?係邊到啊如果我對身邊嘅friend講「杜牙根只需要1600人仔」,佢哋會覺得我仲沒訓醒.但我幾個月前係深圳羅湖嘅一間診所杜牙根,叫維港歡樂口腔.真係只用咗1600人仔(連牙冠都包埋),而且效果仲非常好.係咪呃人架?聽我同你講下我嘅深圳杜牙根經歷.
——我係深圳杜牙根經歷
之前睇網上信息,見到有d師兄話大陸牙醫唔掂,所以未去睇牙前,一直都堅持只選擇本港牙醫,但後尾我牙痛,去左菲臘後,我就轉變咗諗法.當時我嘅牙已經痛到頂唔住,去菲臘杜牙根嘅話,仲要重新book位,幾個星期之後先輪到自己.最緊要嘅係,係菲臘杜一隻牙就要使$6600,仲唔包材料費,檢查費用等.
我係新界一間服裝店做sale,根本畀唔到咁多錢.而且我係屋企去菲臘都有點麻煩,要轉兩次城巴,落車後仲要行一段路.我去深圳診所都唔曬咁麻煩,直接搭火車到羅湖站,行路過對岸嘅停車場,就有診所專車黎接我.
去到診所後,我有提前電話book位,直接同牙醫見面,講明自己嘅牙痛情況.醫生當時用小電筒照我牙,我估應該係簡單check一下我嘅牙齒情況.之後帶我去影X-ray,確診之後就帶我去手術室做第一次杜牙根治療(醫生話要分四次做).打麻醉,医生坐係顯微鏡前,我覺得杜牙根應該都差唔多,哩間診所嘅特別之處係,同我杜牙根嘅醫生手勢非常好.手術過程冇痛冇錯,可以明顯感覺到,佢有自己嘅杜牙根手術操作步驟,專業準確,冇亂手亂腳情況.結束之前仲驚杜牙根之後食唔到嘢了,到後尾先知,原來醫生會用臨時補牙材料同你補返隻牙.
第一次杜完牙根後,我就感覺唔到牙齒疼痛了,終於同牙痛say goodbye,一身輕鬆.第二次杜牙根係5日之後,感覺到醫生繼續同我清理牙齒.第三次杜牙根係第二次之後嘅一個星期日,工作日冇辦法請假去深圳,電話同主治醫生講明情況後,佢叫我星期日去做,話只要我得閒,提前同佢講,佢就會安排時間同我杜牙根.這一點令我非常感動.
第三次杜牙根主要係用美國3M(選嘅杜牙套餐裡頭有寫)補牙材料同我永久補返隻牙.我選嘅套餐有牙套送,所以第四次手術主要係醫生同我戴牙套,牙套係烤瓷嘅,醫生同我話,只要注意清潔,避免用杜過牙根嘅牙齒去食硬嘢,牙冠就可以保留好耐,但烤瓷因為有金屬成分,比較容易傷到牙周,要時刻注意牙齒清潔.
四次杜牙根只需要俾一次錢,我開始時交左1600人仔,交錢後診所會寫一張收據,上面寫住:前牙杜牙根+檢查+美國3M+牙套,一隻1600,已交齊.有清楚寫明收費嘅收據,就完全唔曬驚診所會呃人,都唔似其它診所會多收費.
1600人仔去深圳杜牙根?我上面嘅經歷話你知,係真嘅.「價錢平,服務好」,係我去深圳羅湖診所杜牙根嘅感受.選擇正確嘅地方杜牙根,就可以體驗到優質嘅服務.
牙科小Tips:


text:
(新年新滋味)傳統手工 黃金糕 好食秘技 @Dining娜
新年就到,要招呼姨媽姑姐好友閨蜜嚟拜年,除咗年糕同蘿蔔糕外,今年一於試新嘢,咁先係我Dining娜嘅作風!識揀梗係揀出面少有又特別啲嘅糕點啦,用傳統手工做嘅口味點睇?係咪有新鮮感得多呢?聖安娜嘅尊貴 黃金糕 用印尼地道食譜製成,仲有至尊山芋芊絲糕,都係工序繁複而有心思,味道層次細緻.想知點樣可以做到最好味?下面即刻教你!
辦年貨又想慳?喺聖安娜買各款賀年糕點同餅食,如果你有Master Card或者係聖安娜會員,喺1月15號或之前買仲著數,有69折呀!如果1月16號或之後買,都有75折㗎!
黃金糕 傳統印尼風味
黃金糕 本身叫蜂窩糕(流傳至廣東先叫黃金糕),係源於南洋娘惹嘅一種甜品.唔好睇尊貴黃金糕外表有點平凡,其實製作嘅工藝,發酵同烘烤要求好高.佢地採用咗傳統印尼食譜再加以改良,所以保留咗特別濃郁嘅椰香,但又不會過甜.要做到蜂窩孔細密而一絲絲,同時糕底冇烤燶,口感鬆軟柔韌,工序極為繁複,今日已經冇乜糕點師傅願意做了,想食都唔容易.
蒸煎並用 內軟外脆
一般人食黃金糕多數會蒸或者煎,其實想將佢嘅味道,口感提升到最高境界,秘訣係蒸煎並用.切件後先蒸3至5分鐘,已經椰香撲鼻;再放煎pan煎至兩面金黃色(每面煎8至10秒),表面輕微形成一層焦香脆面,內軟外脆,yummy!
足料厚切山芋芊絲糕
屋企人舊年買過山芋芊絲糕嚟食,食完之後個個大讚,今年我哋都會繼續encore.鍾意食芋頭嘅人一定勁like,因為佢嘅山芋絲條條厚切,真材實料,再加上用咗日本江瑤柱,香味更豐富,口感層次分明,煎香後食,香口又脆卜卜!
包羅萬有賀年禮盒
人總係貪心嘅,賀年糕點禮品就可以滿足到為食嘅嘴巴,一盒可以試勻唔同口味,真心覺得送禮,自奉都超讚.當中要推介嘅係金裝賀年糕品禮盒,裡面嘅蘿蔔糕同芋頭糕都係用金腿瑤柱炮製,用料矜貴得多.仲有今年新出嘅超強組合:特級賀年糕品禮盒,裡面有最受歡迎嘅蘿蔔糕,芋頭糕,同埋今期至hit嘅 黃金糕 ,識得食嘅你梗係唔會錯過喇.
必備經典糕點,餅食
雖然我Dining娜好鍾意試新嘢,不過最經典嘅蘿蔔糕,芋頭糕,年糕,依然係新年必食!聖安娜除咗呢啲經典款式之外,仲有桂花紅荳軟心年糕同棗皇糕,味道香香甜甜,都好深得女士同小朋友歡迎.除咗糕品之外,聖安娜仲用埋紐西蘭Anchor牛油製作法式蝴蝶酥同牛油曲奇,牛油味香濃,口感鬆化,仲有傳統人手手捲蛋卷,親戚朋友麻雀耍樂,玩啤牌時食最啱.
* 1月15日或之前,持Master Card價錢或會員價
^ 1月16-27日,持Master Card價錢或會員價


text:
(A&M Diary)位於炮台山嘅東岸公園係近期大熱嘅景點,除咗可以欣賞到維港兩岸景色,東岸公園亦設有 Victoria Harbour 燈箱藝術裝置同位於防波堤獨特嘅排風口建築物,絕對係打卡嘅熱點.另外,東岸公園亦設有草披,兒童平衡車試驗空間,加上係寵物友善場地,所以無論想同三五知己野餐,同小朋友嚟玩平衡車定同寵物散散步都非常適合呀!
東岸公園前往方法
港鐵:由炮台山港鐵站步行大約7分鐘
自駕遊:鄰近停車場可以選擇海峰園停車場 / 維多利中心停車場
東岸公園
東岸公園係維港海濱嘅其中一段,首階段對外開放嘅正確名稱其實係東岸公園主題區(第一期).全長約360米,佔地約9,800平方米,24小時對外開放.
東岸公園三大主題區必玩打卡景點1:兒童平衡車試驗空間
港島可以俾小朋友玩平衡車嘅地方唔多,所以想玩平衡車嘅就可以嚟到東岸公園.喺呢個兒童平衡車試驗空間放有軟墊,小朋友跌親都唔怕啦!加上仲有一大片空地俾小朋友放電,小朋友實玩得好開心啦!
東岸公園三大主題區必玩打卡景點2:Victoria Harbour藝術裝置燈箱
大家以前去荷蘭嘅阿姆斯特丹就一定會影iamsterdam,嚟到東岸公園就可以影「VICTORIA HARBOUR」,呢個「VICTORIA HARBOUR」呈粉紅,藍同綠色,夜晚仲會亮燈,好靚架!
東岸公園三大主題區必玩打卡景點3:防坡堤,中環及灣仔繞道東排風口
除咗「VICTORIA HARBOUR」,喺東岸公園嘅排風口因為外型獨特,亦成為另一個熱門嘅打卡裝置.但要行去排風口,首先就要經過100米長嘅防波堤,不過防波堤無圍欄,要特別留意同行嘅小朋友呀!行到盡頭呢個外型獨特嘅排風口,其實係中環及灣仔繞道嘅東面排風口,喺呢個位置可以睇到維多利亞港港內嘅景色,如果放煙花,應該係一個唔錯嘅觀賞地點.


text:
咩係流動WiFi?有咩選擇?
咩係流動WiFi?有咩選擇?
咁究竟咩係流動wi-fi?同埋揀流動wifi嘅時候有咩選擇呢?咁其實流動wifi呢就係我哋平時所講嘅「wifi蛋」.即係一部細小嘅裝置呢,就可以為多部電腦或者係電話提供上網服務嘅.咁個原理亦都好簡單,插一張有數據服務嘅sim卡落去就可以分享到wifi㗎.咁流動wifi係適合啲咩人使用嘅呢?咁可能係適合一啲經常需要外出工作喇,小店舖又或者係攤位,一啲活動展覽,商業會議等等,都適合使用流動wifi.
流動wifi有啲乜嘢選擇呢?咁可以分為兩類.第一類,就係租借流動wifi.第二類,就係自行購買流動wifi.咁租借流動wifi嘅彈性呢係會比較大嘅,因為好多人可能並唔係長期都需要用到流動wifi,可能只係需要一段時間,又或者係斷斷續續嘅日子需要使用到流動wifi嘅啫.咁市面上例如係爽wifi又或者係wifi bb呢,都有提供日租同埋月租嘅流動wifi.咁就一個價錢呢就已經係包括曬流動wifi裝置本身,同埋數據服務計劃嘅.而第二類,自行購買嘅流動wifi呢就比較適合需要長期使用流動wifi嘅人.因為購買流動wifi裝置本身呢都唔平嘅,4g流動wifi可能講緊嘅係HK$1000-2000嘅價錢,而5g嘅流動wifi可能需要HK$3000或以上.咁再加上需要簽約嘅12個月,24個月,又或者係36個月嘅數據服務計劃呢,咁都係一筆唔少嘅費用嚟嘅.咁所以當考慮流動wifi嘅時候呢,不妨先考慮你究竟係需要長期使用流動wifi,還是係短期需要使用流動wifi,咁就可以再考慮你究竟係想租借流動wifi,還是係自行購買流動wifi裝置.
如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我嘅頻道,我哋下集再同大家分享其他資訊,拜拜!


text:
應該幾歲開始做HIFU?
細個嘅時候,屋企人經常提醒我哋做人要機靈;大個咗,維持「肌齡」就變咗女仔嘅一大事!以前我哋成日聽到話女仔25歲後開始流失膠原蛋白,但係而家娛樂多咗咁多,成日夜訓嘅我哋有可能好早就開始流失!所以今日同你解構有咩方法解決,以及應該幾多歲開始拯救膠原BB!
膠原蛋白真係好重要嗎?
相信大家細個都有睇還珠格格, 演員趙薇飾演嘅「小燕子」當年稱得上係好多人心目中嘅女神;雖然現時樣貌仍然稱得上落落大方,但兩張相拼埋一齊就可以睇到歲月催人啊:左圖面部皮膚緊致,表面平滑帶有光澤,無紋路;右圖表情紋深,抬頭紋虎紋淚溝全部都有,凹陷嘅蘋果肌直接將歲月寫喺面上.所以話如果想保持左邊圖片咁樣,只能夠靠緊致同埋提升呢兩個功能去做到 = 刺激膠原蛋白增生同埋刺激筋膜層收縮
如何快速改善問題?
要做到緊致同埋提拉,可以用到美容儀器幫手:RF FIRMAX + HIFU
RF 可以幫你增加膠原蛋白,喺表皮層撐起皮膚,令你重新擁有18歲嘅時候脹卜卜嘅面珠燈!
而HIFU透過超聲波刺激筋膜層,令佢重新收縮,變得崩緊繼而做到提拉效果,影相嘅時候輪廓兩倍提升
以下比拼WEIRDO BEAUTY以及坊間提供嘅HIFU技術:
(上圖為 WEIRDO BEAUTY獨家女王槍及坊間HIFU療程對比)
如圖所示,傳統HIFU技術然可以做到全面,而且坊間技術暫時只能夠做到提拉,但如果想對抗魚尾紋,抬頭紋就相對地較為難了:剛才都講過,流失膠原蛋白係顯老嘅最大元兇,要做到刺激膠原蛋白增生就必須要透過RF射頻技術 –
所以WEIRDO BEAUTY引入意大利專利科技,一部機器,一次療程,一次過處理兩個問題!處理魚尾紋,得!處理虎紋,得!想要蘋果肌?都得!
「我仲細個,等老咗先黎做啦!」
細細個相信大家都有用過鉛筆寫字,用鉛筆寫字打個比喻, 用鉛筆喺雪白無瑕嘅白紙上面寫字,就算用強力擦膠點樣擦,始終都會留有少許嘅痕跡 –做療程亦一樣,假若等到膠原蛋白流失之後先打算去拯救,效果都會比起年輕時做唔理想,基本上唔能夠回到青春時:所以建議20歲開始考慮適合你嘅療程,25歲前開始抱住保養嘅心態每個月做療程,相信我,你不會後悔的(´▽`)
我未試過做HIFU,做一次真係會有效果嗎?
以上為客人一次女王槍即時效果對比圖
點解我有雙下巴?
有冇諗過點解就算早睡早起做運動,年紀唔大都開始有雙下巴?可能係因為你用得電話多!經常做低頭族,雙下巴容易因為經常擠壓而變得慣性走出嚟 – 所以趁着就嚟到,除夕,農曆新年,情人節成日要影相見人,快啲嚟WEIRDO BEAUTY幫你一次過解決輪廓,表情紋,大細面等等問題,到時就360度無死角啦!


text:
多事之秋,一旦貴公司躺著也中箭引來網絡關公危機😩,點算好?好多人會語帶輕佻話:中和(Neutralization)網上關公災難囉,有幾難喎!有返幾十個假 Account 做鍵盤戰士就得啦!
講就易,但到底點做呢🧐?市面上有啲公司提供此服務,但唔係間間話你知有幾多待機戰士及處理手法.當然各有各做法,無論有公司幫手或夠膽自己出手,想了解多啲鍵盤戰士策略,例如要點做及有咩注意?就要留意以下嘅分析!頭盔 mode:我都係聽前輩講嫁咋😝
1. 搶沙發
之前第一篇文章講過,出事後2-4個小時嘅重要性,以留言嚟講頭15-20分鐘最重要!如果係自己平台出聲明,可以係出聲明後3分鐘內「搶沙發」😅,做第一個留言,定一定主流語調同風向(要明白人類都係慣咗跟風🤗),最好有人幫手推推俾啲 Emoji 啦📌,點推就自己諗啦,因為 Facebook 會優先顯示較多人俾 Emoji 嘅留言,前輩話咁樣可以傷害減半(如果力度夠強).
2. 細細力自插一刀
如果受到大傷害攻擊,可試轉下風向輕輕自插,望落去冇咁入肉同分散注意力,例如呀豬媽🐽(假名)服裝店出聲明澄清對本土顧客冇禮貌,好多網友大叫「不了」嘅時候,可以用比較溫和嘅角度插插自己:「老闆娘套衫好麻麻!」及「間鋪嘅交通真係好唔方便!」,令大家開始從花邊角度討論,減低正面攻擊.但呢個方法都好睇時勢同力度,一陣自爆其他問題開多個火頭,兩邊一齊燒仲大鑊,最好有個諗開橋嘅人幫手啦💁♂!
3. 推人利己
同第二招差唔多,不過係推高別人嘅溫和留言,推多幾個都冇所謂,因為只要 Like❤唔洗諗自插內容,可以行動快啲以防止海量留言殺到,如果加埋第二點「自插」打全方位花邊路線咁會安全好強.留言唔怕多,最怕俾人追擊啲入肉位唔放同無限放大.所以借人留言睇定啲,留力再出招亦係其中一個方法.
❌另外有3大事情絕對絕對不能做❌
1. 利己同業攬炒
人性呢家野,有時中咗箭都會諗不如同行攬炒啦,一齊食好過得自己食🤫,於是就有疑似想同業「攬住一齊死」嘅Post.唔計網民真心留言,估計有2-3成都係「別有用心」,例如呀豬媽🐽(假名)服裝店出事後成為被追擊對象,呀豬媽心諗如果Oppa(假名)潮服店都上埋火,咁就唔洗次次得呀豬媽一個食哂.呢個想法就唔要得啦(小編點做就自行決定啦😉),如果呀豬媽已經係時裝界關公龍頭,Oppa出事,人地第一個就諗到對呀豬媽有利,如果露出馬腳俾人流出攬炒過程咁成個品牌就堅「壽終正寢」啦💀!
2. 撥亂反正
總有人以為咁多負評要俾返啲正能量個品牌,留言唱好,為出口氣都可以細細力用 No body 試一個半個留言(但多數會惹上更多留言,會再嬲啲,所以唔建議✖).千祈千祈千祈唔好太盲撐同其他人發生口角,係自己 Page 發生做就等於火上加油,就算個 Page 唔係自己嘅都唔好咁明顯唱反調,除非…除非你好「𢶣馬」又夠持久力去做鍵盤戰士,否則好易見光死,敗走之後關公就趕極都唔走嫁啦🤦♀!
3. 斬腳趾避沙蟲
自己地頭出 Post 遇上負面留言,應唔應該拆 Post 或拆留言?負面留言就絕對唔好攪,就算想 Hidden 都唔好係出事後頭一個星期內做.事發後2星期當個 Post 24小時都冇新留言同分享就可試 Hidden 極負留言,起碼有咩事都可以 un-hidden 返.原 Post 就點都要 Keep,當不幸又出事人地實會搵返上次個 Post,搵唔到又會引發另一災難,另外分享過嘅用戶隨時都可以 Click 返條 Link 入去睇,Click 唔到又會出事嫁.
最後,其實做 Neutralization 最緊要係適當時候做適當嘅嘢,講就易但做嘅時候會有千千萬萬個問號❓ 所以以上策略大家有唔明白嘅地方都係搵專業人士處理好啦,如果有需要都可以去公關C子 Facebook 專頁 PM 我📩,大家研究一下先出手啦!一連三篇嘅 #淺談網絡公關災難 嚟到呢度會暫停一陣,嚟緊會有其他 Topic 大家記得留意!


text:
古星輝 - 如何突破網絡樽頸|乜都5G
2025年大規模興建小基站
有調查估計,去到2026年,全球嘅5G數據用量會去到1,676EB(1EB等如10億GB),年均複合增長率達到63%.要應付不斷上升嘅5G用量,除咗不斷增加頻譜數量之外,增建基站去分流亦係提升網絡表現嘅一個方法,心水清嘅讀者可能會問,平時見嗰啲基站高過個人,唔係每個地方都咁容易加站.其實有一個叫小基站(small cell)嘅東西,佢體積細,用電量又低,好容易加裝喺室內同室外,有助解決網絡擠塞問題,對提升網絡表現極有幫助,所以要應付不斷上升嘅用量,密集式興建5G小基站係一個最有成本效益嘅方案.
呢個調查亦預期,2025年會踏入5G小基站大規模興建階段,到咗2027年,全球將會有超過1300萬個5G小基站.
到底小基站適合應用喺邊啲場景呢?相信大家喺一啲人多嘅場合,例如睇大型表演及運動比賽時,都可能會出現網絡擠塞嘅情況,若喺呢啲場地加設小基站,除咗可以提升網絡覆蓋之餘,仲可以同時解決網絡樽頸嘅問題.
我哋可睇睇另一個場景,隨著全球走向智慧城市,例如一般智慧應用以至車聯網等,需要連接至網絡嘅裝置大大增加,網絡覆蓋自然更加重要,例如喺電燈柱,交通燈等加建5G小基站,有效提升整個城市嘅網絡覆蓋.有啲私人機構亦可以透過5G小基站建構私人網絡,為佢哋物聯網同工業4.0嘅應用提供地氈式覆蓋.
雖然5G小基站勢將起飛,不過喺設計同性能上將會面臨技術挑戰.首先,5G小基站要更細更輕,同時支援更大頻寬以滿足需要.我相信,將傳統基站結合小型基站,可以發揮5G最大威力.
和記電訊香港行政總裁
古星輝


text:
前港姐張寶兒同男友袁偉豪較早前以6500萬買聯名豪宅,更傳出佢哋年尾結婚嘅消息,事後袁偉豪直認有呢個計劃,仲講明非張寶兒不娶!
張寶兒日前就率先著起婚紗預演婚禮,呢套比堅尼款婚紗好有睇頭,唔單止中門大開,薄紗更將美腿下嘅神秘領域若隱若現,認真錫士!
講到張寶兒,其實佢講得上係內外兼備嘅千金小姐,曾經修讀工商管理嘅佢,雖然有個富爸爸張煌煌,但佢大學畢業之後選擇喺盛世廣告數碼做項目經理,同喺李錦記健康產品集團做產品發展經理.
選完港姐之後,張寶兒得閑嗰陣會幫老竇打理生意,身為長女嘅張寶兒或者會係內衣生意繼承人,佢老竇投資有道,除咗喺跑馬地持有三個物業之外,前年更一口氣掃入清水灣傲瀧四個單位,物業市值更超過3億元.
咁優秀嘅張寶兒,竟然睇啱咗比自己大10年,學歷低,出身普通屋邨嘅前香港先生袁偉豪.據悉,佢哋喺三年前非洲拍攝《打工捱世界II》而相識相戀.
據悉,當年袁偉豪同舊愛岑杏賢分手半年,更畀傳媒指出袁偉豪一走紅就拋棄陪佢捱窮捱苦嘅女友,之後更火速搭上張寶兒.
不得不說,袁偉豪眼光真係好好,為咗盡快娶張寶兒過門,佢已經公開表示要喺40歲前結婚,即今年年尾,真係替佢哋開心,恭喜曬.
一齊嚟欣賞張寶兒呢輯寫真.
Like MisshkNews Facebook!不出门也能知天下事~


text:
近排睇緊一套好好睇既韓劇叫《陽光先生》,起初睇係因為呢套劇個編劇係鬼怪個編劇,覺得應該都會好睇.而男女主角係真實年紀差成二十幾年既李秉憲同金泰梨,雖然年齡相距好多,但睇套劇又覺得佢地幾襯,另外仲有兩個男配角都各有各魅力,簡單黎講三個主要男角色都唔錯......好難揀.(誰要你揀?)
套劇最吸引既地方係個故事背景係1900年代的朝鮮,當時朝鮮四面受敵,幾個國家都想侵佔佢,其中日本同美國都有軍隊進駐,而日本就不停諗辦法想佔領朝鮮,朝鮮主權受到好大威脅.所以套劇最主要唔係講愛情,而係講唔同角色活在呢個動盪時代有咩唔同取態.有人係貴族小姐本應養尊處優但願意為救國家而學射擊做義兵;有人出身卑微細個係奴僕,受過不公平對待所以勁痛恨朝鮮一心想報仇但又暗藏愛國心;有人係有錢大家族出身吊兒郎當無所事事但為國家辦報社以文字救國;有人係經歷過戰爭同被國家遺棄想做逆賊;有人就本身已經係埋沒良心既賣國賊一早投靠左日本,仲幫手對付朝鮮人等等,好多唔同角色.而最好睇就係佢地每個人內心既掙扎,要救國定賣國;要出一分力定視而不見;要錢定要公義;要報仇定原諒.
睇睇下覺得好似香港而家個情況.個種你睇住個社會崩壞,好心痛,好想去做d野改變,但又覺得好似冇咩可以做,又或者做左又可能會令自己身陷險境,又唔知有冇用,進退兩難既無力感.坦白講我覺得香港而家個環境都幾絕望,早幾年岩岩開始意識到有唔妥個陣都仲有好多憤憤不平,會成日鬧,會成日睇好多人評論同意見,會寫幾句,會同人傾,會想改變.但近年都係無能為力感覺比較多,荒謬的事係多到你都唔知跟進邊單好,每單都達到令人髮指的程度,但如果日日都有荒謬既事,慢慢都係會由驚訝變到開始麻木,你都唔想再討論.而且有一點好重要係,以前我會覺得所有問題都係源自政府既人同政策,但近年最令我失望係香港人對每件不公既事種種無情既冷嘲熱諷.議員被DQ,抗爭人士入獄個d抵死呀,搞事就入去坐一世啦,快d死啦之類既言論睇到我心寒,下?你地sure 自己係人黎既?可唔可以去check一check?我真係唔太sure喎,至少我對人類既認知唔係咁樣.而最可怕係發現原來有好多人都真心咁諗,佢地真心覺得現狀唔需要改變,想改變就係搞事,仿佛有公義有常理既人先係異類係小眾.如果問題係來自香港人本身,而唔單單係政府一小撮人,咁仲點樣有得救呢?
呢個時勢我地究竟可以做咩呢?對崩壞既政局同一堆未訓醒既人,我真係諗唔到.但自身可以做既就有兩樣,一就係做好你自己本份,多留意時事,多關心社會同弱勢,唔好成日活係自己個世界,不聞不問,幫到幾多得幾多.你永遠唔會知,你行出微小一步可能都可以改變人.好似我當初寫旅遊blog其實都冇諗咁多,只係想分享一下呢個世界好大有好多得意野,但會有讀者同我講真係因爲我而去旅行,去好遠既地方,親身體驗到生活可以咁有趣可以行到咁遠.而當你影響到一個人,可能佢又會帶住你既野同佢自己既野去影響其他人.
第二就係增加自己競爭力,為自己舖一條後路.學好另一種語言,發展一門技能,做好一項專業等等都可以,總之就係要令自己無論去邊都生存到,咁你就唔再局限於一定要留係香港.你可以繼續愛呢個地方,但有一日真係覺得太唔適合生活時,走都要走得有自信,呢樣真係好重要.個個都話想移民,你移到去第二度係咪會搵到理想工作,有理想人生,就全靠你而家建立既野.如果個人本身冇競爭力,去邊都係生活得差,亦只能默默接受環境改變.
套劇下星期先大結局,不過真實的歷史就係後來朝鮮真係失守,主權淪陷成為日本殖民地,被統治35年,直到第二次世界大戰日本投降,先被分裂為南北韓.香港應該唔會再成為殖民地,但一早已經失守,成為比做殖民地更可怕既角色喇.
(網絡圖片)


text:
上年年尾開始的星戰,今日終於有機會嚟玩啦! 我同佢哋由最舊的星戰煲到前傳,佢哋已經好熟悉片中所有角色! 今日仲可以著埋件袍上身拎住激光劍同黑武士開戰,真係超興奮!
願原力與你同在 May the force be with YOU!
今次嚟樂園本身係要玩 Marvel,原本應該要繼續任務,不過一去到 Tomorrow Land 見到 Star War
Marvel 夏日超級英雄 http://bit.ly/2hEn5dJ
由於 Star War 都係佢哋第二最愛,所以就忍唔住俾 R2D2 截咗糊! 其實仲因為見到冇人排隊直入直出,所以就快快同咗 R2D2 同埋 Chewie 打張咭先!
睇吓芊芊幾一臉正經,唔敢企埋去 R2D2 隔離! 可能佢仲未好相信眼前的係真定係假
究竟 Chewie 裡面個人係咪真係咁高呢? 如果係就真係好利害呀
職員姐姐幫我哋影完之後,仲主動叫小朋友出番嚟,想我同媽咪兩個自己又影一張,相信如果多人既時侯一定唔會有呢D福利
經過Space mountain外面,咁啱撞到黑武士同白兵,不過唔係你話想影就影,要黑武士肯揀你先有得同佢單獨影,哥哥猛舉手都博唔到佢留意,不過最後黑武一氣過連揀幾個小朋友,都總算有機會影到張相(唯有當側邊嗰D全部係白兵啦)
順住個勢我哋報咗名參加「絕地聖殿武士特訓」,哥哥同呀芊著起星戰袍,揸住激光劍真係超有型!
哥哥平時好想得到的激光劍,今日終於有得揸喺手,但係就冇嚟氣力...好似拎住支雞毛掃咁
台上的絕地武士姐姐好攪笑,訓練絕地武士小朋友嘅時侯,輪到一個小朋友佢郁都唔郁,好似俾媽咪迫上去玩咁,跟住絕地武士姐姐就話「你呢招係咪以靜制動?」哈哈~
特訓完就要同黑武士打過,芊芊都打得有文有路,但係哥哥就...
黑暗勢力嚟啦!我哋一齊用原力對抗敵人...呢一幕全場伸出手釋放原力真係好震撼
最後仲殺出最利害的Kylo Ren,小朋友全部親身在台上欣賞絕地武士 Battle Kylo Ren
特訓完畢...好在都俾我搵到個近鏡同佢哋影番張相!
絕地武士姐姐最後仲派每位小朋友貼紙,不過喺度玩呀芊等佢拎極都拎唔到
食完出到嚟咁啱撞正巴斯光年,唔駛排隊之下當然要同佢打張咭啦!
Photo by CANON 5D Mark IV, Len | EF 24-70mm f/2.8L USM
想跟我去體驗其他活動,快D報名親子團,同埋留意專頁公佈詳情啦!
呀劍評分: 10分
呀劍評語: 可以將畫面上每一個角色呈現係佢哋眼前,我諗佢哋興奮程度等於我見到張學友一樣.唯一有D可惜係未能玩到星戰極速穿梭,希望好快有機會再嚟玩過!
《星球大戰™:入侵明日世界》
遙遠的銀河系,就近在咫尺 ─ 香港迪士尼樂園「星球大戰™:入侵明日世界」帶你投入正邪交鋒的銀河世紀之戰!傳聞,反抗軍暗中設立指揮站;第一部隊隨即派兵展開搜索,全力偵察,誓要剷除反抗軍勢力!香港迪士尼樂園帶你投入星戰前線,化身成機師,反抗軍英雄或絕地武士, 參與這一場哄動整個銀河系的驚險對決.
1⃣ 星戰極速穿梭(未有時間玩)
2⃣ 絕地聖殿武士特訓
3⃣ 與星戰英雄見面Chewbacca,R2-D2,第一部隊 巡邏偵察
(以上資料更新至文章當日)


text:
忽然一周 775期
心姐同老公陳啟亨喺街邊企足大半個鐘,拖車先嚟到.
媽咪姐手帳
心姐坐拖車
2010年06月04日
依家忙住拍《巾幗梟雄 2義海豪情》嘅謝雪心,難得忙裏偷閒,同老公行街 shopping,點知最後變咗遊拖車河,認真掃興!
5月 18日,心姐孖住老公去銅鑼灣 shopping,點知去到利園附近,心姐架 Benz突然死火,停喺路邊大半個鐘,心姐兩公婆搞極都唔掂,最後只好叫拖車幫手.搞完一大輪,心姐同老公仲上埋拖車,遊車河過番土瓜灣嘅車房.只見喺拖車上嘅心姐,全程發呆,冇晒心機咁款.到咗車房冇耐,珈穎同男友到場接心姐走人,就咁一日假期冇咗.
拍戲無數嘅心姐,見慣大場面,不過上拖車真係冇乜幾何.佢上車嗰陣,老公全程捉到實,鬼咁細心.
搞足大半日,又要跟車過返九龍土瓜灣嘅車房.難得一日假期就咁嘥咗,難怪心姐面無表情.
乖女珈穎同助導男友阿 Joe(白 T恤)拿拿臨趕到車房接阿媽同阿爸.個女咁乖,心姐條氣應該順番晒啦.
無獨有偶, 4月嗰陣,陳曼娜架平治又係喺差唔多地方跪低,之後娜姐同樣好辛苦先擒上拖車返去車房.
等外賣期間,阿佘成個瞓唔醒,冇厘精神咁款.
媽咪姐手帳
阿佘停電
2010年06月04日
佘詩曼出道以來,一直被冠以「姣佘」嘅花名,緋聞一直沒完沒了.不過自從同鄭嘉穎斷纜之後,大半年來都冇新戀情傳出.嗱,佢係咪修心養性就唔知,但單憑外表睇嚟,佢就真係停電.
早幾晚,阿佘揸住佢部新 Benz,單拖喺銅鑼灣謝斐道嘅「義順」買糖水.當時佢一身 MK look面青青冇厘神氣再加副粗框眼鏡,全程冇人發現佢!咁 dry嘅款,一碗糖水唔夠滋潤喎!
可能阿佘冇化妝兼衣着普通,大搖大擺喺街行,居然無人發現.藝人化妝同唔化妝,原來真係兩個樣.
糖水到手,阿佘即刻颷上車,打道回府.


text:
教育工作嘅基本目標,係將知識傳授俾下一代,對整體社會嚟講,教育係一項神聖嘅任務.不過,自從本港決心發展大專教育,教育竟然漸漸變成大專院校嘅搖錢樹.由於資助嘅大專學額一直都供不應求,自費嘅課程需求極大,呢啲課程收費昂貴,校方可以得到豐厚嘅利潤,於是各校爭相開辦自費課程,大量招攬學生,結果自然流弊叢生.
其實,發展教育產業及開辦自費課程,都係無可厚非,環顧歐美等教育先進國家都係咁做,但發展教育產業,唔係盲目咁去發展,我哋唔應該容忍院校放棄教育質素及原則,盲目咁去濫收學生,亦都唔能夠容許院校當成一盤生意去做,發展成為文憑工廠.今日原議案及各項修正都就大專教育提出好多建議,我認為大多數都好有建設性,我唔打算多講,而我想就重振教育質素嘅角度,特別講下中小學嘅教學問題,我同好多朋友對呢個問題都有好多強烈嘅意見.
本港中小學嘅問題真係多蘿蘿,而最失敗嘅地方,就係將好多學生教到無晒興趣讀書.事實上,本港嘅教育開支十分龐大,喺今個財政年度就佔經常性開支22%,係政府最大嘅開支,既然落重本,教學質素理應會好正,點知剛好相反,有能力嘅家長都想子女逃離本港嘅教育制度,正如有人話,高級官員特別喜歡送仔女去外國讀書.我同好多朋友都有同樣嘅經歷,仔女喺本地學校讀書讀到無晒興趣,但當送去國際學校或外國讀書,仔女就生翻晒,唔單止喜歡返學,仲有好多考到優異成績.呢個現象其實好值得我哋去思考?
有好多人認為,問題出喺本港嘅教育制度上.自從本港推行9年免費教育,政府要投放大量資源,教育部門就負責統籌教育制度,實行中央統一計劃,對課程內容,語文政策,師資要求及考試制度等,都有嚴格嘅規管,權限極為廣泛,但今日教育部門嘅中央計劃,已難以追及社會急速嘅轉變.同時,近年教育部門又不停提出改革,改革原意係好,但好多時推行過於急速,又無處理好前線教師嘅壓力,導致改革好多時都無功而還,反而令到本港教育問題越來越複雜.
至於點樣解決目前嘅困境? 我有一位教育界朋友就話,最好唔好管咁多,叫教育部門官員一齊去前線教書.呢位朋友可能一時戲言,但拆牆鬆綁可能真係一個好辦法,我認為政府應該重新研究整個教育制度,起碼都對現行制度作出一定程度嘅簡化,俾辦學團體及學校一定程度嘅自主空間.
另一方面,曾有學者認為,本港中小學課程過於沉重,應該考慮刪減部分課程內容.其實,自從推出中學文憑課程,有學校發現三年制高中,不能將所有課程教完,竟然自行喺假期為學生加時補課,學生老師都話補課補到癲.事實上,現今世界已進入資訊爆炸嘅年代,人類現有嘅知識可以好快變得過時,俾新嘅知識取代,所以與其填鴨式灌輸知識,不如刪減部分課程,將剩餘嘅時間,用於訓練學生嘅智慧,教識學生終身學習嘅能力,對學生會更有幫助.
除咗課程外,我認為仲有一樣嘢應該要刪減,就係功課.我哋唔係專家,但係從家長角度嚟睇,繁重嘅功課一定係學生失去學習興趣嘅主要原兇,學生每日都要花上幾個鐘頭去做功課,壓力自然巨大,但最弊功課多根本唔代表成績會好,本港大部份學校嘅功課都好多,理應大部份學生都有好成績,但事實根本唔係咁樣. 近日,法國總統提倡唔好將功課帶返屋企做,呢個建議引起唔同嘅爭議,相信嘅香港亦難以做得到零功課,但本港如果可以好似上面所講,減少學校課程內容,剩餘時間就可以俾學生做部份嘅功課,咁就可以減少在家中做功課嘅時間,達到減少功課嘅目的.
總括而言,令學生重拾學習嘅興趣,係重振本港教育質素嘅一大關鍵,而我見過唔少例子,喺本港無晒興趣讀書嘅學生,喺外國重拾學習嘅樂趣,成績更加突飛猛進.我希望有關方面,能夠認真思考有關嘅建議.


text:
只能話… 我真係feel到.所以唔係太shock,有種:「要來的終於來了」嘅感覺.
聽嗰時呆咗一呆,然後隔咗一陣去沖涼嘅時候先識喊.識喊OK㗎,最少意味著個腦理解咗件事,喊完就去接受.
不過接受還接受,都係會痛.同埋… 時間實在係太短.突然之間有咗時限,仲只得返兩個月多少少,2022年下半年嘅汁汁已經冇咗まなかちゃん… 個心有少少… 徬徨.
蝠睇住汁汁結成,出道.儘管鍾意かりん都一直對汁汁提唔起興趣.係まなかちゃん嘅加入令我愛上汁汁,所以對蝠嚟講有まなかちゃん嘅汁汁先係汁汁.
之前提過下覺得自己同まなかちゃん有點緣薄,到而家我都係咁覺得.一直以來都不斷錯過同佢見面嘅機會,硬係差少少.今次就連佢嘅卒con都去唔到.永遠都係我想主動嘅時候機會唔出現,到機會出現嘅時候我又會俾一啲嘢阻住咗(呢種狀況出現次數太多我都講唔曬).
可能係因為咁,又可能唔係因為咁,我對佢一直比較傲嬌(喂w),推事我做足㗎… 不過我係唔會認嘅(ドヤw)
講返正經,蝠事實上對眼係離唔開佢,其實唔只對眼(掩面)… 佢令我有好多方面都對其他人冇曬興趣.蝠從來都冇要求自己對member專一(idol同fans之間係唔會有one-to-one嘅關係,專一都只能係one-to-many.蝠式追星走many-to-many路線w 當然係搵到所愛嘅情況下,而唔係濫愛w),我對佢都唔係 – 我一直都話佢同るる喺我心目中係同等,so far排名上我都放るるno.1而唔係佢.但佢喺最根本嘅地方修改咗蝠系統一啲嘢,好難解釋… 簡單地表面咁講就係有啲嘢蝠除咗佢之外全部自動拒收,只能係佢.佢係only one.
正正就係因為咁,我肯定愛嘅唔只係Juice=Juice嘅稲場愛香,而係稲場愛香呢個人.所以佢畢業汁汁,我會唔捨得因為以後睇汁汁會覺得少咗啲嘢,會冇咗(or少咗)機會見到まなるる,而(どぅー之前都講過)Idol呢個title的確係特別嘅存在.但我對佢畢業本身唔係太唔開心or難過or絕望.唔捨得係一件事,但既然呢個係佢嘅決定(而我好sure佢係諗到好清楚,まなかちゃん唔會輕易隨便咁做決定),做fan嘅只要支持就好.加上佢唔係引退,最少呢一刻佢唔係plan引退,我相信仲有機會見到佢,即使可能要等下(由佢嘅言語之間可以feel到活動方面可能有一段空白期,至於佢會唔會keep住個instagram就靜待發展).
等唔係問題喎,我對等佢呢樣嘢都幾有自信XD 之前等到,而家更加等到,因為而家嘅蝠比2016年嗰時更愛佢.
♡ 72 days to go ♡


text:
想睇曬旺角全部嘅Party Room?由唱K打麻雀到燒烤BBQ打邊爐一應俱全,玩通宵都得!
ReUbird 為你搜羅推薦全旺角 Party Room不同場地,想要一間最豪最大,睇曬成個香港嘅無敵海景嘅空中花園,順便喺天台bbq燒雞翼,定係價錢平有優惠之餘入型入格,佈滿最摩登裝潢嘅旺角 Party Room 主題派對房間,都可以喺ReUbird book到!
旺角無時無刻都咁逼,想搵個地方抖下都有難度.ReUbird 係咁逼嘅旺角搵到唔同特色風格嘅Partyroom 俾你地玩.900呎嘅Party Room任你佔據;女孩子好想要嘅粉紅天地;點影相都咁靚嘅花花牆;浪漫空中花園;去埋睇北極光,日本,英國咁靚嘅地方.
想一大班朋友喺旺角呢個九龍嘅中心度享受一個多姿多彩嘅下午,抑或包場通宵過夜瘋狂唱K玩switch玩boardgames,甚至BBQ玩VR睇波癲足成晚,可以一路打邊爐,一路打麻雀.唔鍾意提供嘅食物,仲有廚房比你地挑戰煮食,唔洗洗碗,可以實現你嘅創意菜色.
由2人4人去到50人,ReUbird 都幫到你手搵齊咁多選擇,梗有一個係符合你理想嘅 Party Room!想知去過嘅人嘅睇法?仲可以睇下用戶嘅評價同推介,比更多意見你參考!
都知道做搞手最頭痕嘅就係搵場地,究竟邊間又平又正?平嘅會唔會其實入面無咩好玩?貴嘅又怕成班Friend有人唔鐘意?跟住又可能會擔心究竟洗唔洗同人地分享場地,費事到時又好鬼尷尬,最好就梗係包場啦!除咗觀塘之外,最Hit嘅地段莫非就係位於九龍中心嘅旺角,呢度話明旺角,當然年中都鬼咁死旺,大把人都想黎呢度開party,食完個放題就梗系搵間party room通宵唱K啦.
但係咁多間,真係唔知點揀,終於搵到間符合自己心水嘅場地之後又發覺無位,仲要提早幾個禮拜book,真係激到嘔血!
唔洗怕!其實我地 ReUbird 就係要照顧你地嘅需求!唔識揀唔怕,我地幫你揀咗旺角最多人比好評嘅party house,有d Party 場地有得BBQ打麻雀,有曬用戶評價比各位參考,唔係全部都得我地講曬.而家只要輸入你地嘅人數,時間段,日期就可以即刻查詢場地嘅情況,仲有曬咁多間嘅價錢詳情,例如通宵特價或者系連野食一齊叫就會平啲,呢堆額外資料同優惠全部一覽無餘!想book嘅一個制咩都搞掂曬.以下落黎就介紹下旺角究竟有咩特色party rooms 啦!
Go Party提供天台空中花園場地,有電動麻雀台打麻雀打翻十二個圈都唔怕手痛,巨型光幕比咁多位隱世歌神唱K綻放屬於你嘅光芒,擁有開露天演唱會嘅歌星感!望出去就係維港,日夜都咁靚,仲可以一路BBQ燒下牛扒燒下羊架,滿足曬你視覺同埋味覺嘅享受!揀翻個靚時段,仲可以成班朋友一齊坐喺玻璃面前嘅梳化,睇住個日落,青春嘅味道就係咁黎.
當然,想搞生日派對定係ReU,旺角仲有好多好多優質嘅Party Room任君選擇,想要視覺上面嘅饗宴,可以留意To.Gather Color一系列嘅主題房!有散發著浪漫氣色嘅粉紅主題房,2人都可以,帶埋女朋友去佢一定好幸福!仲有型格為主嘅黃藍綠色,比攝影大師又多個藉口Po IG流露一下文青嘅氣質.在旺角喧鬧中尋一方天地,比一個機會自己逃離日常嘅煩囂,享受忘記嘅快樂!
當然以上提及嘅只系冰山一角,仲有大把唔同選擇比你,仲有好多畀你揀,例如 Party Space,Party Moment,Party King,只需要喺ReUbird上面入小小資料,即刻咩都搜尋到曬!ReUbird 有成個Network貫通旺角每個場地,等你可以透過一個網站就四通八達!
記住,透過ReUbird預約場地除咗多一層保障同埋唔洗咁麻煩要自己聯絡之外,仲有好多專享優惠,詳情請瀏覽每個場地提供唔同嘅優惠,千祈唔可以錯過啊!!!


text:
之前推出嘅彈幕生存遊戲《吸血鬼倖存者》(Vampire Survivors)雖然無華麗嘅畫面,但係有趣兼充滿魔性嘅玩法成功得到玩家嘅喜愛,闖出一條新道路.差唔多玩法,但畫面更精細嘅新作《 Rogue: Genesia 》,推出搶先體驗後逐漸引起玩家關注,Steam 玩家數量 Keep 住升緊,喺最高峰時更有超過 2,500 名玩家正在遊玩,而且仲得到「壓倒性評價」,氣勢唔錯!
《 Rogue: Genesia 》由獨立製作人 Huard Ouadi 開發,係一款有輕度 Rogue 元素嘅彈幕生存角色扮演遊戲.玩家將扮演主角 ROG,喺新世界入面瘋狂地殺殺殺!遊戲基本系統與《吸血鬼倖存者》大同小異,但因為加入角色扮演要素,玩家喺掃盪完一個地區之後將會進入下一關,並可自由選擇前進道路,體驗每次不同嘅路徑.
過關後會去到地圖畫面,選擇要前進嘅地區,但等緊你嘅唔係只有戰鬥內容,有機會係寶箱,商店或者係隱藏要素.因為要選擇關卡,玩家就要決定打多啲怪累積經驗,定係去商店或寶箱拎卡片去強化能力,令之後嘅關卡選擇範圍更廣.呢種玩法令本作不再係單純嘅生存模式,有別於《吸血鬼倖存者》.
遊戲玩法係操作角色移動,角色會自動發動攻擊,方式,射速,射擊間隔等會因武器及 Buff 而異,玩家要做嘅主要都係避開敵人包圍逃跑.當玩家擊敗敵人會獲得經驗值,升級後可抽取新嘅能力及武器卡,再用自己嘅喜好去配搭各種技能級武裝.根據官方資訊,現時提供 60 多種被動能力及 16 種武器,數量有點少,希望之後會持續增加.
《 Rogue: Genesia 》現時已於 Steam 進行搶先體驗,同時有提供 Demo 試玩版,並且以超抵玩價 HKD $18 發售.


text:
秒秒鐘想結婚唔係假
馮仁昭四圍超:華仔簽名會錫晒小朋友
劉德華(華仔)噚日喺尖沙嘴海港城,出席「美麗的一天」簽名會,現場吸引咗近千名歌迷到場支持,唱片公司重播放咗華仔兩隻新歌《練歌》同《黑蝙蝠中隊》嘅MV.當大家耐心等候華仔簽名期間,有女歌迷更以國語高呼:「劉德華,我愛你!」華仔聽到當然非常開心,佢重即時用國語反問台下嘅fans:「是誰?」
朝早六點排隊
華仔日前接受電台訪問時,曾經話秒秒鐘都會諗結婚嘅問題,重話係時候生BB,而噚日佢見到歌迷帶住可愛嘅BB嚟,即刻抱住影相,對其他小朋友fans亦十分熱心.而排第一嘅歌迷為咗攞到簽名,噚日朝早六點幾就嚟排隊.
華仔嘅新歌《黑蝙蝠中隊》MV係用泥膠公仔拍攝,華仔話:「個公仔係我一個韓國朋友製造,但𠵱家重未知會唔會攞嚟賣.我呢個韓國朋友係我嘅歌迷,佢呢次收我半價.」對於新碟喺東南亞一開售即賣咗四十萬隻,華仔好開心話:「隻碟唔係自己出,都係唔做老闆,打工好啲.」
葉蘊儀贍養費一定要追
葉蘊儀噚日喺灣仔會展為「第十屆國際嬰兒,兒童用品博覽會」做開幕剪綵嘉賓,問番佢向申請破產嘅前夫陳柏浩追贍養費件案進展成點,葉蘊儀話已經交畀律師去搞,幾個月後再上庭.
葉蘊儀話,如果一個人要破產都冇辦法,目前最緊要係做好自己.不過追討贍養費係應該要做,呢樣係個人責任問題.
楊崢Pius直認男女朋友
一直盛傳拍拖嘅楊崢同髮型師Pius,噚日喺灣仔嘅「詩芬發現耀眼星途」活動上同場出現,對於兩人係唔係拍拖,Pius就話:「我哋可以話係未公開嘅男女朋友囉,因為對方唔想公開住嘛.」轉頭問番楊崢,佢就話:「Pius冇講錯吖,我哋的確係成日見嘅好朋友,直頭係知己㖭.」
伊健有三位姐級Fans
鄭伊健喺日劇《香港明星迷》入面,將會客串做番自己,前日有關方面喺東京舉行記者會,伊健都有畀面出席.三位有份主演嘅日本女星山本未來,藥師丸博子同室井滋,喺套劇入面都係伊健嘅超級fans,早排佢哋嚟過香港拍戲一個月,而伊健更大爆三位家姐級fans,喺香港到處狂食㖭.
關心妍向毒品SayNo
樂壇新人關心妍前晚喺高山劇場出席一個禁毒歌唱比賽,關心妍以前喺加拿大讀書,佢話朋友嘅朋友都有接觸過毒品,不過關心妍話:「我自己就冇見過毒品,連試都冇試過,就算減壓都唔會用呢啲方法.以前細個唔試,𠵱家更加唔會試.」
余安安唔怕丈夫見靚女
余安安噚日以主禮嘉賓身份,出席喺尖沙嘴搞嘅「浦東世紀花園答謝酒會」,問到佢老公李萬祺被雜誌影到同個性感女郎蒲蘭桂坊一事,余安安氣定神閒咁話:「老公做PR呢行,梗係多應酬,咁去應酬唔係男就係女㗎啦,做夫妻咁耐,係要互相信任嘅,如果吓吓懷疑佢,我咪好辛苦?」
向海嵐蛋白護髮DIY
向海嵐噚日喺灣仔出席詩芬一個美髮活動時,大談護髮心得,佢話自己好懶,好少去髮型屋護髮,多數放工後自己喺屋企搞掂.
向海嵐話:「好簡單㗎咋,搽啲蛋白喺啲頭髮度就得,呢個方法既慳錢,又慳時間,而且真係得嘅㖭!」


text:
Author: 陳妍茵
2020-06-15(Personal Particulars)
張智行係香港警察嘅一份子.
佢曾經係2020年5月示威當中,假扮示威者,協助香港警察鎮壓及囚禁市民.
以下係佢係現場鎮壓市民嘅新聞圖片:
Last Updated: 2020-06-15
Personal Particulars
梁智浩係香港警察嘅一份子.據知情人士指,佢同現任妻子本身拍咗幾個月拖後就意外懷孕, 住咗女家係大圍層樓,原先衣食無憂,但走去同其他警察同事中港兩邊走嫖妓,更染指身邊舊同事同朋友,最終俾老婆發現後要求離婚,及後搬去落馬洲住劏房,間中帶唔同女性返屋企發生性關係.有傳聞指佢係靠妻家家庭關係先得以做水警.現時梁智浩唔敢同人講自己做水警,只同人講揸船,但無意中提起過自己啲同事唔係咁,唔知想洗白定暗示有其他非 ...
Personal Particulars
鄒昊亨係香港警察的一份子. 據讀者資料,佢曾經做無綫電視記者,後來做督察,曾任職於中區. 佢多次背住女朋友偷情,經常以減壓為名召妓,生活上相當崇洋,成日講英文扮係外國出世.佢又曾經自稱買樓置業,但原來自稱「買入」嘅物業係女友家族所擁有.
Personal Particulars
鄭皓瑋係香港警察嘅一份子.根據新聞,佢曾經協助警察係黑社會做臥底,但佢係口供入面講大話,令法官認為口供不可信,結果一個都告唔入.佢更加係行動期間認識40個年輕女子, 一女子更紋下男方名字「維」.詳見相關新聞.


text:
作客入波優惠
作客入波優惠(又叫作客入球優惠,客場入波優惠)係喺足球比賽入面嘅其中一種規則,佢一般用喺主客制嘅淘汰賽入面(唔理係先客後主定係先主後客都好).呢個規則係由歐洲足協喺1965年嗰陣提出嘅.
呢個結果係一般出現喺兩隊之間主客隊兩場對陣先至有,佢係一種決定兩場波夾埋嘅總比分.喺好多比賽入面,作客入波優惠係防止啲比賽兩場波法定時間打嗮之後,每次兩個隊總比分打和就打加時或者互射十二碼嘅局面.
使用範圍[編輯]
呢個作客入波優惠喺好多大至洲際嘅比賽,細至小型嘅市級聯賽嘅淘汰賽入面(兩回合比賽)都用呢個規定.例如包括亞洲聯賽冠軍盃,非洲冠軍盃,非洲聯盟盃,中國足協盃,中乙聯賽嘅季後賽,FIFA世界盃外圍賽嘅附加賽等都係用呢個規定.
不過唔係每個洲際嘅足球兩回合比賽完嗮之後都係睇作客入波優惠.喺2005年之前南美洲嘅足球聯賽或比賽係唔玩呢家嘢嘅,如果兩隊主客兩回合打嗮都重係打和嘅話,就唔會睇結果直接互射十二碼嘅.家陣嘅南美自由盃雖然話有作客入球優惠,但係如果兩隊主客兩回合打嗮都重係打和,係唔會打加時直接入互射十二碼嘅.不過都有例外嘅國家,巴西足協盃都重係用緊國際通用嘅作客入波優惠嘅.
規則[編輯]
如果對賽嘅兩隊波打嗮兩場法定時間90分鐘嘅比賽之後,夾埋嘅比分係平手嘅話,咁就睇邊隊作客入得多啲嗰隊就贏.如果都係一樣嘅話就要打加時,再分唔到勝負就互射十二碼,直到分到勝負為止.
亦有啲情況,如果對賽兩隊喺兩場波嘅法定時間都係喺同一個體育場打嗮之後,咁就揀過第二日再喺邊個作客入波多嘅隊嘅所屬主場踢多一次(例如英格蘭足總盃或意大利足總盃).
例子[編輯]
兩場和波情況[編輯]
2001~2002賽季歐洲聯賽冠軍盃四強,利華古遜對曼聯:
- 第一場:曼聯 2-2 利華古遜
- 第二場:利華古遜 1-1 曼聯
利華古遜以作客入波2-1搞掂曼聯打入歐冠決賽.
1971~1972賽季歐洲聯賽冠軍盃第一輪,阿維達貝治對車路士:
- 第一場:阿維達貝治 0-0 車路士
- 第二場:車路士 1-1 阿維達貝治
阿維達貝治以作客入波1-0搞掂車路士打入第二輪.
一贏一輸情況[編輯]
規則[編輯]
以下個表係唔同聯賽入面,所用嘅客場入波規則:


text:
NBA 中國賽 2007 – 睇波篇
起初無諗過會去澳門睇 NBA 中國賽, 由於Macau friend send o左封 email 比我, 話可以訂飛, 睇下我有無興趣. 點知當我問其他朋友有無興趣時, 個個都話 ok, 咁就組成o左一行十二人o既澳門 NBA 中國賽睇波團.
20 號當日, 我o地乘搭 8:30am o既新渡輪過澳門. 咁大個仔, 都係第一次坐豪華位, 估唔到原來係有免費早餐同埋報紙供應. 過到去就轉乘威尼斯人o既免費專車. 大家係度講笑, 會唔會個網站係假o既, 會拎唔到飛, 所以落車後, 第一時間去票務處度, 當然最後係成功咁拎到飛啦…
未入場前, 我o地係威尼斯人入面o既 shopping mall 行o左一陣, 其實都係一o的名牌店, 我o地都只係睇下, 消磨一下時間, 等到十二點, 我o地就入場睇波啦!! 初時以為係場館會有o的 NBA 中國賽o既紀念品賣, 點知入到去, 只有一個攤檔有得賣衫, 來來去去只係賣下波衫, 衛衣, 帽, 都無乜特別o野吸引到我有呢個購買慾, 失望.
係未比賽前, 其實已經有o的啦啦隊表演, 又有 hip hop, 又有雜技表演, 完全唔會令你感覺沉悶. 整場比賽最吸引我o地o既並唔係場球賽, 反而係周圍發生o既事. 唔知係咪因為係季前賽, 雙方都唔係表現咁落力, 無駛出真功夫, 只有第三節先有o的較勁o既氣氛. 所以搞到我o地反而比場邊發生o既o野吸引住.
成個賽事, 我o地覺得騎士隊o既吉祥物真係表現得好好. 無論o係乜o野時間, 佢都會係場邊搞氣氛, 令到場球賽生色不少. 好似係電視機面前睇球員射罰球時, 籃板後面o既人會舉高o的吹氣棒棒係咁搖, 希望可以干擾個球員, 等佢射唔入, 原來係鏡頭外面, 實情係呢隻吉祥物, 係咁做動作示意觀眾做出呢種舉動. 當個球員射入o左, 佢會發脾氣, 紮紮跳, 好似話比你聽佢唔開心; 但當射唔入, 佢又會好開心咁, 敲鑼敲鼓. 好搞笑.
記憶中有一幕, 佢係度派禮物比山頂o既觀眾時, 佢唔小心將份禮物撞到自己, 攪到射唔到份禮物比觀眾, 佢就去走去用腳踩份禮物, 好似話緊份禮物唔聽話, 乞人憎咁, 好搞笑! 其實仲有好多趣事, 講都講唔晒, 真係要入場睇先可以感受得到!


text:
(香港小姐2019)冠軍有樣睇?最快做女主角再做人妻? 近10年港姐大評選 !
一年容易又港姐,呢個比賽只係好多參賽者人生嘅一個新開始,回顧返2009到2019年嘅港姐競選,有人已經覓得好歸宿,成為人妻人母,離開演藝圈專心相夫教子,亦有人專心發展演藝事業,不斷挑戰新角色.雖然方向唔同,但大家一樣活得多姿多彩.同時有人成功就有人失敗,無論係咩身份角色,做一個正直,善良嘅人,先可以走得遠.
雖然話藝人唔容易做,但唔少人依然對呢一行趨之若鶩.最近又到一年一度嘅港姐競選季喇,各色各樣嘅參賽者齊齊現身電視城接受大家嘅檢閱,每年參加港姐競選嘅佳麗,質素雖然係參差不齊,但畢竟對於美麗嘅定義,每個人嘅標準都唔一樣.而且作為港姐入行,其實星途亦唔會太受比賽名次而影響,睇返最近十年嘅港姐發展,要想喺呢個圈子裡面混得好,性格同路人緣比外表更重要.
有人要奮鬥幾年先可以做女主角,但亦有人一出生就贏在起跑線,好似千雪BB同陳凱琳,卸任港姐之後第一次拍劇就有重要角色,可見公司對佢哋兩個有幾重視.
朱千雪
朱千雪形象健康,觀眾緣好,可惜鐘意讀書多過鐘意拍劇.佢喺大台拍劇嘅時間其實唔多,但因為千雪BB開始拍劇就有重要角色,好快就擔正做女主角,所以大家對佢嘅印象非常深刻.佢第一次做女主角嘅「EU超時任務」收視同口碑都非常好,台慶頒獎禮上仲同王浩信一齊攞咗嘅最受歡迎電視劇拍檔獎.
正當大家都非常期待呢個女演員嘅未來時,讀完碩士嘅千雪BB又走去讀法律博士,因為學業,仲冇辦法拍劇,只能出席商業活動同拍下旅遊節目.
千雪喺《EU超時任務》嘅表演非常精彩,大台當正佢係親生女,再拍多幾年劇分分鐘有機會攞視後.可惜大家等千雪讀完書,以為佢會返嚟拍劇啦,點知千雪就走咗去結婚,仲話之後準備定居新加坡,睇嚟以後想再見佢都幾難喇
唯有祝福千雪BB早生貴子啦.
陳凱琳
啱啱開始拍劇嘅時候,陳凱琳嘅「殭」「張保仔」都被網民批評雞仔聲,演技誇張做作,到「平安谷」嘅「羅桂思」演技終於有進步,星途一片坦蕩嘅時候,Grace又走咗去結婚生仔,不過佢就話自己依然好鐘意拍劇,之後一定會重新出現喺電視螢幕前.
最成功演員
比如熱播緊嘅「白色強人」,角色戲份仲越嚟越重,雖然宜家只有25歲,但已經獲得公司力捧,前途一片光明,成為女一都係遲早嘅事情.
最成功太太
張名雅
2012年嘅冠軍張名雅,卸任後拍咗幾年電視劇就同律師男友結婚,專心做富貴人妻,之後生咗兩個可愛囝囝,不時喺IG開心share一家四口嘅幸福相,佢透露已經同無線續約,之後等細仔大啲都會繼續出嚟拍劇過下戲癮.
張名雅個仔真係好得意.
單文柔
單文柔16年參選港姐嘅時候十強就出局喇,喺圈中成績一直平平無奇,最令人關注嘅就係佢同陳展鵬嘅一段感情!兩人之前不斷否認緋聞,但到18年突然公開婚訊,更宣佈已經Phoebe懷孕,之後Phoebe同展鵬火速結婚生女,宜家一家三口超級幸福.
生囡囡嘅時候Phoebe患上乳腺炎發高燒,好在都可以順利好返,展鵬之後都更錫呢兩母女.
性格酷爆嘅展鵬做咗爸爸之後都變得柔和唔少,前幾日幫囡囡搞咗個百日晏,一家三口幸福滿瀉.
可惜因為「安心偷食」事件,身敗名裂,仲有遠走美國避風頭,之後都好難再喺演藝界立足.
感謝閣下訂閱Cosmo電子報.
閣下將收到一封電郵確認,謝謝支持!
閣下已註冊Cosmo電子報,請按下註冊電郵上的連結,以激活閣下的帳號.
如果未收到註冊電郵,請按此重發.
閣下已曾註冊Cosmo電子報,請前往設定更改閣下的訂閱選擇.
據系統顯示,閣下為CosMart會員;如想訂閱Cosmo電子報,請前往CosMart後台設定 - 接收電郵設定更改閣下的訂閱選擇.


text:
唔覺唔覺原來又到十號,小小豬又大一個月,已經係三十七個月人仔,即係三歲一個月啦~
已經踏入三歲,發覺小小豬比上幾個月,都已經有好多嘢唔同左,識關心身邊人.好似有一次我係廚房洗蝦時,俾一條蝦"SO"拮到指甲皮,痛到我即刻大叫左出嚟!小小豬聽到我大叫就入嚟廚房,我同佢講我整到手痛痛,佢就即刻好溫柔地幫我隻手指按摩,仲叫我小心啲,唔好痛痛!嗰一吓真係冧到我暈左,估唔到小小豬都有溫柔一面呀!
某程度上又開始識表達自己嘅主見,好似有一日放學我地等左好幾班巴士都冇位時,小小豬就主動提意話『不如唔搭巴士,我地搭小巴啦!』聽到嗰一刻我都真係好驚喜,因為小小豬本身講嘢係唔叻,佢可以表達自己所諗嘅解決方法,所以真係好意外呀!
仲有一件事我最開心就係,係適應週第三日,都仍然只係返一小時,不過就唔可以家長陪.我就留左係學校,打算偷偷地睇吓小小豬上堂個情況.點知俾我從遠處偷看佢地去排洗的時候,來回兩次小小豬都係跟著同學仔好乖咁一齊行,嗰一刻都真係有點感觸!因為N班的時候每次離開課室,小小豬都一定係要老師拖到實,完全冇諗過依家可以咁守秩序自己行,唔洗老師跟呀!
雖有小小豬有佢好可愛攪笑嘅一面,但佢嘅扭計功都一樣同步進步中,當扭計百厭起上嚟,真係激到你差唔多暈低.自問我唔係一個EQ好好嘅人,所以對住依個又愛又恨嘅小小豬時,都真係幾傷腦筋.
但無論如何,我都一定盡我能力教好小小豬,希望佢可以做一個乖乖嘅人見人愛好寶寶.
總之就係....我同小小豬都會一齊努力加油啦!
小小豬個FACEBOOK專頁,你今日LIKE左未呀~


text:
筆名 思考 //好讀書,偏向人文歷史地理,然後胡思亂想,繼而在網絡留下片言隻語.正職為無線電訊工程師. //Blog: https://hkxforce.net
加密貨幣走資賺息BB班(7) — 埋尾畢業篇
加密貨幣走資賺息BB班
1. 大圍吹水篇
2. 銀包及找換店篇
3. 兌換加密貨幣篇
4. 穩定幣及找換店篇
5. 保守型存款生息篇(上)
6. 保守型存款生息篇(下)
7. 埋尾畢業篇
埋尾畢業篇
首先,要頒個獎俾一路睇到呢篇嘅你,多謝支持先…… 💁💁
喺之前咁多堂,我哋go through咗由認識加密貨幣到買幣到存款生息嘅成個過程,亦介紹過一啲相關嘅基礎知識.不過作為一個加密貨幣嘅BB班,我覺得仲有一啲嘢係係應該要識嘅,今堂埋齋就補完一下.
過數轉帳及翻查交易紀錄
加密貨幣其中一個最強大嘅地方,就係世界上任何嘅加密銀包都可以輕鬆,快速咁過數.大家如果上完加密貨幣BB班都未識「過數純熟迅速送出」,咁我都有啲過意唔去,所以呢樣嘢喺畢業前都要加鐘補返.
各種常用嘅加密銀包功能,其實都可以喺第三堂介紹過嘅MetaMask搵到,包括:
- 過數俾人 – 撳上圖嘅 Send,填入對方嘅 Address,就可以過數俾人
- 收錢Address – 撳上圖嘅 Share my Public Address,可以 share 自己嘅 Address 俾其他人
- 翻查交易紀錄 – 撳上圖嘅 Transaction History,可以睇返自己嘅交易紀錄
存款入DeFi後唔見咗嘅?
若然你跟住上一堂嘅教學,去Compound/dYdX/Aave做存款,你會發理喺MetaMask睇唔到自己啲錢!大劑,係咪唔Q見咗?
唔洗驚,其實係MetaMask喺呢方面做得唔夠好,唔識得自動去check埋存咗入DApp嘅錢.有其他專門用黎睇transaction嘅網站喺呢方面做得好好多,例如zapper.fi.你可以用DApp Browser入去,Connect自己個wallet,又或者直接將自己嘅address貼上去,都可以一次過睇哂呢個銀包嘅加密資產,包括就咁喺銀包入面嘅錢,以及存咗入去DApp嘅錢,非常方便易用.
手續費GAS同交易速度
如果大家嘗試過上兩堂講嘅存款,又或者嘗試過數,就會發現無論係 MetaMask 定係 Opera,都會有得俾你修改要俾幾多手續費GAS.有咩分別呢?要花少少時間了解多啲.
第三堂講過,啲礦工幫我哋喺網絡數簿上面mark數,係因為有手續費以及獎勵.網絡上有好多人想做交易,礦工可以揀做邊個order先.獎勵係固定咗(兩蚊ETH),而手續費就係由提出交易嘅人定嘅,所以對於礦工嚟講,就當然係選擇手續費高嘅嚟做.咁咪永遠都係得俾最高手續費嗰個order做得成?咁又唔係,因為網絡上都有無數礦工,只要你出嘅手續費同主流嘅接近,而當時區塊鏈又唔係非常繁忙,正當黎講都做得成,只係快定慢嘅問題.
手續費嘅計法分兩個數字:GAS price以及GAS limit.個理念就好似渣車入油咁,GAS price就係每公升油價,而GAS limit就係要完成你張order要用幾多油.GAS嘅單位係叫做Gwei,$1 Gwei = 0.000000001 ETH,而GAS limit就視乎你要做嘅交易複唔複雜,例如做智能合約會貴過率咁過數,總手續費就等如 GAS price乘以GAS limit.
聽過好鬼煩,好彩嘅係MetaMask以及Opera都識得幫我哋換算為港幣(記住去Settings度揀返個單位做港幣),上面嘅原理知道就OK.手續費一般我都建議揀快嘅,因為手續費差異唔太大,但可以避免GAS價波動導致等好耐.如果GAS真係升得太誇張,就寧願遲吓先落單.想知道最新GAS格走勢,就要記低呢個網址:Etherscan Gas Tracker
硬件銀包係乜東東
第二堂提過有硬件銀包,今次亦會補返呢個位.大家了解咗成個加密俾幣存款,就會發現加密銀包可以控制價值好大嘅財產.無論係第二堂介紹嘅MyEthShop銀包,定係其他網站幫你generate嘅銀包,都屬於軟件銀包.你將十二個字嘅 seed phase import 入去 MetaMask 或者 Opera,個程式就會負責保管你條 private key.雖然呢啲程式都有非常強嘅保安,但呢個亦係不容忽視嘅風險.
而硬件銀包就係由一個USB手指嚟肩負呢個責任.啟用硬件銀包時依然會叫你記低 seed phase,但用呢個銀包係唔洗喺任何程式度輸入你嘅 seed phase,只係keep返做後備,萬一個硬件銀包壞咗先要用到.當你上DApp網站要連接銀包時,揀返你嗰個牌子,然後插隻USB落電腦或連接手機,入個密碼(啟用硬件銀包時set嘅),就可以透過Web USB嘅方法用個硬件銀包嚟認證交易.
揀硬件銀包要留意如果壞咗可以點處理(一般係開銀包時俾定個seed phase你),以及多唔多DApp支援嗰個牌子.網上你可以搵到好多硬件銀包嘅評價及比較,當中做得比較耐以及多人用嘅有 Trezor 及 Ledger.
點樣兌返做港幣
喺DeFi DApp度睇住自己嘅資產價值係咁跳,的確係令人幾興奮,但千祈唔好唔記得學埋點樣兌返港幣!DeFi靈活度高,唔洗好似銀行定期咁鎖死啲錢,但前題係你該得點拎返啲錢出黎嘛!不過唔洗驚,其實你識買幣及存款,好自然就識提款及賣幣,因為實際操作大同小異.
1. 由DApp withdraw到自己嘅銀包
呢步就同上一堂講嘅存款差唔多,去返你存款嘅DApp度,會有「Withdraw」嘅功能,提取返啲加密貨幣去你嘅銀包.
2. 去找換店/交易所賣幣
Refer返BB班介紹嘅三個買幣途徑:
- MyEthShop:可以將加密貨幣兌換為港幣,並且直接過數落香港銀行户口
- Wirex:可以將加密貨幣兌換為港幣,但未能過數去香港銀行户口.可以用Wirec信用卡喺任價ATM提款(要手續費),或直接簽帳消費(無手續費,兼有加密貨幣回贈)
- crypto.com:暫時唔支援將加密貨幣兌換為港幣
我就用MyEthShop為例,講吓實際點樣做:
- 將加密貨幣轉入去找換店户嘅户口(可參考MYETHSHOP加密貨幣轉入詳細說明)
- 喺交易錢包度撳中間嘅雙箭咀,轉為賣出貨幣,然後揀你要賣嘅貨幣,輸入價格賣出(可參考MYETHSHOP限價盤交易詳細說明)
- 將港幣過返落自己嘅傳統銀行户口(可參考MYETHSHOP港幣轉出詳細說明)
用其他交易所嘅原理都係大同小異,不過目前可以直接過數去香港銀行户口嘅除咗MyEthShop之外都真係無乜邊間有,所以都係佢最直接.
埋尾幾句臨别感言…
原先係想粗略介紹吓其他嘅DeFi projects俾大家認識,但諗真啲都係咁好啦,因為風險越大嘅嘢越需要深入了解,我唔想大家知得太少就踩入去.如果你都係同我一樣,覺得DeFi呢個領域好有趣,就多啲喺唔同途徑睇多啲唔同人嘅介紹以及分析,買唔買都唔係最重要,重點係唔好同時代脫節.
嚟到BB班尾聲,推介大家睇一睇MyEthLabs嘅呢一篇文,記住注意自己資產嘅安全!
最後,Blockchain及DeFi真係一個好有趣,好多變嘅topic,經常都有令人驚奇嘅消息,有興趣嘅話就留意多啲相關嘅新聞啦!以下係一啲可以參考嘅source:
1 準備功夫
1.1 咩嘢係key同address ✅
1.2 開找換店account ✅
1.3 開加密銀包 ✅
2 由港幣換加密貨幣
2.1 認識買幣流程 ✅
2.2 ETH以及數簿記帳 ✅
2.3 用 wallet app 查閱銀包 ✅
2.4 介紹幾種加密貨幣 ✅
2.5 介紹找換店/交易所 ✅
3 存款生息
3.1 認識 DApp ✅
3.2 介紹幾種基礎存款生息渠道 ✅
3.3 嘗試用 DApp browser 存款 ✅
3.4 介紹幾種進階存款生息渠道 ☢
4 BB班畢業禮
4.1 檢視資產安全措施 ✅
4.2 認識硬件加密銀包 ✅
4.3 認識其他投資渠道 🙅
4.4 其他加密貨幣資訊拾遺 ✅
免責聲明:
此網頁所載僅為一般個人意見,並非專業投資建議,供讀者自行斟酌參考.任何投資均帶有風險,請詳細考慮閣下之財政狀況及願意承受之風險,以釐定合理資產分配及投資目標.作出投資決定之前,請確保自己清楚了解該產品之特質及風險,有需要時請諮詢專業意見.
Like my work??
Don't forget to support or like, so I know you are with me..


text:
- 广告 -
呢幅古老嘅肖像有一種視覺錯覺,但幾乎冇人可以睇到……你可以嗎?
你喺呢幅肖像畫睇到乜嘢?
個個都鍾意圖像中嘅視覺錯覺. 係好迷人! 起初,除咗你睇到嘅圖像之外,你唔知你睇緊乜嘢. 所以當你最終睇到佢時,你將會無法再次睇到佢. 呢個係一個奇怪嘅現象,但係好得意. 今日我哋有一個特別適合你嘅…
我哋首先提到,視覺錯覺令我哋以唔同嘅方式感知現實,亮度,運動同顏色係幻覺成為可能嘅決定性因素. 喺其他時候,我哋之所以能產生視覺錯覺,係因為我哋嘅大腦習慣睇到咩嘢,係取決於好多因素,其中我哋對世界嘅認識,令我哋更容易接觸到呢啲因素.
但大腦主要負責對物體嘅感知…… 因為當我哋喺同一幅圖像睇到兩種形式時,我哋嘅大腦就會發生混亂,開始懷疑我哋所睇到嘅,所以導致我哋睇到我哋之前已經感知到嘅另一個版本.
俾我哋睇下你係唔係睇到我哋想要向你展示嘅內容,對我哋嚟說,一開始好難睇到佢,我哋一開始真係睇唔到佢!
我哋一開始真係睇唔到佢嘅…
明信片
上面嘅肖像(圖像顯示咗兩幅相同嘅圖畫)可以追溯到1888年,並且係同類畫裡面嘅第一幅. 你睇唔睇到呀? 睇到我哋恭喜你,因為我哋做唔到! 呢幅肖像係作為明信片為咗德國一個名為死火越野車公司嘅組織製作嘅. 開始冇提到視覺錯覺,啲人都睇唔出. 呢位藝術家係英國漫畫家W.E. 希爾( W.E. Hill ),佢喺創作呢幅肖像畫時好清楚知道自己畫緊乜嘢,但佢從未打算畀其他人知道. 但後來,大家都睇出嚟,希爾就贏得成千上萬嘅粉絲!
喺下一頁有更多內容!
- 广告 -


text:
-
maintenant嘅發音發音人 gwen_bzh (男,來自法國) 男,來自法國發音人 gwen_bzh
6票 好 毋好
添加到喜愛嘅發音裡肚
下載報告
-
maintenant嘅發音發音人 Clador06 (男,來自法國) 男,來自法國發音人 Clador06
User information
Follow
4票 好 毋好
添加到喜愛嘅發音裡肚
下載報告
-
maintenant嘅發音發音人 NickLafond (女,來自加拿大) 女,來自加拿大發音人 NickLafond
3票 好 毋好
添加到喜愛嘅發音裡肚
下載報告
-
maintenant嘅發音發音人 Domigloup (女,來自法國) 女,來自法國發音人 Domigloup
User information
Follow
2票 好 毋好
添加到喜愛嘅發音裡肚
下載報告
-
maintenant嘅發音發音人 Fatti (女,來自法國) 女,來自法國發音人 Fatti
User information
Follow
2票 好 毋好
添加到喜愛嘅發音裡肚
下載報告
-
maintenant嘅發音發音人 iOneska (女,來自法國) 女,來自法國發音人 iOneska
User information
Follow
1票 好 毋好
添加到喜愛嘅發音裡肚
下載報告
-
maintenant嘅發音發音人 NicoBE (男,來自比利時) 男,來自比利時發音人 NicoBE
User information
Follow
1票 好 毋好
添加到喜愛嘅發音裡肚
下載報告
-
maintenant嘅發音發音人 AccentQuebecois (男,來自加拿大) 男,來自加拿大發音人 AccentQuebecois
User information
Follow
1票 好 毋好
添加到喜愛嘅發音裡肚
下載報告
-
maintenant嘅發音發音人 villers (男,來自法國) 男,來自法國發音人 villers
User information
Follow
0票 好 毋好
添加到喜愛嘅發音裡肚
下載報告
-
maintenant嘅發音發音人 nekomie (女,來自法國) 女,來自法國發音人 nekomie
User information
Follow
0票 好 毋好
添加到喜愛嘅發音裡肚
下載報告
-
maintenant嘅發音發音人 Natural_French_Pronunciation (男,來自法國) 男,來自法國發音人 Natural_French_Pronunciation
User information
Follow
0票 好 毋好
添加到喜愛嘅發音裡肚
下載報告
-
maintenant嘅發音發音人 BergerBlanc (女,來自法國) 女,來自法國發音人 BergerBlanc
User information
Follow
-2票 好 毋好
添加到喜愛嘅發音裡肚
下載報告


text:
由上半場末段到下半場中段,科特迪瓦都係控制戰局,差在組織唔好,操之過急.林姆治去到 60 分鐘左右終於出手,用杜奧巴換走中場斯利迪爾,變陣踢4-4-2 甚或 4-2-4 .總之雙中鋒啦.日本防線似乎唔知點樣畀反應,眨下眼失一粒,眨下眼又失多粒.兩個失波模式相似,都係科特迪瓦右閘奧利亞傳中,先係邦尼迎頂遠柱入,後係謝雲奴無人看管之下頂近柱入.
意大利呢個 4-1-4-1 陣式,表面上有兩隻翼,但其實左右兩邊嘅馬治斯奧同簡迪華都唔係跑得快,扭得好嗰隻翼鋒,主要都係拉埋中間踢或者未到三閘線就斬中.中間有迪羅斯掩護派路同新人華拉堤,前面淨係擺個巴洛迪利搵食.進攻模式嚟講,一字記之曰:「慢」,慢工出細貨,搓勻先做入去.但同西班牙唔同,意大利冇嗰種令人眼花撩亂嘅彈彈波,而係長短棍並用,時而轉邊時而斜直線突入,冇波入都消遣下你先.
西班牙谷唔起,另一邊廂荷蘭又憑白連特嘅一次長傳,洛賓凌空黐落嚟再扣過一對西班牙中堅,起腳抽射省中沙治奧拉莫斯改變方向入網,同時為卡斯拿斯嘅惡夢揭開序幕.形勢比人強,荷蘭並冇手軟, 11 分鐘後由一次罰球攻勢開向遠柱,迪維積近門射入將功補過--雖然過程中雲佩斯跳起並有阻擋卡斯拿斯之嫌,但其實卡斯拿斯點都飛唔到,同揭幕戰克羅地亞奧歷涉嫌衝撞門將導致 2:2 入球無效有啲唔同.相似嘅,反而係卡斯拿斯喺歐聯決賽出迎時間有誤,令皇馬先落後一次錯誤.
雙方嘅主場波衫都係綠色,喀麥隆以作客身份改著黃色,令比賽成為名副其實嘅「黃綠之戰」.黃綠,唔係醫生,係球證.上半場墨西哥嘅杜斯山度士有兩個清脆嘅入波,第一次接應隊友邊線傳中射入但係被誤判越位;第二次更離譜:角球攻勢被喀麥隆後衛頭槌跣後,杜斯山度士伏兵門前頂入又被判越位.唔想嘗試向冇睇開波嘅讀者解釋咩叫越位,但一般嚟講,企喺越位位置嘅球員接應對手回傳而入波並無問題,或者旁證誤以為喀麥隆後衛冇掂到個波啦.一次我當你唔小心,兩次都誤判就真係太離譜.
巴西冇幾可落後,失波之後將尼馬推前多少少拍住費特,但其實分別都係唔大.上半場中段扳平嗰球,尼馬中路推幾步,未到禁區邊就左腳抽腳地波,勝在角度刁鑽令門將柏迪高沙鞭長莫及.入咗就英雄,唔入嘅話,我會話呢腳波係獨食.當然啦,要尼馬分波畀隊友,倒不如由佢射咯……
掃下啲留言,除咗同聲一哭嘅 icon 之外,「我好明白佢嘅心情」係最常見嘅回應.另一個 post 「大家都是香港人,為什麼剝奪我子女讀書權利」入面又係一大堆火滾 icon . 鬼咩,用普通話去講自己係香港人,真係太有說服力.不過簡而言之,百幾二百個留言,抒情發泄居多,討論成份有限.即係,睇完之後又 move on .呢個現象同呢兩日我見到左右兩翼嘅派系由 64 鬥到立法會再鬥到去 Facebook 簡直係兩個極端.由累積多時嘅私怨,到出席人數同成份嘅拗撬,到為咗保衛新界東北而衍生嘅吹雞,自拍,衝擊,階段性勝利……個個喺網上有頭有面嘅人物都講到咬牙切齒,血肉橫飛,緊張過自己心肝命椗.咦……
點解警方要隔半日先至郁手拉個犯?呢個問題好多前線記者都問咗,警方當然都好體面地解答,話需要詳細部署,唔急得.講真,警察掌握全盤資料,幾時郁,點樣郁,理應最專業,毋庸叉能廚.之不過,如果警方晨早已經知道槍手住喺邊個單位,速戰速決係減少變數嘅方法.你可以學林鄭話齋,槍手行兇係「個別事件」,但台北捷運嘅隨意殺人犯又話畀我哋知,「個別事件」可以連環上演.所以我唯有假設,警方一路搵料搵到第二朝先至確定兇徒藏身之所,所以先至等天光先至行動,而唔係為咗個場好戲畀大家睇,或者為咗避免「擾人清夢」.
「既然冇人認係自己錯,咁即係我監管不力,係我錯啦?」呢啲時候我永遠都有舉腳贊成直豎姆指畀 LIKE 嘅衝動,好在我忍得住手(同腳).老闆跟住發晦氣:「咁即係社會嘅錯啦.係咪想份報告咁樣寫?」嚟到呢度,大家都會死狗,低頭,最後乖乖地就範.唔係心服口服,只係唔想一鑊熟--認咗佢就出返去,拖拖拉拉攞嚟衰.
一如上年五月,曼聯一「收咧」就公布新領隊人選.上年有莫耶斯,今年有雲高爾.如果話莫耶斯係「蕭規曹隨」,「正宗蘇格蘭血統繼承人」,雲高爾嘅關聯詞大概係「大刀闊斧」,「鐵腕管治」,至於係咪「起死回生」,好難講.不過有啲預測,又睇下下年呢個時候我講中幾多瓣.
馬體會輸人唔輸陣,防守時每每全隊退守半場.但係天時,地利,人和俱備嘅巴塞,又點會同你客氣?巴塞頻頻喺右路發難,終於由法比加斯右輔位傳中,美斯中間控離身,反而造就阿歷斯山齊士後上怒射楣底入網.魯營球場九萬幾個球迷歡呼震耳欲聾,教練馬天奴亦一吐烏氣,因為聯賽冠軍真係近咫尺.
如果,我話如果,你代入你老闆嘅身份,你會點揀?見到一個默默耕耘,做實事(有冇做柒事老闆未必知),做得嘢,喺現有崗位頭頭是道嘅同事;同一個長袖善舞,人脈遍佈五湖四海,有事叫起手搵到 Mr. Right 或 Mrs. Right 幫手解救嘅同事,二揀一,升邊個?
我會話,領隊鶴臣嘅選擇,係「三無」:無驚喜,無問題,無希望.點解?無驚喜:呢個陣容絕大部份嘅人選都十分正路,應入則入,應 out 則 out ;攻擊陣容齊齊整整,有柱躉有老鼠仔有射手;之不過就憑呢個班底,喺南美洲入到八強已經算有交代.
以前唔鍾意聽薛凱琪嘅歌.唔係話佢啲歌差或者難聽,而係純粹個人口味問題.不過早排喺街聽返電台重播 Fiona 幾年前嘅舊歌,我覺得好似好聽咗.歌本身冇變,變嘅只係近年聽歌嘅次數同質素.當冇咩新歌好聽,當 K Pop 同 MK Pop 相繼攻佔 newsfeed 嘅時候,《糖不甩》或《慕容雪》都忽然變成金曲.
我呢啲中產朋友就將精神集中喺控制得到嘅事情上面,例如生兒育女,相夫教子,買車買樓……我知,跟住大家就會搬出至理明言:「你逃避政治,政治遲早摸上門.」 But so what? 香港人適者生存,能屈能伸嘅「獅子山下精神」此時此刻喺我嘅中產朋友身上全面體現. It’s all about determination! It’s all about problem solving! 由返學到返工培養嘅解難能力,套用日益收縮嘅生活環境之中就好使好用.醫院產房資源緊張?早啲 book 定囉.藥房冇奶粉賣?轉牌子好,全家總動員十八區搜羅又好,總有方法.「普教中」,「洗腦教育」?喺屋企管教好啲囉,再唔係用多啲錢送佢哋入直資,入國際學校甚至掟佢哋去國際學校啦.
喺 2014 年 嘅香港,我真係連作答「喂,你會唔會生小朋友」呢個問題都有困難.唔關選擇困難症事,而係呢條問題太複雜,要有一個中肯理性非鳩答非隨口 (簡稱「中理非非) 嘅答案,必須經過慎重思考,考慮七籃子因素,平衡各方面利益……然後擘大個口得個窿.


text:
Ruby Liu MY
一站式心理自療平台,紓解情緒,照顧心理健康.
(原文刊登於心導遊+ 協辦機構說書人網站,由心導遊+ 作出編輯)
呢D病名聽得多,但係你了解嘅有幾多,誤會嘅又有幾多?(大家睇完可能會覺得自己中左幾樣咁,其實呢個反應係好常見,正如有時睇其他生理病嘅病徵時都會覺得自己中少少咁.有無病唔係自己講嘅,而係由專業人士判斷,假如你嘅情緒受到困擾,日常生活開始受影響,就考慮搵人幫手啦.)
精神分裂症並唔係分裂咗好多個人格,大家實在太受TBB同24個比利影響啦.有精神分裂症唔代表痴線,而係因為腦內化學物質同腦部生理出現錯亂失調,係情緒行為上反映到有思考同知覺嘅障礙,徵狀包括妄想,幻覺,混亂言語,同埋一D負性症狀,例如:缺乏專注力,目無表情等.精神分裂症係可以治療嘅,好似我地傷風感冒咁,只要定時食藥,病情可以好穩定,睇唔出同一般人有咩分別,依然可以過一個有意義嘅生活!
坊間經常將精神分裂症同危險暴力掛勾,事實上大部分有精神分裂症嘅人都好似我地咁,照常返工返學,過一般人會過嘅生活,唔會傻笑,自言自語,搞破壞,傷害其他人.我地以往聽到嘅誤解係來自傳媒過份誇大佢地嘅危險性,新聞睇到嘅都只係少數嘅例子.
有邊緣人格障礙嘅人情緒會大上大落,難以控制衝動,自我形象低落,有強烈嘅空虛感同孤單感.為咗唔被人遺棄,佢地會有比較激烈嘅行為,可能會有好多唔穩定嘅親蜜關係,亦有部份會因為覺得好難去控制或者唔識去表達自己嘅情緒而有自殘行為.
俾火燒傷嘅人,皮膚被輕輕一碰,都痛入心扉.有邊緣人格障礙嘅人,心靈就好似俾火燒過一樣,一件睇落係好小嘅事(例如朋友臨時唔得閒一齊食飯)都會觸動到佢哋,覺得對方唔鍾意自己.呢種感覺好強烈,伴隨住強烈嘅驚,傷心,心痛,嬲.強烈嘅情緒會令佢地不自控咁做出激烈嘅行為,例如不斷打電話俾對方,鬧對方,以死相迫,但之後又會後悔,於是做返好多野嚟補償.好多看似係操縱人嘅行為,其實都係受人格障礙影響.
有邊緣人格障礙嘅人總係有一種空虛嘅感覺,雖然佢地可以好快咁同人建立到關係,但同時又好擔心對方會嫌棄自己.呢啲大上大落嘅情緒,來來回回嘅人際關係,除咗令身邊嘅人無所適從之外,佢哋自己亦都承受住極大嘅痛苦.
佢地好擅長啲比較表面嘅社交相處,但當了解得比較深入時,佢地好多時就會被指摘「你唔好再seek attention啦」,「點解你D關係咁混亂㗎,尊重下自己啦」. 邊緣人格障礙以及其他人格障礙並唔係坊間認為嘅「無得醫」,臨床實證話俾我地知心理治療係有效改變其思想,情緒同埋行為.雖然治療過程比較漫長,作為朋友或者身邊嘅人,可以鼓勵佢哋見臨床心理學家,有耐性咁陪伴住佢哋,要有信心係可以有轉變嘅.
當人親身經歷過或者目睹過極具威脅性,生死攸關嘅事件(例如天災,暴力事件等),或者係佢地嘅至親密友經歷過呢 D 事之後,多數人都會有壓力反應,唔係得軍人先會患上㗎.
壓力反應包括平日/發夢會諗起嗰件事嘅情景,呢種「諗起」可以叫做「閃回」(flashback),即係好似案件重演咁,會睇到,聽到,聞到,甚至感覺到當時嘅細節,好真實;因為唔知幾時會再「閃回」,所以精神會好緊張,容易嚇親,忟憎,瞓唔到;有時會想收埋自己,尤其係會避開令佢哋諗返起件事嘅嘢,例如經歷過交通意外之後,會唔敢再搭車;有D人會麻木咗,感覺唔到任何情緒,對事物失去興趣.而內心深處就對世界,對人都失去信心,覺得呢個世界唔安全,覺得身邊嘅人唔可信,覺得自己無用.如果壓力反應响件事發生之後一個月仍然持續,就為之創傷後壓力症.
經歷過創傷嘅人其實好想克服呢D回憶,但奈何回憶「突襲」實在太恐怖,佢哋控制唔到幾時會有呢 D 感覺,只可以無助咁避開有可能會勾起呢D回憶嘅事物.身邊嘅人可能會覺得「大難不死已經好好彩」,「件事都過咗咁耐啦,應該要振作」,但佢哋其實身不由己,內心好痛苦,每次嘅「突襲」都好無助.
當一個人感覺到自己喺生死邊緣嘅時候,驚同逃避其實係本能反應.嘗試從對方嘅角度出發,去感受對方嘅無助同恐懼,陪伴對方,都係重要嘅.人喺經歷創傷後的確係可以有所成長,但絕對需要時間去消化.如果情緒受到困擾,生活受到影響就陪佢哋去搵專業人士幫手啦.
當一個人持續六個月或以上,對社交場合經常有明顯嘅焦慮,而嗰啲社交場合係有機會比人批評 (例如:同唔熟嘅人傾計),比人觀察(例如:同其他人食飯),或者需要表演(例如:向住一班人演講)嘅話 ,佢地可能正正面對緊社交焦慮症.有社交焦慮症嘅人會好擔心其他人會對自己焦慮嘅表現(例如: 面紅,心跳加速,出汗,抖唔到氣)有負面嘅評價,所以佢地會避開啲社交場合,又或者會超級緊張同驚咁捱過呢啲場合,而驚嘅程度同件事真實嘅可怕程度係唔成正比嘅.
佢地真係會好驚好驚好驚.試下幻想你最驚嘅嘢,可能係曱甴,打針,黑,鬼,有社交焦慮症嘅朋友就係咁驚社交架喇.但係佢地唔可以尖叫,只可以係內心不斷吶喊,或者成個人freeze咗.其他人唔明白佢驚啲咩,甚至會怪責同質疑佢地,「使唔使緊張成咁呀,個個都係咁講嘢㗎啦.」「你平時同我傾計好多嘢講㗎喎,都唔明你做乜對住一大班人就唔肯講嘢.」佢地都知咁樣唔好,佢地都知要大方得體,社交合宜,但真係好驚好驚,都幾辛苦㗎,所以身邊朋友嘅體諒,了解同嘗試去明白係十分之重要的.
拔毛症 (Trichotillomania) 同摳皮症 (Excoriation Disorder) 根據DSM-5係屬於強迫症類.有拔毛症或摳皮症嘅人會重複咁拔身體上面嘅毛髮或皮膚,可能係頭髮,眉毛,頭皮,手指皮,過程會獲得快感,同時亦都會不斷制止自己,拔毛或摳皮所用嘅時間可以數以小時計,有時畀人發現可能會感到尷尬同羞恥.
有拔毛症或摳皮症嘅人會不由自主咁拔毛同摳皮,唔拔會好囉囉攣,拔毛同摳皮會有紓緩嘅感覺,好多時候都同壓力,焦慮有關.呢個情況其實好常見,只係情況亦令人難以啟齒,亦可能會有唔同嘅方法掩飾.
身邊嘅人可能會不停勸停,甚至會加以責備,但其實真係好難停,有拔毛症或摳皮症嘅人都會好難受,一方面因為停止唔到自己,另一方面儀容亦都可能受影響,其實都好不安.作為朋友,如果可以接納他們的行為,溫柔地問對方當刻嘅需要,可能係叫停,可能係由得佢,可能係純粹陪伴同聆聽,畀他們空間去做返自己,亦都可以直接問對方想其他人點樣提供支援.明白對方嘅掙扎,了解對方最近經歷緊嘅煩惱已經好足夠.
Ruby Liu MY
「賽馬會心導遊+計劃」心理健康推廣主任
一站式心理自療平台,紓解情緒,照顧心理健康


text:
(外賣唔係咁嗌㗎)帳戶共用密碼 被盜用嗌到爆額
自從有咗外賣 app,食嘢真係多咗好多選擇,幾個同事夾份叫,講真運費又唔係多,但就可以跨區食好西,就算喺馬鞍山,青衣,小西灣呢啲美食沙漠返工,開飯都唔使做阿愁.不過,最近外國嘅外賣 app 就接連出事,除咗 DoorDash 一氣過洩咗 490 萬用戶資料,另一隻叫 Chipotle 嘅外賣 app,近日亦有用家投訴帳戶被瘋狂盜用.
美國用家 Jessica Gallenstein 最近喺俄亥俄州 Glenway Avenus 用 Chipotle 嗌咗個外賣俾自己,點知隔日就收到銀行通知,話佢張簽帳卡已經碌爆額.Jessica 當然嚇咗一跳,於是即刻 Login 檢查究竟係乜嘢交易,跟住就俾佢發現咗原來啲交易全部來自 Chipotle,雖然每次交易嘅金額只係由 10 美元至 40 美元,但由於係一連串嘅非法簽帳,所以好快就使晒簽帳卡內嘅錢.除咗 Jessica 之外,其他「被請人食飯」嘅用家仲有幾十位,佢哋都喺 Reddit 上投訴.
跨平台密碼一洩大件事
翻查紀錄,原來 Chipotle 喺 2017 年曾經發生私隱外洩,不過,又解釋唔到點解 Jessica 等用家嘅帳戶會相隔兩年先俾人盜用,因為如果用家修改咗登入密碼,呢啲外洩嘅帳戶密碼就變成廢物,所以黑客通常會盡快喺短時間內瘋狂購物,就好似 Jessica 嘅簽帳卡一樣.Chipotle 方面之後喺回應傳媒查詢時就話,好可能 Jessica 嘅個案,係因為佢喺唔同平台用咗同一組登入帳戶名稱同密碼,當其他網站發生私隱外洩,一定會有唔少黑客拎呢啲登入組合去其他網站測試,所以今次事件未必關佢哋事咁話.
雖然暫時都證事唔到事件原因,但 Chipotle 嘅回應的而且確帶出一個重要嘅問題,就係大家為咗貪方便,喺登記唔同帳戶服務時,都會用同一個組合,所以只要其中一個外洩,就好易連其他帳戶都失守.不過,如果每個帳戶都要用唔同密碼,又真係好難記嘅,所以大家可以利用一啲安全嘅密碼管理 app,例如 Firefox 嘅 Lockwise,以及 Sticky Password 等等,只要輸入一次,日後就算唔記得都好易搵得返,唔使下下都㩒「忘記密碼」啦.


text:
#ParentLicenses1864
我住喺山區地方,因為地方偏僻, 所以只有小巴,的士,或者自己揸車先可以到達
昨天中午, 我同小朋友放學後一如既往坐小巴返屋企.因為早一班架小巴載滿客開走,所以我哋架小巴只有四個乘客,分別係一位小姐,一位初小男同學及佢嘅工人姐姐,我同我嘅小朋友
工人姐姐坐司機後面嘅雙坐位, 而小朋友則坐小巴車轆高少少嘅單坐位.我同小朋友就坐喺佢隔離嘅雙座位
司機等咗幾分鐘,都唔見有其他乘客,所以決定開車.直至去到上山嘅中段, 我哋發現早一班架小巴同貨車發生碰撞
小朋友當然會問「發生咩事~發生咩事? 」
做大人嘅我當然要安慰小朋友,叫大家坐定定.反觀另一個小朋友嘅工人姐姐全程無理過佢嘅少主
塞咗一輪, 我哋又開車喇.唔知兩位小巴司機係咪傾咗啲咩,我哋架車保持距離殿後,慢慢跟住撞過嘅小巴
未幾,坐隔離嘅小朋友開始喃喃自語:「車死你,撞死你」「車死你,撞死你」
又突然大叫:「撞車喇!」跟住喺度踢櫈
連我同我嘅小朋友都嚇咗一下,但佢嘅工人姐姐仍然無動於衷
坐佢前面嗰位小姐,露出不悅的眼神,忍到落車嗰下,即同佢嘅工人姐姐講:「睇住個細路喇!掛住睇電話!」
工人姐姐望一望,仍繼續睇佢嘅手機,直到尾站
希望各位家長同埋照顧者都要好好看顧自己小朋友,所謂意外是意料之外
讀者投稿@厚多士媽媽


text:
不少港人正考慮移居海外,網上亦有各類有關移民的討論,例如衣食住行及求職的問題,生怕自己不適應海外生活.珀斯9則分享10點移民海外生活好與壞處讓大家參考.
立即看看移民海外生活的10個利弊:
1. 工作時間較香港短
因為外國交稅重過香港,工作時間越多交稅越多,分分鐘想做咗幾粒鐘,多幾個鐘嘅錢,交稅後同無做多幾粒鐘嘅收入係無乜分別,所以啲外國人會覺得做又36唔做又36.
2. 未必找到文職工作
因為移民,如果想搵返之前香港嘅工作崗位未必咁如意(除咗某啲職業如醫生,護士,廚師,髮型師等可以唔多受環境改變影響)其他文職工作嘅,海外多數會請返自己本地人先,之後先會再考慮吓我哋呢啲移民嘅人,無種族歧視,係呃人,只係有啲國家嘅本地外國人唔會做到出面,除非你自己本身個做CV都好堅,講英文講到似本地人無乜分別,咪會優先考慮lor.要識得放下自己身段.
3. 勞動市場易搵工,福利保障亦較好
大多數啲外國人唔鍾意勞動工作,怕辛苦,如果我哋啲移民嘅朋友仔唔介意放下身段,唔怕辛苦大多數可以搵到工作,而且薪水都好吸引.同時係外國佢哋對啲有危險嘅工作,啲公司會好注重員工保險及工作安全問題.尤其地盤,礦場,喺路工作等等.
4. 外國時薪比香港高
所謂叫咗有返啲叫生活嘅係,如以香港為例嘅最低時薪只可能夠買一杯星巴克咖啡,係外國嘅最低時薪就大多數買杯星巴克咖啡後仲有錢袋.
5. 日常生活開支或成最高消費項目
對移民嘅人嚟講,香港唔係最高消費嘅項目或嘅物品,喺外國往往係變咗最高消費項目,有啲講都未必信.例如通渠,冼冷氣,屋企維修,女仔剪頭髮吹頭髮做型以頭髮長度來收费,某啲食物(如咸蛋,皮旦,海味,零食)等等.
6. 住屋較大住嘅地方係比香港啲屋大好多,但另一面,香港嘅公共交通係無敵,係外國生活唔可以冇車,冇車就如同無咗對腳,到到去唔到.
7. 外國年假較多
係外國年假係比香港多,但反轉佢哋啲公眾假期無香港咁多.
8. 醫療系統比香港遜色
好多人永遠都覺得外國月亮係圓啲,呢啲係錯嘅.珀斯9個人覺得香港啲醫療係世界上數一數二,效率快同專業好多.
9. 教育與香港無大差異小朋友教育咪同香港無乜分別,想小朋友讀好啲學校咪同香港一樣,有錢咪比佢哋讀私校,咪大多數同香港一樣跟住址校網,簡單一句,有錢住貴區咪入啲貴區嘅公立學校.
10. 儲錢比香港易,全因無夜生活
喺外國如果生活慳啲,儲錢係比香港容易,因為生活冇香港咁多姿多采,夜生活更加唔係好多.
授權轉載:珀斯9
↓必睇人氣生活+美食主題深度關注組↓
↓即刻入App睇盡即日/未來7日Chill抵優惠↓


text:
無論係上車定換樓,相信一眾爸爸媽媽喺揀樓時都會優先考慮小毛孩嘅需要.現時香港大約只有四成屋苑可以飼養寵物,主人們搵樓時難免會頭痛,因為一嚟搵樓難,二嚟怕周遭唔夠地方俾寵物放電,三嚟又怕小毛孩「汪!」「喵!」幾聲就俾鄰居投訴.荃灣一向出名好住,當中亦不乏寵物友善嘅荀盤,今次我哋就為各位正在煩惱搵咩樓嘅主人們整合咗荃灣嘅熱門寵物屋苑,幫你為主子尋找一個”pawfect” home !
一眼睇晒八個荃灣熱門寵物屋苑:
翠豐臺
碧堤半島
爵悅庭
寶雲匯
立坊 H cube
樂悠居
荃灣中心
荃德花園
🐾🐾🐾🐾🐾🐾🐾🐾🐾🐾🐾
翠豐臺
翠豐臺係主打中小型單位嘅大型屋苑,一共有四座,擁有六星級豪華會所,最重要嘅係允許飼養寵物,係不少毛孩父母嘅首選.單位實用面積由424呎至632呎不等,大部分都係兩房間隔,景觀開揚,部份單位甚至望到全海景,閒時抱住小毛孩喺窗前遠眺青衣睇海景,溫馨極致!屋苑有平台會所供住戶休憩,主人可以帶住毛孩落樓散步,愜意方便.
屋苑附近嘅荃灣中心商場亦設有多間寵物美容及寵物用品店,方便主人去補給貓糧狗糧.另外屋苑亦鄰近南豐紗廠,南豐紗廠係寵物友善區,小動物不僅可以落地行,更可以跟住主人進入大部分嘅餐廳.南豐紗廠嘅餐廳幾乎間間都有寵物餐牌,啱晒一家大細假日行嚟食嘢.呢度有冷氣嘆,環境舒服,動物就算係喺地上行路都唔會太熱同辛苦.假日雖然有好多人會帶住寵物嚟,但唔會有異味,毛孩們更可以喺度一齊同其他貓貓狗狗玩,係一個值得推薦嘅貓狗聚腳點 !
地址:荃灣安育路1-2號
碧堤半島
有啲小毛孩未必鍾意太吵太雜嘅地方,其實除咗荃灣市中心,荃灣周遭地區亦有既清幽又近市區嘅屋苑.位於深井附近嘅碧堤半島環境清靜,靜中帶旺,距離荃灣市區大概13分鐘車程,唔算太偏僻.碧堤半島一共有八座,大部分單位享有大露台同海景,實用面積由515呎至1,961呎不等.屋苑嘅其中一個賣點係歐陸格調嘅會所,閒時同寵物一齊喺園林廣場和游泳池旁散步,充滿渡假風情啊!
碧堤半島旁邊有海濱長廊,喺放狗嘅好去處.長廊地方寬敞,走動空間較大,所以有唔少養寵物嘅人都會帶毛孩嚟散步或跑步,享受親子樂.平時就算唔出市中心,屋苑樓下亦有碧堤坊商場,商店食肆應有盡有.由於該處係養寵物人士嘅天堂,附近設有不少寵物美容用品店,可以隨時落樓幫毛孩剪個靚毛!
地址:深井青山公路深井段33號
爵悅庭
爵悅庭係荃灣嘅服務式住宅,屋苑大堂走廊嘅裝潢較華麗,適合想為毛孩提供優質生活嘅主人們.爵悅庭一共有四座,實用面積由360呎至1,675呎不等,同樣都係允許飼養寵物. 按此了解更多關於爵悅庭嘅基本資訊>>
地址:荃灣楊屋道90-114號
立坊 H cube
立坊係另一個服務式住宅之選,只有一座,實用面積由277呎至1789呎不等.屋苑主打小型單位,適合有養小動物嘅二人或小型家庭. 按此了解更多關於立坊嘅基本資訊>>
立坊臨近荃灣公園和荃灣海濱公園,兩者都係步行約10分鐘就到達,方便快捷!平時亦可以帶住毛孩步行至附近嘅寵物友善商場消遣,例如荃灣廣場,荃新天地一期和二期.毛孩可以陪住主人購物逛街娛樂,共聚美好時光!
地址:荃灣楊屋道118號
寶雲匯
寶雲匯位於荃灣半山,一共有九座(不設第四座),僅供210個住宅單位.每座一梯兩至三伙,唔算高密度,所以就算屋企嘅小毛孩太活潑,叫得好大聲,都唔怕會嘈親隣居們.單位實用面積由707呎至1,107呎不等,樓底高達十呎多,以三房間隔為主,另設有工人房同環保露台,適合想為寵物提供寬敞空間活動或飼養大型犬嘅主人們.屋苑被翠綠群山包圍,並設有五萬呎平台花園,夠晒空間俾毛孩呼吸新鮮空氣同放電.
由寶雲匯去荃灣港鐵站及市中心大概需時5分鐘,另外屋苑亦有居民巴士站,8至13分鐘就可以到達荃灣港鐵站.如果平時想去市區嘅寵物友善商場或寵物公園,如鄰近嘅荃灣公園和荃灣海濱公園,都唔怕會好唔方便.
地址:荃灣荃錦公路98號
樂悠居
樂悠居其中一個賣點係可以飼養寵物,屋苑靜中帶旺,係個適合小動物居住嘅地方.屋苑主打一房單位,同時亦有部分兩至三房單位,實用面積由347呎至604呎不等.45樓設有約一萬平方呎嘅空中花園,不妨抱住小毛孩到平台欣賞汀九橋海景以及荃灣市區景! 按此了解更多關於樂悠居嘅基本資訊>>
步行10分鐘可以到達荃灣廣場,荃新天地一期和二期等寵物友善商場,同時亦可步行10至11分鐘到荃灣公園和荃灣海濱公園俾毛孩放電散步,完全唔使愁冇地方俾小毛孩去!
地址:荃灣楊屋道138號
荃灣中心
作為荃灣首置之選,荃灣中心一直係不少細家庭嘅首選.屋苑一共有十九座,有一至三房單位可供選擇,實用面積由233呎至769呎不等.屋苑一期有住戶私人平台花園,二期亦有平台花園,一落樓就可以俾毛孩喺平台散步嬉戲,寵物開心之餘主人亦能感到輕鬆方便!按此了解更多關於荃灣中心嘅基本資訊>>
除咗可以到區內嘅寵物友善公園,住戶亦可以帶住寵物到隣近嘅南豐紗廠,荃灣廣場以及荃新天地消遣玩樂,大把地方選擇!
地址:荃灣荃景圍99號
荃德花園
如果想入場費平啲嘅話,不妨可以考慮下主打兩房單位嘅荃德花園.荃德花園一共有五座,實用面積由287呎至341呎不等,適合有養寵物嘅小型家庭.屋苑設有一個大平台花園,環境寬闊,對養寵物人士較為便利.因為係市中心,所以交通非常方便,附近亦有唔同商店和康樂設施,係個熱鬧嘅小區.
平時主人們可以帶毛孩到隣近嘅南豐紗廠以及多個寵物友善商場玩樂,亦可間唔中搭車到荃灣公園俾寵物放電,車程需時7分鐘左右.
地址:荃灣荃景圍208號
🐾🐾🐾🐾🐾🐾🐾🐾🐾🐾🐾
⚠寵物友善屋苑注意事項:
- 以上資料參考咗屋苑嘅大廈公契,穩陣起見,建議主人們喺買樓前向物業管理處或業主查詢,再次確認該大廈允許飼養寵物.
- 即使大廈公契允許飼養寵物,主人們都要多加注意寵物嘅行為,避免對其他住客構成滋擾.
- 如果係攜犬租屋嘅話,租屋前要問準業主意願之餘,亦要小心避免毛孩整花破壞間屋.


text:
加拿大近25年來首次10月落雪?
加拿大氣象學家表示安大略省將會係嚟緊25年來首次提早迎接寒冷同落雪嘅日子,有報導指多倫多及安省南部可能在10月尾出現零散降雨,寒冷天氣,而相比起舊年11月月初,今年更預計部分省份最快十月已經開始落雪.但今個星期多倫多氣溫又有回暖跡象,所以都係要密切留意當地氣象局公報.
好多人最擔心適應唔到加拿大嘅天氣,特別係冬天.雖然加拿大天氣四季分明,日溫差較大,相信好多人聽過加拿大冬天溫度會去到零下幾度甚至幾十度,但其實都淨係維持幾日,而且好在加拿大好多室內地方都有暖氣,市中心亦有地下街連接商場,店鋪,地鐵站,辦公室大樓,室溫都保持二十幾度左右,所以都唔使太擔心.
而喺香港,大部分人只要朝早留意天氣報告,睇睇溫度,都會大概知道選擇咩衫或者帶咩外套.但係去到加拿大落雪嘅季節,出門口返學或返工前就要習慣預多啲時間準備,例如要準備手套,圍巾,着厚羽絨,亦要換上防水雪地靴.
除左睇溫度,仲要留意其他方面例如交通情況,不論你搭公共交通工具定揸私家車,都最好要留意多方面消息,特別朝早嘅繁忙時間,要緊貼實時路面情況.而另外,有車嘅人士仲要預留時間鏟雪,尤其路面出現積雪嘅時候,亦都要準備定雪胎,如果唔係遇上較濕滑例如黑冰路段嘅話會比較危險.有興趣移居而選擇住獨立屋嘅話,記得要留意居住城市內的鏟雪規定,尤其係行人通道.不過鏟雪都係住獨立屋嘅獨有福利,可以自己打理自己屋企周邊都係一種樂趣黎嘅!
如果你準備緊今個冬天會移居加拿大,應該都開始收拾行李同時亦預備緊當地穿著嘅禦寒衣物.溫馨提示一下,原來香港買嘅羽絨嘅保暖功效去到加拿大係會減低架!有見及此,下一篇小編就會同大家分享下加拿大同香港禦寒衣物嘅分別,幫大家係加拿大過返個暖笠笠嘅冬天.


text:
台灣一向係香港人去旅行嘅熱門地點之一,無論係春夏秋冬,一年四季,放長假定黎個快閃,都會有朋友揀去台灣玩.一黎台灣語言又通,地理位置又近,飲食口味同香港人都相似,而且消費仲唔貴tim!所以真係成日都聽到有人話要去台灣架~而家就等Tutor Circle尋補話比大家知去台灣玩有咩要注意,中意去台灣玩嘅你一定唔可以錯過喇!
目錄
1. 台灣簽證
香港人去台灣玩係需要簽證架,如果時間充足而屋企又有printer的話,搞網上簽證就最好喇.如果你係係香港出世嘅話,你就可以去搞網上簽證喇,費用全免,而且仲要係即時批核嘅tim,半夜先醒起要搞都唔怕啊!但如果你並唔係係香港出生嘅話又係第一次入台灣境嘅話就麻煩少少喇,需要親身去到金鐘嘅臺北經濟文化辦事處進行書面申請,記得要預返少少時間.另外,香港出世或者曾經去過台灣嘅朋友仔都可以搞「落地簽證」,即係係台灣嘅機場先即時搞簽證,不過就要收費台幣300蚊~
2. 台幣兌換
去旅行梗係洗錢架啦!所以唱錢換番當地貨幣係唔少得嘅環節,根據以往經驗,一般都係事先係香港嘅ATM開通左香港境外提款嘅功能先,去到當地再搵可以提供國際銀行服務嘅ATM撳錢就最抵喇,不過就記住要事前預計好大約會洗幾多,因為手續錢係逐次計嘅,所以係旅程嘅開頭一次過撳晒需要嘅錢就最著數啦~另外而家係台灣都可以使用微信支付(WeChat Pay)同埋支付寶比錢,手機付款嘅普及程度同香港差唔多,只係震注意嘅係支付寶同AlipayHK,香港版嘅支付寶暫時都只係可以係香港境內使用咋~
3. 上網問題
智能電話普及左之後,相信都冇乜人會再成日打電話,取而代之嘅都係WhatsApp較多,所以電訊計劃亦都由以前鬥sell多通話分鐘,變左係數據供量嘅鬥爭.去到當地機場再出卡都有好多選擇,各家電訊商提供嘅plan都大同小異,而家主打都係無限上網,價錢亦都差唔多,諗住出電話卡嘅朋友仔到時可以睇下邊間條隊冇喧長就買邊間.同埋亦都唔洗擔心換卡麻煩嘅問題,通常職員都會問你洗唔洗幫你入埋,然後會比個袋仔裝好原先張電話卡,而且台灣電話卡係一插即用,唔洗再搞setting果D,所以都有唔少人去台灣人中意出電話卡架.如果係一班朋友一齊去,成日都會黐埋一齊都可以選擇share Wi-Fi蛋,會平D架~
Copyright © 2022 Tutor Circle 尋補. All rights reserved. 此文章未經許可,不得轉載.
Copyright © 2022 Tutor Circle 尋補. All rights reserved. 此文章未經許可,不得轉載.
4. 天氣問題
台灣嘅天氣同香港都大致差唔多,夏天都係咁熱,冬天都係唔太凍,而且雨季嘅月份都差唔多時間,五至六月係梅雨季,七至九月就會間唔中打下風,所以執行李嘅時候帶返平時係香港著緊嘅衫就ok喇!但如果你係去郊區啲,少啲高樓大廈嘅地方,或者係近海邊,唔係內陸嘅話,例如係花蓮,墾丁或者綠島呢啲地方就可能會有少少涼同埋有啲風,就算夏天去都要帶件薄薄地嘅外套,廢時入夜冇太陽嘅時候會涼啊~
計劃緊去台灣旅行嘅朋友仔,記得check清楚,執好晒野搞掂晒啲野先出發喇~祝大家度過愉快嘅時光
(延伸閱讀)台灣落地簽證 – 到埗但無搞入台證,仍然有拯救方法
(延伸閱讀)那些年,你或許顧著遊歷而沒為意的系列 – 台灣篇
此文章純屬 Blogger 個人分享,並不代表本網誌立場.
想追返學校進度?Tutor Circle尋補有超過10,000個三大導師,即日幫你搵一個合適既導師!
DSE讀得咁辛苦,想活用知識黎賺下外快?
緊貼尋補 Blog,Facebook 同 Instagram,尋補?Tutor Circle!
Z世代 修辭手法 Ocamp
英文補習 上莊 中文補習 議論文
slp smaple 補習網 數學補習
大學五件事 綜合格式
*此文章由 Blogger個人/編輯團隊 分享並僅供參考,意見及內容並不代表本網誌立場,Tutor Circle 尋補 對信息或內容所招至的損失或損害,不會承擔任何責任.
其他人還看了……
中學排名 呈分試 升中面試 英文補習
大學收分 Jupas 副學士 DSE筆記
大學五件事 私補價錢 Ocamp 暑期工
生日好去處 IQ題 任坐Cafe
活得像天上的雲一樣,無目的,無方向.快樂時和太陽玩耍,難過時讓整個世界陪我哭泣.


text:
好開心一take過兩科pass, 總算了咗一件心事,送一件小禮物俾自己.
話說好多年前已經想考船牌,不過一來忙,二來懶惰,總之藉口多多,拖下拖下就不了了之.係早兩個月一個朋友聚會入邊,飲咗兩杯之後又吹水,人到中年,當然又係講起啲男人浪漫啦,席間朋友仲提到佢啱啱考咗的士牌,係透過一個網站自學,而且呢個網站上邊除咗的士牌之外仲有船牌可以考,我馬上覺得咁又幾好喎,橫掂而家疫情底下,工作又比較冇咁忙,但我硬掘去上幾日堂我,我又唔係好捨得啲時間,咁就一於試吓啦,one take ok網站個介面都算係相當之簡單,就連我電腦白癡都好容易上手,甲乙部分別兩個部份,入邊有介紹唔同嘅系統作為一個環節,比較清楚而明,有大部份都會提供返海事處考牌書籍嘅頁數參考,入到去市場考試嘅時候有驚喜,因為個介面已經日日都對住,就同one take ok 嘅介面有九成似.
介紹返我自己嘅背景先,可以俾大家參考吓要投資幾多時間去讀書,我都算係一個自己會落手整野嘅人,所以喺乙部都自以為好有信心,不過原來航海用嘅名詞係相當之獨特,所以必定要俾少少心機去了解.關於甲部嘅船藝,真係多姿多彩,無論係燈號同埋海事法例,真係冇乜機會接觸得到,簡單啲來講呢頭睇完書我轉頭就唔記得,不過可以透過軟件去重複做無疑是題加以思考去學習. 我用咗大約四日去溫書
one take OK 係朋友介紹嘅,值得一試,期待One take OK 加入多啲唔同嘅課程項目,例如無線電之類... 大家有心機去考船牌嘅朋友仔加油


text:
-
seis嘅發音發音人 guijaran2 (女,來自西班牙) 女,來自西班牙發音人 guijaran2
User information
Follow
5票 好 毋好
添加到喜愛嘅發音裡肚
下載報告
-
seis嘅發音發音人 yelkoastur (男,來自西班牙) 男,來自西班牙發音人 yelkoastur
User information
Follow
2票 好 毋好
添加到喜愛嘅發音裡肚
下載報告
-
seis嘅發音發音人 IgnasiPerez (男,來自西班牙) 男,來自西班牙發音人 IgnasiPerez
User information
Follow
0票 好 毋好
添加到喜愛嘅發音裡肚
下載報告
-
seis嘅發音發音人 fjglez (男,來自西班牙) 男,來自西班牙發音人 fjglez
User information
Follow
0票 好 毋好
添加到喜愛嘅發音裡肚
下載報告
-
seis嘅發音發音人 drasek (男,來自西班牙) 男,來自西班牙發音人 drasek
User information
Follow
0票 好 毋好
添加到喜愛嘅發音裡肚
下載報告
-
seis嘅發音發音人 camilorosa (男,來自智利) 男,來自智利發音人 camilorosa
User information
Follow
1票 好 毋好
添加到喜愛嘅發音裡肚
下載報告
-
seis嘅發音發音人 Rooinbliss (女,來自墨西哥) 女,來自墨西哥發音人 Rooinbliss
User information
Follow
0票 好 毋好
添加到喜愛嘅發音裡肚
下載報告
-
seis嘅發音發音人 Volk (男,來自阿根廷) 男,來自阿根廷發音人 Volk
User information
Follow
0票 好 毋好
添加到喜愛嘅發音裡肚
下載報告
-
seis嘅發音發音人 DonQuijote (男,來自墨西哥) 男,來自墨西哥發音人 DonQuijote
0票 好 毋好
添加到喜愛嘅發音裡肚
下載報告
-
seis嘅發音發音人 locutorargentina (男,來自阿根廷) 男,來自阿根廷發音人 locutorargentina
User information
Follow
-1票 好 毋好
添加到喜愛嘅發音裡肚
下載報告
-
seis嘅發音發音人 alter (男,來自委內瑞拉) 男,來自委內瑞拉發音人 alter
User information
Follow
-1票 好 毋好
添加到喜愛嘅發音裡肚
下載報告
-
seis嘅發音發音人 Felipemurta (男,來自巴西) 男,來自巴西發音人 Felipemurta
User information
Follow
0票 好 毋好
添加到喜愛嘅發音裡肚
下載報告


text:
魔法少女
魔法少女係日本漫畫,卡通,小說同電子遊戲一種女仔角色,通常有變身同法術道具,如神仙棒,寶石盒之類,伴隨寵物仔形角色指導,以變身同法術解決問題,或者對抗邪惡,打走妖怪.唔少亦以愛情故事穿插.香港等唐人地方,早年亦冠以仙女嘅說法.
魔法少女雛型,可追至一九五三年漫畫藍寶石王子,化身男子又得,女子又得.接住一九六二年漫畫小魔鏡,以魔鏡仔為法術道具,可以化身為乜都得.而卡通呢,就係一九六六年,魔法使莎利,香港當時譯名小仙女,卡通取材自一九六四年美國電視片集歡喜冤家(Bewitched).
到咗1970年代,有卡通就生出咗魔女子嘅講法,由一九七二年仙女青萍,以及一九七四年仙女下凡帶動.一九八〇年,小仙女麗寶,日文名為魔法少女ララベル,係日本首部以魔法少女稱呼卡通.八十年代,又有兩部小學生變身長大成人嘅形態,分別為皮樂一九八二年甜甜仙女,同一九八三年嘅我係小忌廉.甜甜仙女開始咗寵物仔角色伴隨.我係小忌廉亦為完整魔法少女典型,而且甚為成功,原本對象為女仔,發覺亦好多男人睇.此後皮樂創造一系列魔法少女卡通,魔法少女題材大為流行.一九九一年美少女戰士,一九九六年百變小櫻,二〇〇四年光之美少女,二〇一一年魔法少女小圓,代表住各年代魔法少女演變.魔法少女小圓有諷刺魔法少女嘅意味.
魔法少女興起,同日本女子解放,社會上女子影響力大升,以及男女平等有關.女人進入各行各業,亦生出新嘅題材.另外,亦有多方面營銷策畧有關,推廣歌手,玩具產品等.我係小忌廉亦為歌手太田貴子出道之作,真實出道歌手扮演卡通中出道歌手.之後玩具公司萬代,亦以美少女戰士卡通視為產品宣傳.
文[編輯]
魔法少女,名字出自日文,音以平假名寫成まほうしょうじょ,羅馬字寫成mahō shōjo.英文稱之為Magical girl.


text:
自己勁Slash又休息少,朋友就介紹Nutrilite紐崔萊Men’s Pack同埋Nutrilite紐崔萊維他命C俾我.咁Nutrilite好唔好,天然維他命C值唔值得試呢?其實之前已接觸過紐崔萊嘅營養補充品,當然知佢係正料啦.而呢包紐崔萊Men’s Pack主要由DoubleX,再加埋Omega3同埋Milk Thistle天然乳薊果精華組成,一包輕鬆補充所需營養,Nutrilite好唔好一目了然喇,簡直無得輸.
紐崔萊Men’s Pack將我每所需嘅營養分成兩小包,一日早晚各一次紐崔萊Men’s Pack,獨立包裝,帶紐崔萊Men’s Pack出街好方便.好似我呢啲Slasher,的確幫咗唔少.
重點來了,到底Nutrilite效果好唔好?紐崔萊DoubleX有12種Vitamin,10種Minerals再加埋21種植物營養素,仲有Omega 3同天然乳薊果精華,保護我個心同肝,食完紐崔萊Men’s Pack一星期左右,已經Feel到自己少咗好多健康嘅問題.
另一樣紐崔萊維他命C就幫我補充整日所需Vitamin C嘅需要.每日食一粒紐崔萊維他命C就已經等如食咗8個橙.(8個橙我唔會食到啦!),每片紐崔萊維他命C含有來自針葉櫻桃的天然維他命C,成份天然.而且最重要,天然維他命C仲可以抗衰老,要拉近同小朋友嘅距離,要後生啲先可以!
依家呢個世代,要做個智慧型嘅爸爸,好忙,但唔好忘記休息,人先會健康.所以識揀性價比高嘅補充品,例如紐崔萊維他命C,絕對係爸爸們智慧嘅表現.想健康陪老婆同小朋友多啲,就要識揀喇 !
了解更多可以到:
紐崔萊維他命C
認識Amway事業
#Vinic爸爸育兒手記 #Amway #紐崔萊 #維他命C #Slaher #MensPack #斜棟爸爸 #Vinic爸爸


text:
季節 (電視劇)
《季節》(The Seasons)係香港無綫電視翡翠台處境劇集,一共有389集,每集15分鐘,1987年到1988年響《歡樂今宵》內首播.
《季節》係一套時裝家庭倫理劇,講吓由資深演員鄧碧雲主演嘅阿媽李淑德,響佢身處嘅一個大家庭裏面,點樣處理仔女間嘅爭鬥誤會.由於佢嘅處理睇法令家庭觀眾拜服,因此鄧碧雲響大眾心目中尊稱做「媽打」.
內容改
故事講述媽打一家嘅家族恩怨.媽打原本係有錢女,嫁咗畀唐泰,生咗幾個仔女.唐泰就係涼茶舖「泰和堂」創辦人,成日安排大仔唐貴全打理.而二仔就俾媽打安排打理地產公司;媽打重叫埋細佬李永良幫忙.點知二仔同阿良無能,又好食懶做,地產公司生意唔好,成日都激親媽打.
二仔阿偉後尾識咗胡玉河,叫佢阿玉.點知未結婚就搞大咗阿玉個肚.媽打唯有安排結婚,但成日都鬧二仔無出息.
唐泰個妹阿珠返到嚟香港,住喺唐泰屋企.阿珠為人慳儉但講嘢刻薄.有一次佢唔見咗條頸鍊,話係阿玉偷,但原來係阿珠自己唔見.
唐泰重有一個細佬唐仁,之但係兩個人結咗怨.唐仁生活淒涼,好彩阿珠有錢放租畀唐仁開紙紮舖,生活先勉強過得去.
阿偉同阿良因為地產公司生意唔好爭人租三個幾月,為咗填嗰筆數,居然叫阿珠收番唐仁間舖.結果唐仁好激氣,最後媽打暗中買咗阿珠間舖平息事件,但因此揭露出唐仁同唐泰嘅恩怨……


text:
成日有人話香港冇創意,政府宣傳老土.結果水務署難得肯緊用下啲網絡梗圖去做下宣傳,唔再一味用張小畫家圖配兩句標語就算,其實我覺得好應該鼓勵一下.點知香港人唔單止唔接受,個個仲聖人上身企哂喺道德高地,又話暴力又話教唆殺人.
有創意又比你屌,想點啊?
創意依樣嘢係無限,你諗得出又做得到就可以.難得人地肯用啲比較跳脫少少嘅宣傳手法,用改圖去表達個意思.結果呢?你地咪又係唔受,咪又係屌到人地一文不值.鍾意笑人戴帽,樂見人地條女真係雞,人地自殺叫人唔好阻住返工,要死就死埋一邊嘅香港人,一張推人落懸崖嘅卡通圖又有幾打擊到你嘅心靈啊?平時笑啲師奶睇TVB睇到唔除衫嘅床戲都要投訴,而家你地血都見唔到滴都屌人暴力殘忍啦.
有時唔係香港冇創意,而係香港人好抗拒接受新意.啲劇集電影套路一式一樣會比人話悶,但你想破舊立新又會比人話睇唔慣同失去原本嘅味道.對住一班零嚐新意欲嘅人搞創意當然搞唔起,最慘就係之後喺依班人口中又會話而家嘅香港冇乜創意好悶好守舊之類,點解唔可以試多啲新嘢,點解唔可以好似以前點點點一樣咁好咁創新.唔係冇架大佬,不過係你地扼殺哂囉,你諗下有冇話過本地設計師啲嘢唔值咁貴,有冇話過點解改圖改稿都要收錢明明唔洗成本?
仲同我講冇創意?食屎啦你.


text:
Hello聶瞳!最近睇你ig,知道你已經喺日本開咗公司,希望疫情盡快告一段落,等你可以早日同細佬團聚,喺度祝事事順利.查實今次投稿,係想畀個心理準備你,因為去到日本除咗要克服語言同文化差異之外,仲要識得點樣應付一啲老實不客氣,乜都當老奉嘅朋友.
簡單介紹吓自己先,我過咗嚟東京已經5年,當初喺香港因為工作關係認識咗個日本藉男友,仲結埋婚,後來總公司要調佢返日本,於是我就跟埋佢過嚟定居喇.香港本身份工個老細好好,佢叫我幫公司打理social media嘅account,即係做一啲類似網站小編嘅嘢,人工雖然冇之前咁多,但起碼我唔使喺日本另外搵工,所以5年前已經過緊work from home嘅日子.
雖然係wfh,不過每日要打理家頭細務,加埋social media嘅job都有忙嘅地方,始終網上嘢要快要新吖嘛,出post要貼地,抽水都要留意新聞啦,所以好多時都係由朝做到晚,買唔切餸我都擔心家變㗎🤣都係嗰句啦,起碼唔使另外出去搵工,好滿足㗎喇.
可能我份工長期要對住部腦,亦長時間都要開住web版whatsapp同香港同事溝通,有啲朋友見我全天候online就覺得小女子好得閒,其實有苦自己知啦,social media呢啲嘢唔係朝九晚六,周末同老公出街有時都要拎埋部電腦,費事突然要出post或者要edit就心掛掛.
有啲朋友見你喺外地就會引發無限生意諗頭,有個叫我一齊做奶粉生意,有個叫我幫手走水貨去outlet入手袋,有個就係唔係都叫我去藥妝大手買藥,其實有好多喺香港嘅Donki都有啦,唔一定要喺東京嘅藥妝買㗎!
其中有位叫Ada嘅朋友特別有「恆心」,猛咁叫我幫手做代購,話會拆佣畀我,咁真係冇興趣做代購吖嘛,撩咗我合作好多次㗎喇,我次次都好婉轉咁推佢,直至有一次衰心軟就出事.話說Ada嗰次問可唔可以幫手買幾個Kaldi福袋,咁我諗住幾個福袋啫,推十次幫返一次都ok嘅,無謂做到咁不近人情啦,點知就出事喇.
因為要寄返畀佢,所以買完返嚟之後問Ada拎地址,不過佢遲遲都唔肯畀,原來係密謀緊加單,ignore咗我兩日,再一口氣send咗超過20幅相過嚟,全部都係護膚品同mask之類,有一刻我懷疑佢send錯message,乜唔係淨係幫你買幾個福袋咋咩?做乜愈搞愈多嘅?然後Ada再send多條link過嚟,係starbucks嗰啲特別版杯…
Ada:「喂,你買嘅話係咪呢個價?」
「網頁寫幾錢就幾錢,我買點解會特別平?」佢已經唔係問你可唔可以幫手買,而係設定為我要幫佢去買.
Ada:「唔係喎,我見到香港有行家做到7折喎…」
「唔識,不嬲冇研究starbucks啲杯.」
Ada:「你試下落舖頭傾傾吖!」
「點解要去傾?」
Ada:「有得做呀!拆返佣畀你,大家share囉!」
呢吓真係躁咗,係咪要我拎埋個公事包落去同人哋傾discount?做代理呀而家?莫講話我冇興趣做代購生意,就算真係做,都唔會揀一個乜都老奉嘅人做partner啦!
「其實我係有工返,都有自己嘅嘢要忙,冇可能放低晒手上嘅工作去同你做代購生意.」
當時真係好想block咗Ada個WhatsApp,但諗起佢啲福袋都仲未畀錢.
我唔知道移居海外嘅人有冇遇過相似嘅情況,身邊總有啲唔識做又乜都當老奉嘅朋友叫你入貨,老老實實唔係人人都鍾意做代購,同埋外國環境同香港唔一樣,好似我咁,由於唔係住首都圈,去新宿同澀谷等地方唔止需要時間,車費亦都唔平,唔好見人住外地就一路諗點樣利用啦,我哋去第二個地方嘅目的唔係擔當買手㗎!
見你ig已經post咗新office嘅相,如無意外日本一開你就會過嚟,有心理準備梗有幾個唔識做嘅朋友叫你買呢樣買嗰樣,如果真係好friend而對方的確有需要,幫手當然無妨,不過有啲人最叻食住上同埋霸王硬上弓,開咗先例之後會老實不客氣,到時你就要花費大量時間幫佢哋周圍入貨,過唔到自己想要嘅生活,甚至影響工作.
日本最貴係交通費,我幫Ada買嘢要搭40分鐘車,一來一回個幾鐘,仲要搵同埋格價,出一出去就用半日,早排寄咗啲福袋畀佢,錢都未收返,所以有時唔係計較嘅問題,而係唔想做呢啲嘢.如果對方真心當你係friend,絕對唔會迫你做唔想做嘅嘢,亦唔會想麻煩到你,分清楚邊啲係真朋友,邊啲當你係棋子同埋工具好重要.


text:
颱風季節 - 打風落雨窗台漏水好頭痛? 教你6步預防屋企鋁窗滲水?
夏天為大地帶來雨水,又到一年一度颱風季節,每年8月份都有各種大大小小嘅颱風瘋狂吹襲香港,除咗「李氏力場」,另一個熱門話題自然係「鋁窗防護」.仲記得舊年嘅颱風勁到吹爛咗屋企塊鋁窗,打風落雨又窗台漏水搞到好頭痛!今年當然要吸取教訓,睇下點樣做可以更加有效咁降低屋企鋁窗受颱風嘅影響.
首先,我哋了解一下颱風對於玻璃嘅影響,玻璃越大塊,越容易受強風嘅壓力,相對危險程度高好多,仲有大家最興用膠帶貼喺玻璃度,其實咁樣做,反而冇乜效果,安全性有減無增,唔單止因為貼上膠帶後承受更多風壓,仲要令鋁窗整體受力唔均勻,玻璃更加容易碎裂.
其實,颱風中最好嘅防護措施係將窗簾拉落嚟預防玻璃碎裂而彈到周圍都係,打交叉貼牛皮膠紙亦可.記得唔好用單一支撐嘅物體頂住鋁窗:例如木棍或者鐵柱,因為颱風期間氣密窗受力會因為單一物體支撐而變成單一支點,咁樣會令鋁窗更容易因為強風而爆裂.
Step 1 颱風來臨之前,將之前曾經發生過窗台漏水嘅位置,再次詳細檢查.尤其係鋁框接合處,合併材料接合處同鋁框與玻璃嘅接合處呢啲常見嘅漏水點,可以用矽膠或自黏式發泡膠棉,加固以上位置,預防鋁窗滲水.
Step 2 記得將會影響水氣密效果嘅五金配件都重新檢查一次,例如輥輪水平,止風塊,逼塊,膠條等,如果有問題記得要及時調整或替換,以保障窗台滲水不會發生.
Step 3 窗扇接合處用闊嘅膠帶,抹布,黏土或已經剪開一半嘅軟式排水管,先行鋪設喺一啲容易滲漏水嘅地方.
Step 4 疏通窗框上嘅排水窿(如下圖),避免颱風期間強降雨,窗槽內側積水無法及時排出,會隨鋁框嘅變形位置或窗扇接合處倒灌水入室內.
Step 5 降雨時,好多有咁上下樓齡嘅大廈,排水管因為管線設計或者阻塞等問題,而無法即時發揮正常排水功能,令到低樓層嘅住戶陽台容易發生雨水從排水位倒排嘅情況.所以,颱風之前將陽台對除嘅牆面預留一個獨立嘅排水窿,有效避免陽台成為水池,而且避免積水從落地窗窗台滲水入翻室內嘅問題發生.
Step 6 最後係一啲容易忽視嘅細節問題,陽台上容易跌落街嘅物品應該要先收好或諗辦法將佢哋固定,避免物品受颱風吹襲嘅時候撞爛窗框或者玻璃,更加要避免釀成高空襲物.當颱風真係到咗,淡定應對之餘,提前預備好黏土同抹布都係非常有必要嘅.
睇完呢篇文章後唔知對大家鋁窗防護有冇幫助呢?無論如何記得人身安全放第一位,就算真係颱風威力驚人到將屋企嘅鋁窗破壞,都可以搵專業人士整翻,記得定時要檢驗鋁窗呀.
按此購買:ARDEX SN+ 浴室防霉玻璃膠


text:
公司有公司規矩,定出嚟總有原因,但合唔合理就見人見智啦.老細多數都覺得自已諗出嚟嘅規矩有根有據,一定可以提高員工效率,公司業務實蒸蒸日上乜乜乜.作為打工妹/ 打工仔嘅你,無權無勢又遇著個唔肯聽意見嘅老闆,除咗遞信辭職打西家之外,你唯一可以做嘅咪硬食囉.香港地做嘢,個個都有奴性,遇著以下15條令人崩潰嘅公司規矩,你最多都係呻1下,跟住咪又係照做.你話係咪好令人崩潰先?
1. 每次去廁所唔可以超過X分鐘
之前網上都瘋傳咗張員工守則,每日只可以去廁所4次,夾埋仲唔可以超過15分鐘.求神拜佛唔好食錯嘢搞到個肚唔舒服啊,唔係你幫自己包片算啦.
2. 有限度上網
即係有啲網會Block咗唔俾上,好似Facebook啊,YouTube咁,怕你掛住上網疏忽職守.都唔係唔啱嘅,你臨瞓前睇Facebook都成日碌碌下碌咗成個鐘啦,公司咁多嘢等你做,邊有咁多時間俾你碌先?只不過喺唔睇新聞,齋靠Facebook了解世界嘅年代,會唔係幾方便囉.
3. 遲到要扣錢
小編聽過有啲公司Policy係遲到1分鐘扣1蚊,如果遲到唔合理,責任制嚟講扣錢都好正常.但有啲朋友家住新界西,朝朝要過海返工,已經預2個鐘頭搭車但都撞正巴士塞車,港鐵延誤,又點睇?
4. 放工或放假都要即刻覆Message
哩點相信大家都唔陌生,有網友仲話加入咗Whatsapp Group之後就冇咗放工時間.入得Whatsapp Group,即係你同老細嘅距離拉近咗啦,咁佢諗到新Idea,即刻想你「幫手」跟跟,你有冇理由托手踭?冇囉!你唔應?老細第2日就問你:「我見你On過line, 做乜當我冇到?」
5. 建議你放棄興趣,將工作放喺第1位
一心唔能夠二用,放咁多時間行街睇戲畫畫唱歌做手工,不如襯後生專心工作先?就咁聽又好似好有道理喎!但星期一至日都對住公司嘢,除非你極鍾意你份工,如果唔係有乜可能唔崩潰?
6. 指定衣著打扮
要俾個好印象服務對象,專業啲斯文啲無可厚非.但點解唔駛見客都規定要化濃妝仲唔俾著波鞋?又或者著西裝點解一定要著埋外套?想大家統一衣著打扮點解唔整制服算?
7. 返工時間要熄電話
原因都係想大家工作期間不受影響啦,雖則員工們都唔希望有咩突發嘢要聽電話,但意外意外,意料之外吖嘛,萬一真係有乜事咁邊個負責先?係咪老細你負責呀?唔係唔係,Sorry,我自己負責返.
8. 唔准佈置工作檯
打工仔/打工妹留喺公司嘅時間仲多過喺屋企,想話好好佈置吓個位等自己返工開心啲.老細就覺得整齊好重要,工作檯最好連Memo紙都冇,乖乖哋放工嗰陣擺返晒啲水杯日曆去Locker啦.
9. 唔俾傾偈
1個安靜嘅環境先可以令員工專心完成手頭工作(好似係),所以最好就唔好傾偈啦.你會話:「老細,傾公事咋!」冇㗎,老細分唔到公私事㗎,分到佢就唔會用私人時間搵你做公務啦係咪咁講啊?
10. 明明個個都係香港人,內部E-mail都唔俾用中文
咩呀香港國際大都會嚟㗎,我哋又係國際公司,俾機會員工多啲有英文有乜唔啱?啱嘅,但老細我嘅母語始終唔係英文,你唔介意我用些少Konglish或者會錯Grammar就得㗎喇!
source: http://www.popd.hk/
11. 要不定期同上司一齊食飯,了解工作進度
呃⋯⋯老細食件雞吖,個Project而家呢就咁咁咁.(嘩,小編齋諗到個畫面都已經好尷尬)
12. 開會一定要最少講1次嘢
我同意B同事嘅講法.同事A你覺得呢?經歷完公開考試都仲有小組Oral環節,好崩潰啊!
13. 喺公司範圍唔俾講粗口
可能就要睇你做邊行喇,小編哩啲做傳媒行業呢就點都有幾句旁身,但亦有聽聞做教育版嘅同行因為成日要同校長,學者等人見面,所以係1句粗口都唔講得,一講即炒.Bye Bye.
14. 彩色影印(就算只得1張)都要老細批准簽咗名先俾印
小公司資源有限,適當地開源節流好正常.但1張彩色影印都要問准老細,似乎就煩咗啲.老細日理萬機,等佢簽名分分鐘等到2046,小員工可以點?一係唔印,一係就屋企印完拎返公司囉⋯⋯
15. 買公家嘢一定要用現金俾,用八達通或者信用卡就冇得Claim錢
比較多出現喺教育界,做老師嘅Sizz可能會有多啲共鳴.好似話係因為教育局批公帑,所以唔容許電子貨幣交易,費事又要顧埋啲積分咁話.
係咪愈睇愈不解?但唔好笑啊,真係有人經歷緊!以上規則可能只係冰山一角,更離譜嘅都有,只係未有人提出咁解.咁打工嘅你,可以點做呢?反映囉!如果反映完都冇用呢?唔⋯⋯小編都唔知,你覺得呢?


text:
25 AUGUST 2015(TUE)
等到差唔多暑假尾,終於搵到一個時間可以入迪迪尼大玩特玩.大大話話都有成三個月冇入嚟,小小豬仲唔開心到跳起啦~
往年暑期我同小小豬都總係會入迪迪尼玩幾次,不過今年俾DADDY安排左要去上暑期班,雖然都只係每日一堂一小時,但我又唔想趕嚟趕去咁玩,所以就等啲課堂完晒,先入嚟暢快咁玩啦!
入到嚟就差唔多睇巡遊,所以我地就搵個靚位等下先啦~
其實每次嚟睇巡遊都係指定動作,睇到睇到熟晒,但係都唔明白黠解每次小小豬都仲係睇到咁興奮又入神,或者依啲就係小朋友可愛之處啦~
一聽到某一段音樂,小小豬就自動自覺咁起身~
因為佢要跟哥哥姐姐去跳舞,好在今日都唔算多人,所以小小豬都可以出到去玩,因為佢睇巡遊都係為左依個Happy Moment呀~
睇完巡遊當然又係去指定活動,掛隊入去睇小小世界啦~
之後我地慢慢行...慢慢行~
行去排隊玩飛碟,不過估唔到一個小小飛碟遊戲都要掛30分鐘,好在依半個鐘小小豬都好乖乖咁排,仲成日扮晒古靈精怪樣俾我影,等我打發啲時間~
接住我地兩母子就做左入迪迪尼嘅第一次,就係入餐廳撐枱腳啦~
真係實不相暪,我入左迪迪尼玩咁多年,都係第一次入依間餐廳,一於趁就係生日豪一豪佢,同小小豬入去食個小食休息下啦~
依隻熱情豬一見到服務姐姐就拖住去搵位啦~
第一次入嚟小小豬都勁興奮哦~
成間餐廳個環境都好舒服,同埋好靚呀~
睇下食咩先,最後我地ORDER左一杯凍飲同一份雪糕~
開餐啦~
先嚟我嘅DUFFY朱古力特飲~
朱古力當然冇小小豬份,不過佢主動要影相(其實係佢睇中左那條蛋卷就真)~
之後就到小小豬嘅雪糕了(個名唔記得左)~
有三球雪糕~
仲有少少芒果同一粒馬卡龍,粒DUFFY馬卡龍又真係唔錯,唔會好甜,一粒真係唔夠喉~
雪糕唔洗我講,睇小小豬個食相就知有幾好食啦~
都算依隻豬有少少良心,雪糕上嘅朱古力都俾我食~
雖然只係簡簡單單兩樣嘢食就已經二百幾蚊,老實講又真係貴左啲啲.不過,其實個環境都好舒服,所以間唔中豪一次半次啦!
食飽飽就去玩啦,上幾次入園都冇玩水,今次終於有得玩啦!依隻豬仔為玩水都人做足準備,要我帶埋拖鞋入園.唉...又要我拎多一樣嘢就真,不過見隻豬仔玩得咁開心,麻煩少少都值呀~
換好晒衫之後,我地就繼續去玩,路過見到哥哥畫畫,小小豬又睇埋一份啦~
原本打算玩彈弓狗,不過勁多人,排起碼排90分鐘,所以都係路過影相算~
最後去左玩迷離莊園,上幾次玩小小豬都好ENJOY,點知今次竟然驚,全程捉到我實呀~
原本我地打算快快手去食完晚餐之後去睇夜晚巡遊,點知行到去彈弓狗見冇人,所以最後小小豬就放棄睇巡遊,玩返轉先~
就係依個時候,老公放工入到嚟,就係佢等我地玩彈弓狗時,佢一個人走左去玩沖天車.平日叫佢陪我玩就唔肯,自己一個就走去玩,真係激C我呀~
老公嚟到我就輕鬆晒,因為小小豬玩咩都要DADDY陪嘛~
唔覺唔覺都玩左六個鐘先走,我地邊行邊走睇煙花啦~
今日全日都陪小小豬玩,就連搵公仔影相都冇,唔好話去FROZEN VILLAGE.坦白講,每一次入迪迪尼其實我地都係做埋同一樣嘢,玩都係玩相同嘅GAME,雖然看似有點悶,不過見小小豬每次入嚟都玩得咁開心,加埋佢依個迪迪尼控媽咪,所以嚟幾多次我都唔覺悶呀!